
STUDIU INTRODUCTIV 


Edward L. Bernays, 
părintele relaţiilor publice 


În anul 1990, revista Life a dedicat un număr special celor 
mai importanţi o sută de americani ai secolului al XX-lea. 
Printre nume extrem de sonore, Louis Armstrong, Marlon 
Brando, Walt Disney, Albert Einstein, Henry Ford, George 
Gallup, Emest Hemingway, John F. Kennedy, Martin Luther 
King Jr., Richard M. Nixon, J. Robert Oppenheimer, Elvis 
Presley, Ronald Reagan, John D. Rockefeller Jr, Eleonor 
Roosevelt si multi, multi altii, a fost inclus si numele lui 
Edward L. Bernays, un ilustru necunoscut publicului larg, 
ale cărui acţiuni s-au răsfrânt însă asupra a milioane de oa- 
meni. Din spatele cortinei, ca un adevărat regizor al spec- 
tacolului social, Bernays a construit imagini care ulterior au 
devenit legende. El a adus săpunul în mâinile copiilor, în- 
vatandu-i să-l folosească si să-l îndrăgească, a readus cărțile 
în mâinile cititorilor, micul dejun pe mesele americanilor, 
tigarile în posetele doamnelor, a influenţat casele de moda 
în definirea idealului de frumuseţe, a ridicat si a coborât oa- 
meni politici, a consiliat trei preşedinţi ai Statelor Unite — 
Calvin Coolidge, Herbert Hoover si Dwight D. Eisenhower 
(Fry, 1991), a declinat ofertele venite din partea lui Hitler și 
Franco, iar la vârsta de 98 de ani' încă avea un cuvânt de spus 
în relaţiile publice, domeniu pe care l-a inventat in 1919. 


1. În 1990, anul în care revista Life a publicat lista celor mai im- 
portanti o sută de americani ai secolului al XX-lea. 

Obstacole si oportunitati 


Edward L. Bernays s-a nascut la Viena in 1891. Un an mai tar- 
ziu, părinţii săi au decis să emigreze în Statele Unite si, odată 
ajunși pe noul continent, tatăl său, Ely Bernays, s-a lansat în 
afaceri cu produse agricole pe piaţa din New York. Acest lu- 
cru a marcat evoluţia tânărului Bernays, care, deși nu era pa- 
sionat de domeniu, la insistenţele părinţilor săi a acceptat să 
se înscrie în 1908 la cursurile Universităţii Cornell pentru a 
obţine o diplomă în agronomie. După absolvire, în februa- 
rie 1912, şi până la începutul Primului Război Mondial, 
Bernays a lucrat în domenii diverse: de la medicină la impre- 
sariat artistic, de la jurnalism la voluntariat pentru cauze so- 
ciale, de la agricultură la teatru. 

Prima ofertă a venit din partea unui fost profesor care 
i-a propus să se alăture echipei de jurnaliști de la National 
Nurseryman. După o scurtă perioadă petrecută în acest co- 
lectiv, Bernays a încercat să se apropie de domeniul pe care 
tatăl său îl practica, comerţul cu produse agricole la bursa 
din New York. Pentru câteva luni a activat ca agent de vân- 
zări atât pe piaţa newyorkeză, cât şi pe cea din Rotterdam 
şi Paris. Se întoarce la New York în decembrie 1912 si ac- 
ceptă oferta fostului său coleg de şcoală Fred Robinson de 
a lucra la Medical Review of Reviews şi Dietetic and Hygienic 
Gazette, doua reviste de specialitate pe care Robinson le-a 
primit in administrare de la tatăl său. Bernays a considerat 
această ofertă o adevărată provocare. Nici el şi nici colegul 
său nu aveau experienţă în editarea unor publicaţii perio- 
dice şi, de asemenea, erau departe atât de medicină, cât şi 
de nutriţie. Au plecat însă la drum cu dorinţa de a aduce 
ceva nou, de a contribui la și a acţiona în spiritul ideilor pe 
care New Freedom, campanie lansată de Woodrow Wilson! în 


1. Woodrow Wilson (1856-1924) a fost profesor de ştiinţe politice 
(1890-1902) şi apoi rector la Princeton University (1902-1910). In 

Statele Unite, le promova. Cei doi tineri au folosit Medical 
Review of Reviews ca platforma a discutiilor liberale si ino- 
vatoare. Printr-o campanie agresiva pentru acea perioada 
(peste 137 000 de exemplare distribuite gratuit medicilor 
din toata tara), tinerii editori i-au incurajat pe specialisti sa 
discute despre subiecte considerate tabu la inceputul seco- 
lului. Asa au ajuns să găzduiască dezbateri despre corset si 
efectele negative ale acestuia asupra organismului femeii, 
despre avantajele dusului in raport cu baia clasica sau de- 
spre sifilis, un flagel al sănătăţii publice pe care nicio auto- 
ritate nu îndrăznea să-l abordeze corespunzător pentru 
simplu motiv că era considerat o boală rusinoasa. Redacţia 
revistei Medical Review of Reviews a devenit destul de repede 
punctul de intersecţie al tuturor celor care aveau ceva de 
spus, dar nu găseau cuvintele potrivite sau canalul de comu- 
nicare adecvat. Pe acest fundal, cei doi editori au primit la 
redacţie recenzia unei piese de teatru, Damaged Goods, care 
prezenta drama unei familii ajunse la disperare şi faliment 
social din cauza infecţiei cu sifilis. Recenzia a fost publicată, 
iar Bernays a văzut în Damaged Goods o excelentă ocazie de 
a promova cauzele lor prin intermediul artei. Desigur, la 
acea vreme, niciun teatru nu era pregătit să pună în scenă 
o astfel de piesă, însă Bernays era gata să-și asume riscul. 
Decis să transforme controversa în cauză, el a format un co- 
mitet de sprijin, Medical Review of Reviews Sociological Fund 
Committee, în care a atras personalităţi ale epocii: John 
D. Rockefeller Jr., William K. Vanderbilt Sr., Franklin D. 
Roosevelt si soția sa, William Jay Schieffelin, un medic care 
tocmai cumpărase drepturile de comercializare în America 
a unui nou tratament împotriva sifilisului, și preotul John 


1912 devine președintele Statelor Unite (1912-1921), fiind susținut 
de Partidul Democrat. În timpul Primului Război Mondial angajează 
trupele americane în lupta împotriva Germaniei. În 1920 primeşte 
Premiul Nobel pentru pace. 

Haynes Holmes din New York. Acest grup de personalităţi 
armonios combinate — miliardari sau autorităţi ale domeniu- 
lui în care activau — a asigurat o largă vizibilitate pentru piesa 
de teatru care a fost pusă în scenă pe 15 martie 1913 şi s-a 
bucurat de un real succes, cu acoperire mediatică naţională. 
Pentru cei doi tineri editori însă bucuria nu a durat prea 
mult. Din lipsă de experienţă, Bernays si Robinson au scă- 
pat din vedere drepturile de proprietate asupra piesei, iar 
Richard Bennett, actorul din rolul principal, care își luase 
această rezervă înainte de lansarea piesei, a renunţat la co- 
laborara cu Medical Review of Reviews imediat după premieră. 

Succesul public al piesei Damaged Goods s-a transformat 
pentru moment într-un insucces personal. Dezamăgit de 
ceea ce se întâmplase, Bernays părăsește Medical Review of Re- 
views, pleacă în Europa și petrece vara anului 1913 alături 
de unchiul său, Sigmund Freud!. Cu acest prilej se apropie 
pentru prima dată de opera omului de știință si devine con- 
ştient de importanţa înţelegerii comportamentului uman la 
nivel individual pentru modelarea comportamentului social. 
Discuţiile cu Freud îi aduc unele răspunsuri, dar mai ales 
multe, foarte multe întrebări la care Bernays va încerca să 
găsească soluţii în anii care vor urma. Relaţia cu Freud in- 
tră din acest moment pe un palier de cooperare profesio- 
nală. Bernays își asumă voluntar rolul de agent al unchiului 
său, poziţie care se va concretiza prin publicarea în America 
a operelor lui Freud, organizarea vizitelor omului de ştiinţă 
în universităţile din Statele Unite și promovarea constantă 
prin intermediul mass media americane a activităţii pe care 
acesta o desfășura la Viena (Cutlip, 1994; Grunig & Hunt, 
1984; Tye, 1998). 


1. Mama lui Edward Bernays, Anna Freud Bernays, era sora lui 
Sigmund Freud (S.C. Cutlip, 1994, p. 161). 

Construind o metoda 


In toamna aceluiasi an (1913) revine la New York si semnea- 
ză un contract de colaborare cu Klaw & Erlanger, o agenţie 
care se ocupa cu promovarea pieselor de teatru pe Broad- 
way si pe care Bernays a numit-o în memoriile sale „un fel 
de General Motors în lumea show businessului“ (Tye, 1998). 
Rolul lui Bernays era să sprijine lansarea comediei Daddy 
Long-Legs, o piesă în care personajul principal, o fetiţă de 12 
ani, înfruntă dificultăţile vieţii dintr-un orfelinat numai cu 
ajutorul optimismului si firii sale deschise. Ca și în cazul pie- 
sei Damaged Goods, Bernays nu promovează piesa de teatru 
în sine, ci mesajul acesteia. El iniţiază un comitet de volun- 
tari, constituit în general din elevi de liceu, şi creează fon- 
dul de ajutor Daddy Long-Legs. Obiectivul principal era de a 
strânge bani pe care ulterior să-i doneze căminelor de or- 
fani, tânăra actriţă din rolul principal urmând să fie trans- 
formată în mascota acestei acţiuni. Strategia a funcţionat, 
numărul susținătorilor a crescut simţitor, iar rezultatele au 
fost impresionante. Un producător de jucării s-a oferit să 
confectioneze 10 000 de păpuși Daddy, încasările rezultate 
din vânzarea lor urmând să fie vărsate în fondul de ajutor 
pentru orfani. Un campion al curselor de mașini şi-a înlocuit 
mascota tradiţională cu păpușa Daddy, exemplul fiind urmat 
şi de alţi piloţi, mass media reflectând pe larg iniţiativa. Elevii 
de liceu au organizat colecte de 15 cenți, iar cu banii ob- 
ţinuţi au susţinut campanii de informare Daddy. Bilanţul 
acestor acţiuni a fost neobișnuit: căminele de orfani din New 
York și-au sporit simţitor fondurile, iar piesa de teatru Daddy 
Long-Legs s-a bucurat de o stagiune în care casele de bilete 
au făcut cu greu faţă solicitărilor (Bernays, 1965). 
Succesele de pe Broadway au consolidat numele lui Edward 
L. Bernays în lumea show business-ului, pe care începea să 
o îndrăgească. Contractele se înmulţesc; în 1915 este anga- 
jat de Metropolitan Opera Company pentru a asigura lansarea 

Baletului Rus pe scenele americane, iar în 1917 de Metropoli- 
tan Musical Bureau pentru a-l asista pe Enrico Caruso în tur- 
neul său în Statele Unite. De această dată proiectele erau 
mult mai complicate. Pe de o parte, Bernays nu avea nici cea 
mai vagă idee despre ceea ce reprezintă baletul sau opera, 
iar, pe de altă parte, americanilor în general nu le păsa nici 
de Europa, nici de europeni și nici de arta lor. Probabil că 
majoritatea tinerilor de vârsta lui ar fi renunţat la contrac- 
te, dar pentru Bernays ofertele venite din partea celor două 
companii erau exact tipul de activitate în care îi plăcea să 
se implice. 

Cei trei ani petrecuţi în spatele scenelor americane au 
reprezentat pentru Edward L. Bernays anii de acomodare 
cu o conduită de lucru noua, organizată, sistematică, cu o 
formulă de abordare a problemelor care respecta o anumită 
succesiune a acţiunilor si pe care astăzi o numim procesul 
relaţiilor publice. El a descoperit că pentru a avea succes nu 
poţi să neglijezi niciuna dintre componentele procesului si 
nici să aplici automat aceleaşi tehnici fără a înţelege ansam- 
blul. Tehnicile trebuie să se subordoneze unei anumite lo- 
gici, aflate, de regulă, la intersecţia obiectivelor clientului cu 
dorinţele publicurilor. Fără această minimă îmbinare a pa- 
rametrilor care definesc ansamblul problemei, succesul nu 
poate fi garantat. O astfel de formulă, care ulterior a devenit 
standard în activitatea de relaţii publice, a experimentat-o în 
1915, cu Baletul Rus, și în 1917, cu tenorul Enrico Caruso. 

În ambele proiecte, prima parte a muncii a dedicat-o stu- 
diului. El trebuia să înţeleagă primul pentru cine lucrează 
şi pe ce subiect. A cules toate informaţiile posibile despre 
balet si operă răscolind biblioteci, anticariate, memoriile 
personalităţilor sau arhivele instituţiilor care l-au angajat. În 
1991, cu ocazia unui interviu publicat în Public Relations Jour- 
nal, Edward L. Bernays a mărturisit că documentarea a fă- 
cut întotdeauna parte din conduita sa profesională și că de-a 
lungul vieţii a descoperit că „biblioteca publică este cea mai 

importantă resursă pe care o poate avea un specialist“ (Fry, 
1991). Al doilea pas a fost sondarea opiniei publice. Bernays 
a considerat că nu poate adresa un mesaj publicului fără să 
cunoască punctele de vedere și opţiunile acestuia. In același 
interviu, Bernays sublinia faptul că în anii care au urmat nu 
a acceptat niciun proiect de consultanţă dacă organizaţia 
care îi solicita serviciile nu prevedea în buget un capitol dis- 
tinct pentru sondarea opiniei publice. Rezultatele celor două 
etape au stat la baza elaborării strategiei de comunicare. O 
altă etapă a constat în declanșarea campaniei conform unei 
planificări anterioare, dar având în orice moment pregătită 
o variantă B pentru situaţia în care reacţia publicului la ac- 
tiunile sale (feedback) ar fi fost negativă. Disponibilitatea de 
a schimba din mers sau, dacă este cazul, de a reconstrui to- 
tul au fost elemente pe care el le-a luat în calcul. De altfel, 
Bernays rememora cu plăcere una din lecţiile pe care le-a 
primit de la unul dintre prietenii săi: „La școală ni se predă 
teoria succesiunii logice a evenimentelor, pe care se bazează 
tot ceea ce facem. [În viaţă] trebuie să fii pregătit pentru suc- 
cesiunea ilogică a evenimentelor.“ 


Maturizarea 


Primul Război Mondial îl găseşte pe Edward L. Bernays în in- 
capacitatea de a satisface serviciul militar. Anumite deficienţe 
fizice îl împiedică să se înroleze pe frontul european, chiar 
dacă dorinţa sa fusese exprimată prin nenumărate interven- 
tii pe lângă toate autorităţile la care avea acces. După două 
controale medicale succesive, verdictul era clar: inapt pentru 
serviciul militar ca urmare a unor deficienţe de vedere şi a 
platfusului. Bernays nu făcea însă parte din categoria celor 
care se consolează in fata unei uşi închise. Experienţa sa de 
până atunci îl învățase deja cum să transforme obstacolul in 
oportunitate. 

Pentru el, războiul era o modalitate de a-şi demonstra 
apartenenţa la o societate care îl înfiase cu ani în urmă. Voia 
să scape de complexul celui născut în Austria și care întâm- 
pină uneori suspiciunea celor din jur. A abordat problema 
într-un cadru mai larg, iar concluzia a fost următoarea: nu 
înrolarea era importantă, ci participarea la război, iar acest 
obiectiv putea fi atins pe căi diferite. De data aceasta a de- 
cis să lucreze pentru el însuși, să-și facă propria campanie 
de promovare, declanșând o adevărată avalanșă de scrisori 
de intenţie. Și-a oferit serviciile Crucii Roşii din Franţa, a vân- 
dut certificate de stat emise de Trezorerie pentru constituirea 
fondului de război, s-a implicat în organizarea programelor 
artistice pentru soldaţi, a încurajat compozitorii și textierii 
să scrie piese noi dedicate armatei, a declanșat o acţiune de 
colectare a instrumentelor muzicale care ulterior au fost do- 
nate fanfarelor militare. 

Dar nu toţi americanii erau la fel de entuziasmați de raz- 
boi. Asa cum am spus mai sus, detașarea fata de ceea ce se 
întâmpla pe bătrânul continent era starea de spirit care do- 
mina societetea americană. Pentru cetăţenii de rând, Europa 
era prea departe pentru a le reţine atenţia cu problemele 
ei. Președintele Statelor Unite nu era însă de aceeași părere. 
Woodrow Wilson reuşise să convingă Congresul în legătură 
cu efectele undei de şoc pe care Europa o va transmite din- 
colo de Ocean dacă Franţa și Anglia vor pierde războiul și, 
la 6 aprilie 1917, a semnat declaraţia de război împotriva 
Germaniei. Participarea la un astfel de conflict militar avea 
însă nevoie de susţinerea populaţiei, iar Wilson a conside- 
rat că o poate obţine dacă asigură o informare corectă și per- 
manentă a poporului său asupra obiectivelor armatei și a 
modului în care decurg operaţiunile dincolo de Ocean. La 
puţin timp de la semnarea declaraţiei de război, jurnalistul 
George Creel este numit în fruntea Comitetului Informării 
Publice (CIP), o structură guvernamentală nouă, care, timp 
de doiani, i-a bombardat pe cetăţenii americani cu informaţii 

despre razboi. Reactia a fost imediata: numarul voluntarilor 
inrolati pe front a crescut, cetăţenii au acceptat rationali- 
zarea alimentelor, a energiei electrice și materiilor prime, 
donațiile în conturile Crucii Roșii au ajuns la sume impresio- 
nante (de la 200 000 de dolari în 1917 la 400 de milioane de 
dolari în 1919), iar vânzarea certificatelor de stat în vederea 
consolidării fondurilor de război a fost puternic dinamiza- 
tă (mai bine de 10 milioane de deținători de certificare la 
sfârşitul războiului) (Cutlip et al., 2000; Wilcox et al., 2000). 

Edward L. Bernays include Comitetul Informării Publice 
pe lista lungă a instituţiilor pe care le-a contactat pentru a-și 
oferii serviciile. Obține un interviu cu Ernest Poole, șeful De- 
partamentului de relaţii media externe, care este impresio- 
nat de experienţa lui Bernays în campaniile de promovare, 
cu atât mai mult cu cât la înfiinţarea Comitetului Informării 
Publice dificultatea principală a fost constituirea unui colec- 
tiv care să cunoască specificul activităţii de comunicare so- 
cială. Personalul CIP era format în principal din voluntari, 
de regulă studenţi, jurnaliști, scriitori sau alte persoane care 
au fost dispuse să ajute şi care nu întotdeauna aveau o le- 
gătură directă cu domeniul. Poole îi promite lui Bernays o 
poziţie în departamentul pe care îl conduce, dar conditio- 
nează această ofertă de rezultatul analizei dosarului său. 
Fiind născut in Austria, una dintre ţările Srey con- 
flict, Bernays trebuia să treacă testul loialității, să facă dova- 
da că nu este implicat în niciun fel de activităţi subversive. 
Câteva luni mai târziu, Serviciul de Informaţii al Armatei 
confirmă acest lucru. 

După o campanie de aproape un an, Edward L. Bernays 
isi vede obiectivul atins, având posibilitatea să servească nu 
în, ci pentru armata Statelor Unite, implicată în războiul îm- 
potriva Germaniei. Lui Bernays i se oferă poziţia de șef al 
Biroului de export și simultan aceea de adjunct al Biroului 
pentru America Latină, ambele aflate în cadrul Departâmen- 
tului de relaţii media externe. Situaţia, într-un anumit fel, 

se repeta: se afla iar in fata unei probleme despre care nu 
ştia prea multe. Nu știa nici ce este războiul și nici nu avea 
o imagine prea clară a obiceiurilor, a tradiţiilor, în general 
a valorilor culturale ale popoarelor din zonele geografice 
care se aflau acum în aria lui de acoperire. Avea însă o me- 
toda de lucru pe care o perfectionase cu timpul și pe care 
acum putea să o aplice cu detaşare, metodă care se poate 
traduce prin cuvintele: cercetare, analiză, planificare, actiu- 
ne, feedback. Din analizele sale reiese clar că războiul, înainte 
de a fi unul al armelor, este unul al minţii umane, al încre- 
derii în propriile forte si al capacităţii de a alimenta cu opti- 
mism atât soldaţii, cât şi familiile acestora. Va câștiga cel care 
nu se afundă în disperare și deznădejde. Ca urmare, Bernays 
acţionează în conformitate cu rezultatele cercetării sale, fă- 
când o distincţie clară între strategiile aplicate pentru Aliați 
şi cele pentru trupele inamice. În primul caz, obiectivul era 
acela de a mobiliza trupele americane, aplicând uneori 
metode simple, dar extrem de eficiente, ca de exemplu sti- 
mularea corespondenţei dintre soldaţi si familiile acestora 
ca sursă de alimentare a optimismului și speranţei. A doua 
componentă avea ca obiectiv destabilizarea morală a tru- 
pelor inamice prin bombardamente propagandistice focali- 
zate în principal în spatele frontului. 

Colectivul de voluntari ai Comitetul Informării Publice 
număra mii de persoane răspândite pe teritoriul Statelor 
Unite sau în Europa. Însă activitatea desfășurată de Bernays, 
profesionalismul și ingeniozitatea sa, capacitatea de a se ex- 
prima fluent în franceză și germană au fost atribute care au 
stat la baza selectării sale în delegaţia celor șaisprezece mem- 
bri CIP care a participat la Conferinţa de Pace de la Paris, 
delegaţie condusă de George Creel. Cu acest prilej, Bernays 
vede lumea întreagă reunită într-o singură încăpere. Vede 
slăbiciunile ei și incapacitatea reprezentanţilor săi de a gândi 
constructiv, depășind graniţele inteseselor de scurtă durată. 

În 1965, în lucrarea sa autobiografică, Bernays critică cu 
severitate incoerenta Conferinţei și efectele acesteia asupra 
poporului american si a lumii în general: „În 1918 am fost 
îngrijorat pentru viitorul lumii. Încă mai sunt. Istoricii au 
confirmat faptul că lipsa unor relaţii publice eficiente între 
președintele Wilson și poporul american a fost unul dintre 
motivele pentru care Statele Unite nu au susţinut proiectul 
Ligii Naţiunilor. Aceeași cauză, absenţa unor relaţii publice 
profesioniste, a dus la desfiinţarea Ligii la începutul anilor 
'30* (Bernays, 1965). 

Într-adevăr, Tratatul de pace de la Paris nu a adus Europei 
liniștea și stabilitatea de care aceasta avea nevoie. Evenimen- 
tul a fost marcat de o comunicare tensionată, neconstruc- 
tivă, iar participanţii au plecat de aici cu frustrări care au 
alimentat instabilitatea anilor care au urmat. Liga Naţiunilor, 
proiect promovat de Woodrow Wilson, acel organism inter- 
national care ar fi avut rolul de a echilibra orice exces al vre- 
unui stat pe scena internaţională, s-a născut după un travaliu 
dureros, care a afectat structura de bază a noii instituţii. În 
opinia lui Bernays, Parisul a fost o lecţie de comunicare ra- 
tată, si a fost nevoie de încă treizeci de ani si un alt război 
mondial pentru ca omenirea să înveţe ABC-ul comunicării 
internaţionale, iar proiectul lui Wilson să renască sub for- 
ma Organizaţiei Naţiunilor Unite. 

Edward L. Bernays se întoarce de la Conferinţa de Pace 
preocupat de aceste idei. Ceea ce văzuse la Paris l-a intrigat 
şi i-a deschis apetitul pentru proiectele mari si gândirea ino- 
vatoare, cu implicaţii si beneficii la nivelul societăţii și/sau 
al comunităţii internaţionale. Parisul şi experienţa de până 
atunci l-au ajutat să vadă dincolo de matricea promovării sau 
comunicării informative, tehnici unidirectionale care asigură 
— eventual — beneficii pe termen scurt. Este din ce în ce mai 
preocupat de comunicarea eficientă, bidirecțională, un concept 
nou pentru acea perioadă si pe care el l-a tradus mai târziu 

în relații publice. Este din ce în ce mai dornic să demonstreze 
valoarea comunicării, a înţelegerii reciproce şi a relaţiilor de 
durată dintre organizaţii. 


Cristalizarea domeniului 


Comitetul Informării Publice a fost doar începutul ascensi- 
unii lui Edward L. Bernays în comunicarea socială eficien- 
tă. În cadrul așa-numitului „Comitet Creel” şi-a consolidat 
atașamentul fata de un domeniu nou, și-a testat limitele, 
lăsându-și imaginaţia să meargă dincolo de standardele ge- 
neral acceptate si, fapt foarte important, şi-a asigurat legiti- 
mitatea acţiunilor sale ulterioare. A plecat din echipa Creel 
înarmat cu tehnicile pe care Comitetul Informării Publice 
le aplicase la nivel macro timp de doi ani, înarmat cu 0 viziu- 
ne mult mai largă asupra sistemului politic $i mass media la 
nivel naţional și internaţional, cu un portofoliu de cunoș- 
tinte-relatii pe care ulterior le-a abordat ori de câte ori a fost 
nevoie și, nu în ultimul rând, cu o înţelegere mult mai pro- 
fundă a autorilor săi preferaţi, Gustave Le Bon (Psihologia 
mulțimilor), William Trotter (Instinctele turmei în timp de pace 
şi război), Everett Dean Martin (Comportamentul mulțimilor) 
şi Walter Lippmann (Opinia publică). 

În biografia sa, Bernays recunoaște că a intrat în dome- 
niul comunicării sociale fără să stăpânească noţiunile de 
bază şi fără să cunoască exact semnificaţia termenilor utili- 
zati atunci (press-agentry, publicity etc.) . El a învăţat tehnici de 
promovare si fragmente ale mecanismului comunicării pu- 
blice în anii de stagiu petrecuţi alături de Medical Review of 
Reviews, Damaged Goods, Enrico Caruso si Baletul Rus (1908- 
1917). Comitetul Informării Publice l-a ajutat să facă saltul 
spre profesionalism, iar în 1919 a decis să-şi întărească ho- 
tărârea de a rămâne în domeniu printr-o serie de acţiuni si- 
multane şi complementare. Primul pas a fost să-și deschidă 

propria firmă, al doilea, să identifice un nume pentru pro- 
fesia pe care tocmai o îmbrăţişase, iar al treilea, să declan- 
şeze o campanie susţinută de promovare a domeniului în 
care a activat în următorii 75 de ani. 

Lunile de după război corespund unei perioade de ta- 
tonare în care Edward L. Bernays este implicat în proiecte 
de amplitudini diferite. Prima ofertă vine din partea lui Carl 
Byoir, fost coleg în cadrul Comitetului Informării Publice si, 
mai târziu, unul dintre actorii relaţiilor publice din prima 
jumătate a secolului al XX-lea. Pentru 150 de dolari pe săp- 
tămână Bernays acceptă să consilieze Consiliul Naţional Li- 
tuanian din Statele Unite, rolul său fiind acela de a asigura 
o vizibilitate mult mai mare în mass media internă pentru 
această republică baltică aflată în căutarea recunoaşterii in- 
ternationale. Ulterior lucrează pentru câteva firme, făcând 
acelaşi lucru, consiliere în domeniul comunicării. După câte- 
va luni devine mult mai încrezător în viitorul său profesional 
şi decide să-și investească economiile într-o firmă de relaţii 
publice. Cu 255 de dolari închiriază trei camere într-o clă- 
dire impunătoare din centrul New York-ului, cu 1 102 mobi- 
lează spaţiul, iar cu alţi 67,50 de dolari asigură personalul: 
o secretară, un portar şi un office boy. Acest pas nu îl face 
singur. Încă de la început Bernays o convinge pe Doris E. 
Fleischman, o prietenă de familie care în 1919 ocupa poziţia 
de editor asistent la New York Tribune, să i se alăture ca parte- 
ner egal. Trei ani mai târziu, cei doi se căsătoresc. 

Edward L. Bernays nu era însă mulțumit de etichetele pub- 
licity man sau press-agentry. Pentru el, domeniul pe care îl prac- 
tica era mult mai vast decât cel pe care putea să îl cuprindă 
termenul publicity. El nu-și rezuma activitatea la promovarea 
clienţilor săi prin publicarea unor articole favorabile în mass 
media. În plus, publicity era recunoscută ca o activitate fără 
reguli, mai mult ca o tehnică de atragere sau distragere a 
atenţiei publice decât ca o profesie. Cu treisprezece ani în 

urmă, Ivy L. Lee!, prin publicarea Declaraţiei privind profe- 
sionalismul activităţii firmei pe care o conducea, făcuse de- 
ja unii pași în vederea delimitării unei noi profesii (pe care 
nu a numit-o însă) de vechile tehnici de promovare utilizate 
în secolele anterioare și aduse la stadiul de artă a minciu- 
nii în perioada lui P.T. Barnum’, perioadă cunoscută și sub 
denumirea The Public Be Fooled. Bernays avea de ales între a 
utiliza un termen consacrat, publicity, dar care avea o puternică 
conotaţie negativă, și a introduce un termen nou, pe care 
însă trebuia să-l definească şi să-l promoveze. A ales a doua 
variantă. Începând cu 1919, Edward L. Bernays s-a prezen- 
tat clienţilor săi în calitate de „consilier în relaţii publice”. 

În 1919, pentru publicul larg sintagma „relaţii publice“ 
nu avea nicio rezonanţă. Chiar şi cei care lucrau în dome- 
niul comunicării publice nu se sfiau să întrebe „ce fel de ani- 
mal mai este și ăsta?“ (Bernays, 1965). Totuși, istoricii au scos 
la iveală faptul că termenul mai fusese folosit pe parcursul 
secolului al XIX-lea, fără să fie însă recunoscut si integrat 
în vocabularul de specialitate. Mai multi autori (Lougovoy, 
Huisman, 1981; Newsom et al., 2000) îi atribuie celui de-al 
treilea președinte al Statelor Unite ale Americii această în- 
tâietate. Se pare că Thomas Jefferson, cu ocazia unui discurs 


1. Ivy Ledbetter Lee (1877-1934), absolvent al Princeton Univer- 
sity, activează ca jurnalist pentru o scurtă perioadă de timp la sfarsi- 
tul secolului al XIX-lea. În 1906 isi deschide propria firmă, Parker & 
Lee, prin intermediul căreia dorește să promoveze un nou tip de co- 
municare publică, în care mesajul să aibă valoare de adevăr. El este 
văzut de istorici ca iniţiatorul procesului de modernizare a relaţiilor 
publice, practica sa fiind reprezentativă pentru definirea modelului 
al doilea al relaţiilor publice, modelul informării publice (Grunig, Hunt, 
1984; Olasky, 1987; Cutlip, 1995). 

2. Phineas Taylor Barnum (1810-1891) este exponentul primului 
model de comunicare în relaţiile publice, în care mesajul nu are va- 
loare de adevăr, iar obiectivele procesului de comunicare sunt defi- 
nite numai în raport cu emițătorul (Grunig, Hunt, 1984; Cutlip, 1995). 

sustinut in fata Congresului in 1807, a combinat pentru pri- 
ma dată cuvintele „relaţii“ si „public“ în sintagma „relaţii 
publice“ pentru a defini starea de spirit a cetăţenilor în in- 
teriorul unei comunităţi politice. În 1882 regăsim acest ter- 
men la Yale Law School, unde avocatul Dorman Eaton a 
susţinut în fata studenţilor conferinţa cu tema The Public Re- 
lations and the Duties of Legal Profession. Cincisprezece ani mai 
târziu, în 1897, Year Book of Railway Literature include în filele 
sale formula public relations. In 1908, Theodore Newton Vail, 
presedinte al American Telephone and Telegraph Compa- 
ny (AT&T), cu ocazia prezentarii raportului anual, a folosit 
sintagma „relaţii publice“, înțelegând prin aceasta „moda- 
litatea prin care se caută și se obţine bunăvoința publicului“ 
(Grunig, Hunt, 1984). 

Este greu de spus daca Edward L. Bernays cunoştea la 
acea dată cel puţin o parte din această istorie. Conform ver- 
siunii sale, el a ales termenul de relaţii publice deoarece 
descria foarte bine obiectul de activitate al domeniului, con- 
silierul în relaţii publice fiind interfaţa dintre public şi or- 
ganizatie sau, altfel spus, fiind acea persoană însărcinată cu 
administrarea relaţiilor organizaţiei care sunt de interes pu- 
blic. Câteva decenii mai târziu, Bernays sublinia, cu ocazia 
unui interviu, asocierea pe care a făcut-o cu domeniul ju- 
ridic (Tye, 1998). Pentru el, un avocat este un consilier care 
se ocupă de relaţiile juridice ale organizaţiei, iar consilierul 
în relaţii publice este acela care se ocupă de problemele (re- 
latiile) publice ale organizaţiei. 

Campania de promovare a noii profesii a început ime- 
diat. Cu regularitate, si aceasta a făcut-o în următorii 75 de 
ani, Edward L. Bernays a acordat interviuri şi a scris articole 
pe care ulterior le-a plasat în mass media de largă circulaţie. 
Nu a scăpat nicio ocazie să facă acest lucru. A devenit legen- 
dară o întâmplare din 1920, când Bernays, chemat ca mar- 
tor într-un proces, se prezintă în fata instanţei în calitate de 
„consilier în relaţii publice”, deturnând atenţia presei, care 

a fost mult mai interesată de descrierea noii profesii decât 
de procesul în sine. În același an, soţia sa, Doris E. Fleischman, 
propune redactarea unui ziar de patru pagini care să asigure 
„o mai bună înţelegere a scopului si funcţiilor consilierului 
în relaţii publice“ (Bernays, 1965). Publicaţia, de altfel pri- 
ma de acest gen, a apărut mai bine de zece ani sub numele 
Contact, cele 15 000 de exemplare tipărite cu ocazia fiecărui 
nou număr fiind trimise către editori, publiciști, lideri ai 
unor organizaţii, lideri de grup, toţi având în comun un sin- 
gur lucru: prin poziţiile pe care le ocupau, jucau un rol im- 
portant în formarea opiniei publice. 

În 1921 Bernays susține primul curs de relaţii publice la 
New York University, în cadrul Departamentului de jurna- 
lism. Scopul cursului este acelaşi: să promoveze domeniul. 
Pentru unii biografi, însă, această perioadă nu a fost tocmai 
un succes, ţinând cont de faptul că unii foşti studenţi au ca- 
lificat drept plictisitoare prestaţia lui Bernays. Probabil că lu- 
crurile au stat așa, dar semnificaţia momentului nu constă 
în calitatea actului didactic, ci în încadrarea domeniului pe 
o nouă treaptă de percepţie publică. Acest prim curs a asigu- 
rat trecerea spre profesionalism, spre recunoașterea acade- 
mică a unei profesii care-și avea rădăcinile într-un întunecat 
secol XIX și care era asociată adesea cu manipularea și alte 
tehnici ieftine de promovare. Dacă ţinem cont de faptul că 
astăzi relaţiile publice se predau în mai bine de 300 de uni- 
versitati din Statele Unite ale Americii si probabil in peste 
800 de universităţi în toată lumea, se poate spune că obiec- 
tivul a fost atins. 

Atenţia lui Bernays asupra spaţiului academic a fost con- 
stantă. El nu a fost un profesor de carieră, dar în repetate 
rânduri s-a întors cu plăcere în sălile de curs pentru a îm- 
partasi din experienţa sa noilor generaţii. În anii pe care i-a 
petrecut în Cambridge, Massachusetts (1965-1995), a mo- 
nitorizat cu atenţie ceea ce se întâmpla în spaţiul universi- 
tar, iar reacţia sa a fost de fiecare dată promptă. În 1975, de 

exemplu, el a atras atenţia, prin intermediului periodicului 
Harvard Magazine, asupra absentei cursurilor de relatii pu- 
blice din curriculum la John F. Kennedy School of Govern- 
ment. In acest interval de timp, Bernays a catalizat multe 
dintre acţiunile care au avut lor in sanctuarul invatamantu- 
lui universitar al Noii Anglii. Uneori nu a avut succes. De 
exemplu, tentativele sale de a se apropia de Harvard Uni- 
versity s-au lovit de o linie traditionalista care, in anumite 
privinţe, se menţine și astăzi, aceasta fiind una dintre puti- 
nele universităţi de prestigiu de pe continentul american 
care nu numai că nu au un program in relaţii publice, dar 
nici nu consideră comunicarea ca o filieră de studiu distinc- 
tă. Pe de altă parte însă, ceea ce nu a reușit să facă pe malul 
stâng al râului Charles a făcut pe malul drept, la Boston Uni- 
versity, care în anii '60 inaugurează primul program maste- 
ral de relaţii publice din Statele Unite. 

După moartea soţiei sale (1980), relaţiile lui Bernays cu 
lumea academică au depășit într-un anumit fel cadrul for- 
mal din sălile de curs. Grupurile de studenţi erau tot mai 
des prezente în casa sa, vizitele transformându-se cu ușurin- 
ta în seminarii susţinute în fata peretelui plin cu fotografii 
ale personalităţilor pentru care Bernays lucrase de-a lungul 
timpului, oferindu-le viitorilor profesioniști ai comunicării 
sociale fragmente din istoria trăită. Cei care și-au făcut stu- 
diile în acea perioadă la Boston rememorează cu nostalgie 
clipele petrecute alături de bătrânul Bernays. De exemplu, 
o studentă își aminteşte că, atunci când a împlinit 25 de ani, 
l-a invitat pe Edward L. Bernays la petrecerea sa din cămin. 
Bernays nu numai că a răspuns invitatiei, ceea ce a surprins 
pe toată lumea, dar a fost foarte activ și a plecat de la acest 
eveniment printre ultimii. Într-o scrisoare trimisă câteva zile 
mai târziu, tânăra sărbătorită era invitată împreună cu alti 
nouă colegi ai săi să-l viziteze pe Bernays pentru a continua 
festivitățile. La acea dată, Edward L. Bernays avea aproape 
100 de ani. (Tye, 1998). 

Cristalizarea opiniei publice s-a încadrat perfect în această 
campanie de promovare a relaţiilor publice. Publicată în 1923, 
cartea venea să completeze ceea ce Edward L. Bernays si Doris 
E. Fleischman au început în 1919. În spaţiul generos al unei 
cărţi, Bernays avea posibilitatea să traseze câmpul de acţiune 
al relaţiilor publice, să explice dinamica ascendentă care se 
bazează pe nevoia de relaţii publice și pe valoarea acestora, 
să stabilească raportul dintre publicuri — element esenţial în 
formarea opiniei publice — si organizaţia aflată în spaţiul pu- 
blic, să definească setul de tehnici specifice activităţii de re- 
latii publice si să prezinte certificatul de garantie al relaţiilor 
publice: conduita etică, elementul fundamental de diferenti- 
ere fata de alte activităţi desfăşurate la interferența public/or- 
ganizatie (press-agentry, manipulare etc.). 

Cristalizarea opiniei publice a fost însă în egală măsură o 
reacţie la volumul publicat un an mai devreme de Walter 
Lippmann, Opinia publică, lucrare de referinţă în domeniul 
ştiinţelor sociale. Lippmann era unul dintre autorii prefe- 
rati ai lui Bernays. De asemenea, traseele profesionale ale 
celor doi se intersectasera într-o anumită măsură in timpul 
Primului Război Mondial. Lippmann, absolvent al Harvard 
University, a publicat între 1914 şi 1917 în New Republic, o 
revistă nou înfiinţată, adeptă a măsurilor de modernizare a 
Statelor Unite. Articolele lui Lippmann au atras atenţia pre- 
sedintelui Woodrow Wilson, care i-a solicitat sfatul in re- 
petate rânduri în perioada războiului. Anumiti biografi îi 
atribuie lui Lippmann ideea Comitetului Informării Publice 
(S. Ewen, 1996). În acest context, probabil că Bernays a văzut 
proiectul său editorial ca pe o provocare între specialişti ai 
spaţiului public. De altfel, în lucrarea autobiografică publi- 
cată în 1965, Bernays apreciază valoarea științifică a volume- 
lor lui Le Bon, Trotter, Martin sau Lippmann, dar sesizează 
în egală măsură unul dintre neajunsuri: sunt prea teoretice. 
Bernays vede în lucrările autorilor mai sus citați un exerciţiu 
de măiestrie, o excepţională analiză a spectacolui social în 

care actorii sunt (1) organizaţiile, fie ele politice, economice 
sau parte a societăţii civile, (2) mass media şi (3) opinia publi- 
că, iar liantul dintre actori este asigurat de simboluri. Spec- 
tacolul este însă văzut de autori din „loje”, si, prin urmare, in 
opinia lui Bernays, aceștia sunt foarte departe de ceea ce se 
întâmplă în activitatea de zi cu zi a spaţiului public. Bernays 
vede clar diferenţa dintre a analiza opinia publică si a for- 
ma opinia publică, a face o analiza critică a unei piese de tea- 
tru şi a pune în scenă o piesă de teatru. Edward L. Bernays, 
spre deosebire de Walter Lippmann, s-a considerat nu nu- 
mai analist al spaţiului public, ci şi regizor al acestuia, iar 
munca din spatele scenei, partea practică a procesului de 
formare a opiniei publice, componentă pe care el a numit-o 
„relaţii publice“, trebuia să aibă locul său distinct în litera- 
tura de specialitate. Cristalizarea opiniei publice a deschis ca- 
lea spre acest obiectiv. 

Ca şi primul său curs susţinut la New York University, car- 
tea poate fi criticată din multe puncte de vedere. Chiar dacă 
structura sa este una logică şi cursivă, nu același lucru se 
poate spune despre echilibrul interior al capitolelor. Sunt 
pasaje sau idei care se repetă, sunt exemple readuse cu încă- 
patanare în atenţia cititorului, dar toate acestea nu reduc 
valoarea științifică a lucrării. Se poate comenta stilul, dar nu 
şi conţinutul inovator. Cartea nu poate fi văzută ca un text 
îndesat între două coperte. Pentru a avea o imagine com- 
pletă, ea trebuie analizată pe cel puţin trei direcţii distincte: 
(1) contextul istoric în care a apărut, (2) conţinutul stiinti- 
fic si (3) impactul şi efectele declanşate. 

Ivy L. Lee își dispută în egală măsură titlul de părinte al 
relaţiilor publice. El a fost un practician al acestui domeniu, 
a dezvoltat tehnici și modele noi asigurând desprinderea de 
conduita neprofesionistă a secolului al XIX-lea, a fost ata- 
şat literaturii de specialitate de pe ambele poziţii, pasionat 
al lecturii si autor de manuale, dar nu a reușit în toţi acești 
ani de practică (1900-1932) să delimiteze şi să denumească 

domeniul in care a activat. In 1922, cand Bernays era in pli- 
na campanie de promovare a noii profesii de consilier in re- 
latii publice, Ivy L. Lee inca se recomanda ca publicity expert 
(Olasky, 1987). De asemenea, exemplele prezentate anterior 
privind utilizarea termenul de relatii publice pe parcursul 
secolului al XIX-lea nu sunt decât cazuri izolate si care, cu 
exceptia definitiei lui Theodore Newton Vail (1908), nu pre- 
zinta nicio garantie a gradului de intelegere a termenului. 
Cu alte cuvinte, până la Edward L. Bernays nu se poate vorbi 
de o utilizare coerentă a sintagmei „relaţii publice“. De ase- 
menea, fără nicio îndoială, lui Bernays i se poate atribui ca- 
litatea de prim autor care a semnat o lucrare de specialitate 
în relaţii publice, publicată într-o perioadă în care jurnaliştii, 
directorii unor instituţii de presă, editorii etc. nu aveau nici 
cea mai vagă idee asupra domeniului. Singura întrebare le- 
gitimă este dacă ideea cărţii a fost a lui Bernays sau a soţiei 
sale, sau dacă Doris E. Fleischman, o pasionată a scrisului, 
a contribuit sau nu la modelarea textului final. Probabil că 
analiza atentă a celor 800 de cutii conţinând manuscrise, 
rapoarte, scrisori etc. pe care Edward L. Bernays le-a lăsat 
moștenire Bibliotecii Congresului Statelor Unite va aduce 
lamuririle necesare. 

Volumul atinge obiectivele anunţate. În primul rând, in- 
troduce termenul de relaţii publice printr-o definiţie care 
ulterior trece proba timpului. De altfel, secolul al XX-lea a 
cunoscut peste 450 de definiţii ale domeniului, însă din 
această avalanșă doar două sunt considerate repere în isto- 
ria relaţiilor publice: cea din Cristalizarea opiniei publice şi 
definiţia profesorului Rex F. Harlow, publicată în 1976 în 
Public Relations Review, care este o aducere la zi a ceea ce 
Bernays statua în 1923. Toate celelalte definiţii sunt exerciţii 
pe aceeași temă, uneori cu un aer de modernitate, alteori 


1. Rex F. Harlow, „Building a Public Relations Definitions“, Public 
Relations Review, 2, nr. 4 (iarna 1976): 36. 

cu o abordare usor originala in raport cu perspectiva ana- 
lizei (Harlow, 1976; Grunig, Hunt, 1984; Cutlip et al., 2000; 
Wilcox et al., 2000; Seitler, 2001). Al doilea punct important 
pe care l-a atins volumul a fost trecerea în revistă a unui set 
minim de instrumente utile oricărui domeniu pentru a se 
dezvolta și delimitarea spaţiului în care acestea activează. 
Autorul conturează câmpul de acţiune al relaţiilor publice 
ca fiind spaţiul actorilor opiniei publice. Instrumentele de 
cercetare, acţiune și evaluare sunt identificate ca făcând 
parte din marea familie a științelor sociale, ele însele aflate 
la acea vreme într-un proces de formare. În final, Edward L. 
Bernays introduce elementul care diferenţiază relaţiile pu- 
blice de alte activităţi de comunicare (de exemplu, manipu- 
larea): conduita etică; aceasta trebuie să guverneze orice 
activitate de relaţii publice. Cartea nu trasează decât liniile 
directoare, conturul unei forme în interiorul căreia s-a lu- 
crat ulterior, depăşind totuși condiţia minimă a unei lucrări 
de pionierat: ea așază o fundaţie capabilă să susţină dez- 
voltările ulterioare. 

Edward L. Bernays a cântărit încă de la început impactul 
pe care publicarea unei lucrări de specialitate l-ar putea pro- 
duce. După ce a căzut de acord asupra conţinutului, atenţia 
sa s-a concentrat asupra titlului şi procedurii de lansare, ast- 
fel încât să fie asigurată o vizibilitate cât mai mare. Prima for- 
mulă la care s-a gândit a fost, desigur, una care să conţină 
sintagma „relaţii publice“, dar la o evaluare amănunțită și-a 
dat seama că un astfel de titlu nu va reţine atenţia citito- 
rului pentru simplu motiv că acesta nu are nicio reprezen- 
tare a termenului. Cu alte cuvinte, trebuia să introducă 
relaţiile publice plecând de la ceva care era deja cunoscut, 
ceva care era familiar şi care putea să provoace curiozitatea 
cititorului, urmând ca universul relaţiilor publice să fie des- 
coperit ulterior, odată cu parcurgerea cărţii. După cum am 
arătat mai sus, Lippmann tocmai publicase Opinia publică, 
iar publicul primise cu căldură lucrarea. Bernays a reţinut 

posibilitatea de a utiliza un titlu similar. De aici până la for- 
mula finală nu a mai fost decât un pas. Relaţiile publice re- 
prezintă totalitatea metodelor si mijloacelor prin care se 
poate influenţa modul de percepţie și înţelegere publică a 
unei organizaţii. Cu alte cuvinte, relaţiile publice ajută la 
cristalizarea într-o anumită direcţie a opiniei publice despre o 
anumită organizaţie (Bernays, 1965). În concluzie, prima 
carte de relaţii publice nu se putea numi decât Cristalizarea 
opiniei publice, concentrând într-un fel esenţa domeniului. 

Impactul pe termen scurt a fost pe măsura evaluărilor 
sale, iar mass media s-au oprit asupra subiectului în repetate 
rânduri, catalogând cartea fie ca una de pionierat, fie ca o 
piatră de temelie, debutul unei profesii care este de „im- 
portanță naţională“ și care se poate traduce prin aceea de 
„super-diagnostician al spiritului public“. Alţi autori şi-au ex- 
primat temerea că lucrarea nu face nimic altceva decât să 
îmbrace manipularea în haine ceva mai elegante. Dezbate- 
rile au continuat în anii care au urmat, iar Edward L. Bernays 
a contribuit din plin la cristalizarea opiniilor prin multipli- 
carea centrilor de precipitare, principiu al chimiei anorga- 
nice, pe care și l-a însușit la Cornell College of Agriculture. 
Și-a încurajat colegii să scrie articole, să organizaze dezba- 
teri publice pe marginea cărții, să publice alte cărți pe același 
subiect. El însuși a publicat încă treisprezece volume, fie sin- 
gur, fie în colaborare cu alti autori. Dintre acestea amintim: 
An Outline of Careers. A Practical Guide To Achievement (1927), 
Propaganda (1928), Private Interest and Public Responsibility 
(1939), Speak Up for Democracy (1940), Public Relation (1952), 
Your Future in Public Relation (1961), The Engineering of Con- 
sent (1955), Biography of an Idea: Memoirs of Public Relations 
Counsel Edward L. Bernays (1965), The Late Years: Public Rela- 
tion Insights, 1956-1986 (1986). 

Efectele pe care Cristalizarea opiniei publice le-a produs 
sunt greu de măsurat la adevărata lor dimensiune, iar rezul- 
tatele evaluării sunt puternic condiţionate de perspectiva sau 

instrumentele pe care le utilizim. Daca avem in vedere 
efectele pozitive, atunci putem sa subliniem ca lucrarea pu- 
blicata in 1923 de Edward L. Bernays a introdus un dome- 
niu nou, a obligat societatea să recunoască termenul de 
relaţii publice, care ulterior a fost introdus în dicţionare și 
în vocabularul curent, a declanșat o adevărată avalanșă în 
literatura de specialitate, astăzi existând peste 75 000 de vo- 
lume publicate, a dezvoltat un nou model de comunicare, 
modelul bidirecțional și asimetric, un stagiu intermediar în- 
tre comunicarea de tip informativ promovată de Ivy L. Lee 
şi comunicarea bidirectionala și simetrică, specifică societăţii 
moderne în care trăim astăzi, model care are la bază coope- 
rarea si înţelegerea reciprocă (McQuail, Windahl, 2001). 
Cealaltă fata a medaliei este mai putin optimistă. Cartea sa 
şi tehnicile promovate ulterior au contribuit nu numai la 
dezvoltarea societăţii, ci si la disoluția ei. 

În 1933, cu ocazia unui dineu organizat de Doris E. 
Fleischman, Karl von Wiegant, corespondent pentru Europa 
al ziarului Hearst, relatează gazdelor ultimele sale impresii 
din călătoriile pe bătrânul continent. Cu acest prilej, Edward 
L. Bernays a primit vestea că Goebbels folosește Cristalizarea 
opiniei publice ca bază a campaniei sale de discreditare și dis- 
trugere a evreilor din Germania și de consolidare a puterii 
naziste. Dar orice construcţie umană poate fi utilizată atât 
în slujba societăţii, cât şi împotriva ei. Exemplele sunt nenu- 
mărate, de la energia nucleară la avioanele de pasageri care 
pot fi transformate de minţi bolnave în instrumente ale te- 
rorismului. Exemplul relatat de Wiegant a scos însă la iveală 
una din zonele sensibile ale relaţiilor publice: o graniţă mult 
prea fină între comunicarea etică si cea orientată împotri- 
va publicurilor. Este ceea ce Bernays a încercat să clarifice 
în a doua parte a carierei sale, având uneori o atitudine radi- 
cală fata de ceea ce nu asigura o transparenţă a bunelor in- 
tentii. Este cazul Societăţii Americane de Relaţii Publice, in 
care Bernays nu a activat iniţial tocmai datorită faptului că, 

după părerea sa, nu asigura niciun fel de garanţii ale con- 
duitei etice a membrilor săi. Bernays a fost adeptul unei so- 
cietati profesionale cu o politică de acces mult mai strictă, 
cu reguli şi instrumente de verificare nu numai a măiestriei 
în utilizarea aparatului specific, dar și a valorii morale și a 
obiectivelor în slujba cărora acest aparat este utilizat. Desi- 
gur, o astfel de discuţie ne duce deja pe un alt teren la fel 
de sensibil, în care răspunsurile la întrebările de tipul „Ce 
este moral? Ce este etic?“ variază între puncte aflate uneori 
la distanţe destul de mari. Aceste idei au fost puse însă la 
temelia celui de-al patrulea model al relaţiilor publice, 
modelul comunicării bidirectionale și simetrice, definit de 
Bernays în ultimii ani ai vieţii sale (după anii '60) şi care a 
fost criticat încă de la elaborarea sa pentru caracterul său 
ideal. Bernays nu a încetat însă să-l susţină, condamnând 
acţiunile care nu se încadrau în acest model, încluzând aici 
şi propriile acţiuni. De axemplu, în momentul în care stiin- 
ţa a scos la iveală legătura indiscutabilă dintre fumat si can- 
cerul la plămâni, Edward L. Bernays nu a ezitat să condamne 
propria sa activitate în cadrul firmei U.S. Tobacco Tycoons, 
activitate care a culminat cu Green Ball şi Torches of Freedom, 
campanii de comunicare deja clasice, dar pe care timpul nu 
le-a confirmat în raport cu valoarea lor socială. 


Dincolo de limitele imaginaţiei 


Pentru Bernays nu au existat clienți mari sau clienți mici. El 
s-a implicat cu aceeași pasiune, cu același devotament atât 
în proiecte ale unor firme celebre (General Motors, Ge- 
neral Electric, Columbia Broadcasting System — CBS, Natio- 
nal Broadcasting Company — NBC, Cosmopolitan, Fortune, 
Procter & Gamble), ale unor institutii oficiale (Casa Alba, co- 
misii guvernamentale, Comitetul Informarii Publice, Forţele 
Aeriene ale SUA, Marina SUA, Departamentul Trezoreriei, 

Departamentul Apărării) sau personalităţi politice, artistice, 
din domeniul financiar și multe, multe altele’, dar si ale unor 
firme mici sau persoane care la prima vedere nu aveau nimic 
spectaculos. Forţa care l-a condus în alegerea şi rezolvarea 
subiectelor sale a fost ideea din spatele fiecărei probleme. 
Bernays nu a cântărit clientul, ci potenţialul problemei pe 
care trebuia să o rezolve. Așa a ajuns să lucreze pentru firme 
mari şi mici, pentru nume celebre sau pentru anonimi ai 
spaţiului public. Asa a ajuns să schimbe sensul istoriei sau 
pur si simplu să influenţeze modul de a fi, de a gândi si de 
a trăi al oamenilor de rând. Schimbările pe care el le-a pro- 
dus au fost uneori radicale, spectaculoase și concentrate în- 
tr-un interval scurt de timp (proiectul Lituania sau Light's 
Golden Jubilee). Alteori a acţionat cu pași mici, cu răbdare, 
planificând campanii de comunicare pe durate lungi de 
timp, care au dus la transformarea graduală a realităţii (pro- 
iectul Lucky Strikes, care a avut ca puncte de maxim The 
Green Ball și The Torches of Freedom; proiectul United Fruit, 
care a avut ca punct culminant războiul din Guatemala). 
O altă constantă a vieţii sale a fost nonconformismul în 
abordarea situaţiilor de viata. Nu i-au plăcut cărările batato- 
rite și nici orizonturile delimitate de neputinta propriei noas- 
tre imaginatii. Pentru Bernays, o problemă care părea simplă 
putea avea uneori abordări extrem de complicate, iar ceea 
ce părea complicat putea fi rezolvat doar prin aplicarea unei 
scheme elementare. Și-a surprins de fiecare dată clienţii atât 
prin metodele pe care le promova, cât şi prin rezultatele 
obţinute. Acum, privind retrospectiv, este lesne de înţeles fi- 
rul logicii sale, dar să ne imaginăm reacţia unor editori din 
anii '20 care se plâng că le-a scăzut cifra de afaceri, cărţile 


1. În 1965, după 45 de ani de practică în relaţii publice, lista clien- 
tilor lui Edward L. Bernays se ridica la 435 de organizaţii sau persoane 
din domenii diferite: afaceri, artă, construcţii, educaţie, finanţe, poli- 
tică, sindicate, turism etc. 

nemaifiind în atenţia publicului larg, iar Bernays încearcă 
să-i convingă că soluţia se află în mâinile arhitecţilor, con- 
structorilor și designerilor. Sau să ne imaginăm un producă- 
tor de şuncă sfătuit să se apropie de colegiul medicilor. Sau 
cum ar putea să nu fie surprins un om de afaceri care pro- 
duce plase de păr pentru femei și care suferă de aceeași pro- 
blemă, scăderea vânzărilor, când Bernays propune ca soluţie 
declanșarea unei acţiuni de lobby pe lângă Comisia de Sănă- 
tate a Congresului Statelor Unite? Desigur, aceşti clienți nu 
au văzut initial legătura dintre cărţi si constructori, şuncă și 
medici, plase de păr și parlamentari, dar în egală măsură au 
fost surprinși de efectele acţiunilor lui Bernays, care de cele 
mai multe ori au depășit aşteptările. Editorii nu numai că 
şi-au recuperat piaţa, dar au câștigat clienţi noi, vânzătorii 
de şuncă şi-au văzut produsul transformat într-un simbol al 
breakfast-ului american, iar omul de afaceri disperat că feme- 
ile nu mai poartă plase de păr a ajuns să-și vândă produsul 
şi bărbaţilor. Soluţiile aplicate au fost simple, dar atipice pen- 
tru acea vreme. 

În cazul editorilor, Bernays a aplicat o metodă de tip sub- 
liminal. A plecat de la imaginea finală a unei biblioteci tic- 
site de cărţi, care se sprijină, firesc, pe unul dintre pereţii 
casei. A descompus apoi această imagine în elementele sale 
componente și a găsit astfel cuvintele-cheie ale campaniei. 
Altfel spus, pentru a avea o bibliotecă sunt necesare două 
componente: cărţi si etajere. Adresandu-se arhitecţilor, con- 
structorilor şi designerilor si convingându-i să livreze noile 
case echipate cu etajere încastrate în perete, Bernays a adus 
în locuinţele oamenilor una dintre cele două componente: 
etajerele. Mai departe lucrurile s-au rezolvat de la sine: o eta- 
jeră găzduieşte cu generozitate o fotografie, o vază cu flori 
sau alte câteva obiecte mărunte, dar cu cea mai mare proba- 
bilitate, iar practica a confirmat acest lucru, o etajeră goală 
invită gazda să o hrănească cu alimentul său natural, car- 
tea. Strategia s-a dovedit corectă, iar oamenii au început să 

cumpere carti. Pe de alta parte, tehnica de a construi locu- 
inte cu etajere in perete a devenit un standard care se men- 
tine si astazi in Statele Unite. 

Bernays a considerat ca in cazul Beechnut Packing Com- 
pany, o firma care comercializa produse din carne, mai ales 
şuncă, scăderea vânzărilor nu se datora concurenţei sau ca- 
litatii produselor, ci stilului de viata american, din ce în ce 
mai dinamic. Din motive de timp, traditionalul mic-dejun 
linistit si consistent era inlocuit cu ceva mult mai usor si 
rapid, americanii alergând la slujbă, scoala sau treburile gos- 
podăreşti în detrimentul unei alimentaţii corecte si sănătoa- 
se. Toate aceste idei au fost confirmate ulterior de medicii 
pe care Bernays i-a consultat în etapa de cercetare. În cele 
din urmă, Bernays ajunge la concluzia că înainte de a pro- 
mova șunca Beechnut trebuie să promoveze ideea de mic- 
dejun consistent, în care alimentele de bază să fie șunca și 
oul. În acest sens, Bernays convinge un medic celebru din 
New York, A.L. Goldwater, să fie promotorul unei campanii 
naţionale de informare a publicului asupra efectelor ne- 
gative ale alimentaţiei defectuoase. Şase luni mai târziu, nu 
numai Beechnut Packing Company, dar si alte firme au ra- 
portat creşteri spectaculoase ale cifrelor de afaceri. La re- 
comandarea medicilor, sunca, alături de ou, a revenit în 
farfuriile oamenilor. 

Acelaşi factor, modernitatea, a creat probleme firmei 
Venida, lider la începutul anilor '20 în confecţionarea pla- 
selor de păr. Ratiuni de ordin practic, dar și noua modă, 
concurau către același rezultat. Înainte de a ajunge modă, 
scurtarea părului a constituit o necesitate. În timpul războ- 
iului, tot mai multe femei au fost angajate în fabrici, iar 
normele de protecţie împotriva accidentelor le-a încurajat 
să facă primul pas spre părul scurt. Al doilea moment im- 
portant este legat de dansatoarea Irene Castle, una dintre 
vedetele preferate ale publicului american în acea perioadă, 
care într-o zi a decis să-și taie părul pentru simplul motiv că 

era incomodată în timpul dansului. Din acest moment 
avalanșa s-a declanșat, iar valul new fashion a cuprins marea 
majoritate a femeilor, punând în pericol însăși existenţa 
companiei Venida. 

În cartea sa The Biography of an Idea, Bernays spunea: 
„mi-a plăcut această problemă nu pentru că eram interesat 
de plasele de păr, ci pentru că eram interesat de modul în 
care pot să le aduc înapoi pe capul femeilor“ (1965). Si de 
această dată Bernays s-a bazat pe simţul său analitic și pe ca- 
pacitatea sa de a redefini realitatea. El a declanșat un ade- 
vărat proces de reconstrucţie simbolică în jurul unui banal 
accesoriu, iar esenţa acestui spaţiu putea fi rezumată în trei 
cuvinte: frumuseţe, sănătate, securitate. Asocierea nu a fost 
simplă, fiecare termen fiind abordat pe tărâmul său. În 
prima fază a campaniei, Bernays l-a contactat pe Penrhyn 
Stanlaws, cel care ilustra coperta revistei Cosmopolitan. Împre- 
ună au ajuns la concluzia că idealul american de frumuseţe 
feminină trebuie să urmărească linia clasică descendentă a 
culturii Greciei antice, cu forme uniforme si continue, în 
care linia părului lung modelată de o plasă de păr discretă 
completează întregul. Acest model, tocmai redefinit, a fost 
amplu detaliat într-o scrisoare pe care vedeta de la Cosmopok- 
tan a acceptat să o semneze și să o trimită cunoștințelor sale, 
artiști răspândiţi pe teritoriul Statele Unite. Și de această 
dată valul a fost declanșat: casele de modă, fotografii profe- 
sioniști, regizorii, asociaţiile de femei au plecat în căutarea 
noului ideal de frumuseţe. 

Următorii paşi ai strategiei sale au fost făcuţi în tandem 
pe terenul ştiinţelor medicale şi al politicii. Bernays s-a adre- 
sat doctorului Royal S. Copeland, membru al Comisiei de Să- 
nătate din New York, atrăgându-i atenţia asupra faptului că, 
din motive de sănătate publică, femeile implicate în prelu- 
crarea alimentelor ar trebui să poarte plase de păr. Doctorul 
Copeland, care mai târziu a devenit senator de New York, a se- 
sizat valoarea de adevăr, dar și valoarea de ştire a informaţiei, 

si a trecut la redactarea unei scrisori catre ceilalti membri ai 
Comisiei de Sănătate, recomandand introducerea unor nor- 
me de control mult mai stricte pentru domeniile alimentaţiei 
publice. Ideea a fost preluată și de alte state, iar elanul regle- 
mentărilor s-a declanşat. În unele părţi ale Statelor Unite s-a 
mers chiar mai departe, spunându-se că toţi lucrătorii din 
domeniul alimentaţiei publice, inclusiv bărbații, ar trebui să 
poarte plase de păr. 

Ultimul pas făcut de Bernays în vederea reechilibrării 
vânzărilor companiei Venida a fost corelat cu nevoia de se- 
curitate la locul de muncă. De această dată el a apelat la un 
lider sindical, care a atras atenţia legislatorilor şi oamenilor 
de afaceri asupra necesităţii de a introduce norme supli- 
mentare de securitate la locul de muncă pentru femeile care 
lucrează cu utilaje sau se află în apropierea lor. 

Acesta este stilul în care Edward L. Bernays a lucrat de 
la sfârșitul Primului Război Mondial şi până în 1995, asoci- 
indu-si numele cu file din istorie. Bunicii şi părinţii tinerilor 
americani încă îşi mai aduc aminte de sculpturile în bucăţi 
de săpun Ivory, concurs naţional care s-a derulat timp de 37 
de ani, din 1924 până in 1961, acţiune iniţiată de Bernays 
şi finanțată de Procter & Gamble cu scopul de a promova 
igiena corporală în rândul copiilor. The Torches of Freedom 
(Tortele libertăţii), acţiune care avea ca scop să promoveze 
fumatul în rândul femeilor, a rămas în memoria omenirii 
ca unul din momentele care au marcat lupta femeilor pen- 
tru un tratament egal într-o lume în care bărbaţii sunt cea- 
laltă jumătate a întregului și nimic mai mult. La 31 martie 
1931, zeci de femei, modele ale revistei Vogue, jurnaliste, per- 
sonalitati ale vieţii publice etc., au traversat Fifth Avenue, un 
Champs-Elysées al New York-ului, fumând pe stradă, privi- 
legiu rezervat la acea vreme doar bărbaţilor. În anul 1929, 
cu ocazia aniversării a cincizeci de ani de la inventarea becu- 
lui, Bernays a organizat Lights Golden Jubilee, festivitate in 

care Edison a fost celebrat în prezenţa președintelui Herbert 
Hoover, a lui Henry Ford şi a altor personalităţi ale vremii. 

Unele acţiuni în care a fost implicat Edward L. Bernays 
sunt încă obiectul unor controverse istorice. De exemplu, în 
cartea How We Advertised America, publicată in 1920', George 
Creel nu a făcut nicio menţiune despre contribuţia lui 
Bernays în cadrul Comitetului Informării Publice. Totuşi, in 
1918 Creel semnează o scrisoare către unul dintre serviciile 
armatei care solicitase transferul lui Bernays, spunând că „ac- 
tuala poziţie a domnului Edward L. Bernays este mult mai 
importantă pentru guvern decât orice altă poziţie din arma- 
ta“. De asemenea, Henry Ford, cel care a suportat financiar 
festivitățile prilejuite de Light’s Golden Jubilee, nu a privit 
cu ochi buni prezenţa lui Bernays în staful de organizare. De 
altfel, rolul lui Bernays în derularea evenimentelor nu este 
recunoscut într-un mod explicit în documentele oficiale 
aflate la Henry Ford Museum. În acest caz, explicaţia este 
simplă: pe de o parte, Bernays nu fusese angajat de Ford, ci 
de General Motors, concurent al lui Ford, iar pe de altă parte, 
jurnaliştii au recunoscut că „Henry Ford ar fi trebuit să fie 
managerul acestui show, dar omul care a regizat întregul eve- 
niment a fost Edward L. Bernays“*. Cu siguranţă, o astfel de 
afirmaţie, care a fost preluată simultan de mai multe jurnale, 
a lovit în orgoliul miliardarului. Oliver Gale, mulţi ani șeful 
departamentului de relaţii publice din cadrul companiei 
Procter & Gamble, a avut o atitudine similară atunci când a 
fost întrebat despre contribuţia lui Bernays la politicile de 
promovare ale organizaţiei. Răspunsul său îl trădează însă: 
„Nu cred că Eddie Bernays a avut cea mai mică idee despre 
cum am vândut noi săpun. [...] Ideile sale au fost concep- 


1. Cartea a fost republicată în 1972. 

2. Scrisoare a lui George Creel către Ernest Pool, 7 iunie 1918, în 
Tye, 1998, p. 21. 

3. New Mexico State Tribune, 1 aprilie 1929. 

tuale, creative şi magice, dar au avut un efect minor asupra 
afacerilor noastre.“ Greseala lui Gale constă în faptul ca ana- 
lizează proiectele lui Bernays cu ochiul omului de marketing 
de la jumătatea secolului trecut. Sigur că da, concursurile de 
sculptură în bucăţi de săpun Ivory, adresate în special copii- 
lor, nu au avut în primul rând un obiectiv comercial. Copiii 
nu cumpără săpun. Cumpărăturile le fac de obicei părinţii, 
dar douăzeci de ani mai târziu acești copii au devenit si ei 
părinţi. Bernays a promovat cu acest prilej două lucruri dis- 
tincte: ideea de igienă corporală și imaginea firmei Procter 
& Gamble ca actor al vieţii sociale preocupat de sănătatea 
publică. Odată consolidate la nivelul mentalului colectiv, 
aceste idei au asigurat background-ul acţiunilor de marketing 
promovate ulterior de firmă. 

În cazul United Fruit Company, contribuţia lui Bernays 
este mult mai puţin contestată. De altfel, arhiva sa, care cu- 
prinde 55 de cutii cu documente despre United Fruit și răz- 
boiul din Guatemala, este o mărturie clară a contribuţiei la 
soluţionarea conflictului din America Centrală. Rădăcinile 
companiei coboară în secolul al XIX-lea, mai exact la 1870, 
când Lorenzo Dow Baker achiziţionează într-un mod cu totul 
întâmplător 160 de lăzi de banane, pe care le vinde ulterior 
pe piaţa din New York cu un profit de 3 dolari/ladă. Succesul 
primei tranzacţii îl încurajează să continue acest tip de co- 
mert. În 1899 afacerea era deja una de proporţii. Compa- 
nia nou înfiinţată, United Fruit, importa peste 10 milioane 
de lăzi de banane anual, achiziţiona terenuri în America 
Centrală si dezvolta un intens trafic maritim spre și dinspre 
Honduras şi Guatemala cu propriile sale nave. La jumătatea 
secolului al XX-lea United Fruit controla piaţa de banane 
din Statele Unite ale Americii, avea peste 83 000 de muncitori 
şi deţinea importante suprafeţe de teren în ţările mai sus amin- 
tite. De asemenea, United Fruit era principalul investitor 


1. Interviu cu Oliver Gale, in Tye, 1998, p. 69. 

străin în infrastructura Guatemalei (drumuri, porturi, cen- 
trale electrice etc.), afacerile firmei fiind în strânsă legătură 
cu puterea politică de la acea vreme. Bernays începe colabora- 
rea cu United Fruit în 1940. Samuel Zemurray, președintele 
companiei, îi cere să monitorizeze cu atenţie posibilitatea 
de extindere a pieţei de banane. Bernays, ca de obicei, re- 
fuză să se angajeze pe un traseu îngust. El vede comerţul cu 
banane într-un context mult mai larg. Pentru el, bananele 
nu erau produsul care trebuie vândut, ci alimentul sănătos 
care are contribuţii semnificative în ameliorarea deficien- 
telor de digestie, fapt demonstrat de cercetările ultimilor 
ani, dar pe care nimeni nu îl adusese în atenţia opiniei pu- 
blice. Încă o dată, el nu a promovat produsele companiei 
United Fruit, ci alimentaţia sănătoasă care întegra și fructele 
tropicale, bananele aflându-se, bineînţeles, printre acestea. 
În același timp, Bernays a considerat că, dacă cetăţenii ame- 
ricani vor avea mai multe informaţii despre regiunea în care 
se produc aceste fructe, ele vor fi acceptate mult mai ușor. 
A propus înfiinţarea unui birou de informaţii despre Ame- 
rica Latină si, după modelul „Lituania”, a plasat în presă in- 
formaţii privind viaţa din ţările tropicale, cultura și tradiţiile 
acestora etc. Informaţiile culese de Bernays de la faţa locului 
nu erau însă tocmai îmbucurătoare. În 1947, în urma unei 
vizite de documentare în Guatemala, Bernays înaintează un 
raport în care atrage atenţia asupra faptului că starea de spi- 
rit a muncitorilor nu este una dintre cele mai bune. El aver- 
tizează compania asupra necesităţii de a-și schimba politicile 
în raport cu angajaţii, în caz contrar fiind posibile revolte 
ale acestora. Compania nu dă însă curs semnalelor de alar- 
mă. În 1951, Bernays informează iar conducerea companiei 
despre ultimele decizii guvernamentale din Iran, care duse- 
seră la pierderi semnificative pentru unele companii brita- 
nice implicate în prelucrarea petrolului. Bernays subliniază 
că „astăzi ştirile nu cunosc graniţe“ şi acţiuni similare pot 
avea loc şi în ţările tropicale în care United Fruit derulează 

afaceri. Prin urmare, „se impun măsuri urgente de secu- 
rizare a afacerilor companiei“. Și de această dată semnalul 
de alarmă rămâne fără niciun ecou. În același an puterea 
politică din Guatemala se schimbă, iar până în 1953 peste 
400 000 de acri de pământ, proprietatea companiei United 
Fruit, sunt nationalizati de noul guvern. De asemenea, gu- 
vernul promovează investiţii concurentiale în infrastructură 
(porturi, centrale electrice etc.) care pun în pericol mono- 
polul United Fruit. În faţa unei astfel de situaţii de criză, 
managementul companiei era aproape blocat. Situaţia era 
catastrofală pentru firmă şi punea în pericol însăși existenţa 
acesteia. Planul propus de Bernays a fost unul singur: în- 
locuirea puterii politice din Guatemala. Politicile promovate 
de guvern erau de natură comunistă, iar Statele Unite nu-și 
puteau permite să aibă un stat comunist la mai puţin de 
1 000 de mile de graniţele sale. Din 1952 şi până în 1954 
Bernays a bombardat opinia publică cu informaţii despre 
ceea ce se întâmplă în Guatemala. A angajat specialişti de 
la Harvard să monitorizeze acţiunile guvernului si să iden- 
tifice în ce măsură modelul utilizat este unul de natură 
comunistă, a făcut analiză de discurs pentru a demonstra 
existenţa propagandei comuniste, a organizat vizite ale jur- 
naliștilor americani în Guatemala pentru a culege informații 
de la fata locului si a alimentat o presiune constantă a opi- 
niei publice americane asupra factorilor de decizie din Sta- 
tele Unite (Senat, Casa Albă). La 18 iunie 1954, o „armată 
de eliberare“ formată din 200 de soldaţi recrutaţi şi antre- 
nati de CIA si condusă de Carlos Castillo Armas, un fost 
ofiţer care trăia în exil, a răsturnat puterea comunistă din 
Guatemala. Două săptămâni mai târziu, Armas a devenit 
noul preşedinte al Guatemalei. 

Ca de obicei în asemenea situaţii, după război s-au ridi- 
cat multe semne de întrebare. În ce măsură Bernays a sal- 
vat United Fruit? În ce măsură Bernays a declanșat războiul 
din Guatemala? A manipulat Bernays presa asupra acestui 

subiect sau doar a facilitat informarea publicului cu privire 
la situaţia de criză? Răspunsurile sunt diverse, dar astăzi, la 
cincizeci de ani de la evenimente, opiniile generale pot fi sin- 
tetizate în declaraţia lui Thomas McCann, care în acea pe- 
rioadă lucra în departamentul de relaţii publice al United 
Fruit Company: „Firma cheltuia atunci mai mult de 100 000 
de dolari pe an numai pentru serviciile de consiliere ale lui 
Bernays. De aceea toţi cei din companie îl urau pe Bernays, 
[...] pentru că şi ei ar fi vrut să facă afaceri în același mod, 
să stârnească o revoluţie și să-l arunce pe Arbenz! de la guver- 
nare. [...] Dar evaluarea mea este ca acesti bani au meritat 
să fie plătiţi. Eu m-am alăturat companiei chiar in 1952, cand 
Arbenza făcut prima sa mișcare în vederea nationalizarii te- 
renurilor. Imediat, modul de prezentare a evenimentelor în 
presă a luat o turnură radicală, și aceasta datorită lui Eddie.“ 

De asemenea, interviurile cu jurnaliștii care în acea pe- 
rioadă l-au însoţit pe Bernays în călătoriile de documentare 
în Guatemala au infirmat zvonurile potrivit cărora acesta ar 
fi încercat să influenţeze modul de reflectare în presă a 
evenimentelor, sugerandu-le să scrie împotriva guvernului 
comunist. Analiza evenimentelor din Guatemala este com- 
plexă şi are multe implicaţii de ordin politic, economic, so- 
cial etc. Un lucru însă este cu tărie subliniat de către cei care 
au studiat fenomenul: acţiunile lui Bernays în Guatemala 
au definit un model de comunicare în situaţii de criză po- 
litică la nivel internaţional, model care ulterior a fost utilizat 
de guvernul american în Cuba, Vietnam si astăzi în Irak si 
Afganistan. 

După 1965 Bernays se retrage la Boston, pentru a fi ală- 
turi de cele două fiice ale sale si familiile acestora. Mutarea 
nu a echivalat însă cu pensionarea. El a continuat sa lucreze, 
să acorde consultanţă, să dea interviuri, să ia atitudine fata 


1. Liderul grupărilor comuniste din Guatemala. 
2. Interviu cu McCann, în Tye, 1998, p. 178. 

de problemele sociale, să sprijine voluntar asociaţii nongu- 
vernamentale sau comunităţi locale implicate în proiecte de 
binefacere. Casa lui s-a transformat într-un fel de Mecca a re- 
laţiilor publice. Din 1965 şi până la moartea sa a primit vizita 
tuturor celor care și-au asumat ștafeta relaţiilor publice în ul- 
timele decenii ale secolului al XX-lea și începutul secolului 
al XXI-lea. Toţi autorii americani de renume, Scott M. Cutlip, 
Stuart Ewen, James E. Grunig, Todd Hunt, Fraser P. Seitel, 
Larry Tye, pentru a-i numi doar pe câţiva dintre ei, includ 
în manualele lor spaţii generoase în care este prezentată con- 
tributia lui Edward L. Bernays la dezvoltarea relaţiilor publice 
moderne. 

În 1991, Societatea Americană de Relaţii Publice, cea mai 
importantă organizaţie profesională, care la acea vreme cu- 
prindea peste 18 000 de specialişti din Statele Unite, s-a 
reunit la Boston pentru a-l celebra pe cel mai în vârstă mem- 
bru al său. Organizatorii erau îngrijoraţi dacă Bernays poate 
şi doreşte să adreseze un cuvânt participanţilor la conferinţă. 
„Sigur că da, a răspuns Bernays. Am trăit o sută de ani și am 
o grămadă de lucruri de spus.“ A ţinut un discurs de două- 
sprezece minute, coerent, cursiv, care a electrizat și a ridi- 
cat în picioare întrega sală. 


* * 


Aceasta prezentare este de departe incompleta pentru sim- 
plul motiv că munca unui om care a lucrat într-un domeniu 


timp de aproape un secol nu poate fi nici măcar introdusă: 


în câteva pagini. La moartea sa, în 1995, Edward L. Bernays 
a lăsat moștenire omenirii un domeniu nou, 14 cărţi, foarte 
multe interviuri, scrisori către editori, campanii de comuni- 
care care au devenit clasice și 800 de cutii care cuprind manu- 
scrise, notițe, registre privind clienţii săi, jurnale etc., detalii 
ale unei cariere care s-a împletit cu istoria. Toate acestea se 
află la Biblioteca Congresului Statelor Unite, iar cercetătorii 

nu au reușit până acum sa desluseasca decât o parte din fata 
nevăzută a consilierului în relaţii publice. În ceea ce- prives- 
te pe Edward L. Bernays însă, timpul a cristalizat deja faptele, 
iar contribuţia sa la definirea societăţii moderne în care 
trăim astăzi este incontestabilă. Din acest motiv, în 1990, re- 
vista Life a introdus numele lui Edward L. Bernays, un ilus- 
tru necunoscut publicului larg, pe lista celor mai importanţi 
o sută de americani ai secolului al XX-lea. 

Prefata la editia a doua 


În cei zece ani care au trecut de când a fost scrisă această 
carte au avut loc evenimente de o importanţă crucială. În- 
tre timp, multe dintre principiile expuse în lucrarea de fata 
au fost testate şi s-au dovedit adevărate. 

În urmă cu zece ani, de pildă, cartea evidenția faptul că 
organizaţiile industriale care au de-a face cu publicul trebuie 
să țină seama de opinia publică atunci când iau decizii cu 
privire la afacerile lor. În deceniul care a trecut am văzut 
cazuri in care publicul s-a implicat direct si în mod public 
în companii care refuzau să accepte acest adevăr. 

Meseria de consilier în relaţii publice a luat o mare am- 
ploare în această perioadă, dar principiile generale, asa cum 
au fost stabilite initial, sunt valabile în aceeaşi măsură ca si 
atunci când profesia era relativ nouă. Pare firesc, prin ur- 
mare, ca această ediţie, pentru care editorii m-au rugat să 
scriu un nou cuvânt înainte, să apară într-un moment în 
care noul parteneriat dintre guvern, muncitori și industriași 
a adus în prim-plan relaţiile publice şi problemele pe care 
acestea le implică. Vechile relaţii de grup care alcătuiesc so- 
cietatea noastră au trecut și trec prin schimbări vizibile. 
Armonizarea tuturor punctelor de vedere conflictuale va de- 
pinde, în mare măsură, de înţelegerea și folosirea de către 
lideri a relaţiilor publice şi a tehnicilor acestora. 

În viitor, fiecare companie va trebui să colaboreze din ce 
în ce mai strâns cu guvernul, cu alte companii, cu munci- 
torii, cu acţionarii și cu publicul. Fiecare firmă trebuie să fie 
conştientă de noile condiţii şi să-și modifice comportamen- 
tul, astfel încât aceia de care depinde însăși existenţa ei să-şi 
păstreze atitudinea binevoitoare. 

Acest principiu nu se aplică doar afacerilor, ci şi oricărui 
tip de organizaţie sau instituţie care trebuie să convingă, fie 
că o face pentru profit sau pentru orice altă cauză. 

Noua structură economică şi socială în care trăim nece- 
sită această nouă abordare a publicului. Relaţiile publice au 
ajuns să joace un rol important în viaţa noastră. 

Sper ca această carte să contribuie la recunoașterea și 
aplicarea principiilor relaţiilor publice. 


Ianuarie 1934 
E.L.B. 


Cuvant inainte 


Scriind aceasta carte, am incercat sa stabilesc principiile fun- 
damentale care guverneaza noua profesie de consilier in re- 
latii publice. Pe de o parte, am demonstrat aceste principii 
folosind ca argumente concluziile psihologilor, sociologilor 
şi jurnaliştilor — Ray Stannard Baker, W.G. Bleyer, Richard 
Washburn Child, Elmer Davis, John L. Given, Will Irvin, 
Francis E. Leupp, Walter Lippmann, William MacDougall, 
Everett Dean Martin, H.L. Mencken, Rollo Ogden, Charles 
J. Rosebault, William Trotter, Oswald Garrison Villard si al- 
tii —, cărora le datorez recunostinta pentru analizele clare 
asupra gândirii și comportamentului publicului. Pe de alta 
parte, am ilustrat aceste principii folosind anumite exemple 
care m-au ajutat în confirmarea lor. Am citat din autorii enu- 
merati mai sus, deoarece terenul cercetat de ei face parte din 
domeniul de activitate al relaţiilor publice. Cazurile pe care 
le-am menţionat au fost selectate pentru că ilustrează punerea 
în practică a teoriei. O mare parte din materialul ilustrativ 
este luată din experienţa mea personală; alte câteva exemple, 
din observarea evenimentelor. Am preferat să citez lucruri 
cunoscute publicului larg, pentru a avea posibilitatea repre- 
zentării unei profesii noi şi ale cărei puţine reguli deja for- 
mulate au un număr şi o varietate de aplicaţii nelimitate. 

In numai câţiva ani, această profesie a evoluat de la statu- 
tul de agent de circ la ceea ce este, în mod evident, o pozi- 
tie importantă în lumea afacerilor. 

Dacăprin această trecere în revistă a domeniului voi stimu- 
la o atitudine ştiinţifică fata de studierea relaţiilor publice, 
pot spune că această carte şi-a atins scopul. 


Decembrie 1923 
E.L.B. 


PARTEA I 


Scopul si functiile 


CAPITOLUL I 
Scopul consilierului 


in relaţii publice 


O nouăsintagmă şi-a făcut apariţia în limbă — consiliere în re- 
laţii publice (counsel on public relations). Ce înseamnă aceasta? 
Sintagma în sine este înţeleasă pe deplin de către foarte 
puţini, şi anume de către aceia legaţi de munca respectivă. 
In ciuda acestui fapt, activitatea consilierului în relaţii publice 
afectează, într-o formă sau alta, viaţa de zi cu zi a tuturor. 

Datorită recentei dezvoltări a profesiei de consilier în re- 
laţii publice, dar si lipsei de informaţii legate de aceasta, 
scopul şi funcţiile ei au fost învăluite într-un aer de mister. 
Această profesie este încă nelămurită pentru omul mediu, 
atât din punctul de vedere al desfășurării, cât și al realiză- 
rilor ei. Poate că reprezentarea cea mai limpede este aceea 
a unui om care, într-un fel sau altul, creează acel rău vag 
definit, „propaganda“, care răspândește o impresie ce co- 
lorează mintea publicului interesat de actriţe, guvernare, 
autostrăzi. Și totuși, după cum vom arăta imediat, în ultimii 
zece ani nicio altă profesie nu și-a extins în asemenea mă- 
sură domeniul de aplicaţie și nu a avut un impact mai sem- 
nificativ asupra aspectelor intime şi importante ale vieţii de 
zi cu zi precum aceea de consilier în relaţii publice. 

Nici măcar nu există o denumire unică a noii profesii. 
Pentru unii, consilierul în relaţii publice este cunoscut sub 
numele de „propagandist“. Alţii îl mai numesc încă agent 
de presă sau om de publicitate. Nici măcar în ultimii ani, 
John L. Given, autorul unui volum excelent despre jurna- 
lism, nu-l menţionează pe consilierul în relaţii publice. El 
îşi limitează trimiterile la vechiul agent de presă. Multe firme 


54 CRISTALIZAREA OPINIEI PUBLICE 


nici nu se obosesc să găsească o denumire distinctă și înves- 
tesc un funcţionar deja angajat cu îndatoririle unui consiler 
în relaţii publice. Vicepreşedintele unei bănci, de exemplu, 
este recunoscut drept consilierul în relaţii publice al aces- 
teia. Unii expediază subiectul sau blamează profesia în 
general şi pe toţii practicienii ei în particular. 

O rapidă privire asupra temeiurilor acestei dezaprobări 
relevă cu ușurință faptul că ea nu se bazează pe ceva sub- 
stantial, ci pe impresii vagi. 

Este adevărat, probabil, că și cei care sunt angajaţi în 
această activitate sunt la fel de putin pregătiţi sau capabili 
să definească munca lor ca si publicul larg. Într-o anumită 
măsură, aceasta de datorează, indiscutabil, noutăţii pe care 
o reprezintă profesia. Oricum, mult mai important este fap- 
tul că majoritatea activităţilor umane se bazează mai degrabă 
pe experienţă decât pe analiză. 

Judecătorul Cardozo de la Curtea de Apel a Statului New 
York vorbeşte despre aceeași absenţă a definiţiei funcţionale 
în gândirea juridică. „Judecarea cazurilor — spune el — se des- 
fășoară zilnic în sute de judecătorii din întreaga ţară. S-ar 
putea presupune că oricărui judecător i-ar fi simplu să des- 
crie procesul pe care l-a urmat de mii de ori. Nimic nu ar 
putea fi mai departe de adevăr. Să-i ceară un nespecialist să 
explice. Nu va ajunge prea departe înainte de a se refugia 
în scuza că limbajul meșteșugarului este neinteligibil pen- 
tru cei neinitiati în meşteşug. O asemenea scuză poate da 
un aspect de respectabilitate unei retrageri umilitoare. Cu 
greu va putea domoli imboldul curiozitatii și al conştiinţei. 
În momente de introspectie, când nu mai e nevoie să îl li- 
nisteasca pe interlocutorul neinitiat cu o etalare a inteli- 
gentei, problema va apărea din nou, cerând o soluţie: Ce fac 
atunci când judec un caz?“ 


1. Cardozo, The Nature of the Judicial Process, p. 9. 

Din experienţa mea și din istoria recentă încă proaspătă 
în memoria publică am selectat câteva exemple care doar 
într-o mică măsură dau o idee despre varietatea muncii con- 
silierului în relaţii publice şi despre genul de probleme pe 
care acesta încearcă să le rezolve. 

Aceste exemple il arată în poziţia celui care directioneaza 
şi supervizează activităţile clienţilor săi, indiferent de influ- 
enta lor asupra vieţii cotidiene a publicului. El îl reprezin- 
tă pe client în fata publicului, si are această posibilitate si 
pentru că este, de asemenea, un reprezentant al publicului 
in fata clientului. El dă sfaturi in orice ocazie in care clien- 
tul său apare în fata publicului, fie că acesta apare concret 
sau ca idee. Sfaturile sale vizează nu numai acţiunile în sine, 
ci şi folosirea canalelor prin care aceste acţiuni ajung la pu- 
blicul ce trebuie abordat, indiferent că aceste canale sunt 
tipărite, vorbite sau vizualizate, adică dacă este vorba de re- 
clamă, conferinţe, scenă, amvon, ziar, fotografie, telecomu- 
nicatii, posta sau orice altă forma de comunicare. 

Afacerile unui hotel din New York, cunoscut în întreaga 
tara, au început să scadă alarmant din cauza unui zvon po- 
trivit căruia avea să se închidă în scurt timp, urmând ca locul 
pe care era construit să fie ocupat de un supermagazin. Pu- 
tine lucruri sunt mai misterioase decât originile zvonurilor 
sau convingerea pe care acestea reușesc să o inducă. Rezer- 
vările pe săptămâni și luni înainte la acest hotel au fost anu- 
late de către persoanele care au auzit zvonul și l-au crezut. 

Problema pe care o punea acest zvon (care nu avea 
niciun fundament real, ca multe alte zvonuri) nu a fost nu- 
mai dificilă, ci și gravă. Doar negarea, oricât de puternică 
sau de larg difuzată, ar fi avut un efect foarte slab. 

Consilierul în relaţii publice angajat de către hotel şi-a 
dat seama, din simpla formulare a problemei, că, pentru a 
contracara zvonul, trebuia să i se dovedească publicului in- 
tenţia hotelului de a-şi continua afacerile. Se întâmpla ca 
maitre d'hâtel să fie la fel de cunoscut precum însuși hotelul. 

Contractul sau era pe cale sa se incheie. Consilierul in re- 
latii publice a sugerat un plan foarte simplu. 

»Reinnoiti-i imediat contractul pe câţiva ani, a spus el. 
Apoi faceţi public acest lucru. Nimeni dintre cei care vor 
auzi despre reînnoirea contractului sau despre suma noului 
contract nu va mai crede că vreţi să vă retrageti din afaceri.“ 
Maitre d'hôtel a fost chemat şi i s-a oferit un angajament pe 
încă cinci ani. Salariul era de invidiat chiar si pentru direc- 
torii de bănci. Încheierea contractului a fost anunţată pu- 
blic. Maître d’hotel era un fel de figură naţională. Salariul 
oferit aducea avantaje ambelor părţi. Ziarele au fost imediat 
interesate de ştire. O agenţie naţională de presă a trimis şti- 
rea tuturor abonaților săi. Anularea rezervărilor a încetat si 
zvonul s-a stins. 

O revista de circulaţie naţională dorea să-și sporească pres- 
tigiul într-un mediu mai influent. Nu făcuse niciodată vreun 
efort pentru a ajunge la acest public, în afară de distribuţia 
directă. Consultantul angajat de către revistă a descoperit că 
mare parte din materialul valoros care apărea în paginile ei 
nu era folosit în mod corespunzător. Articole de interes pen- 
tru mii de potenţiali cititori nu le atrăgeau atenţia decât 
dacă, din întâmplare, erau deja cititori ai revistei. 

Consilierul în relații publice le-a arătat cum să-și extindă 
câmpul de atracţie. Și-a ales pentru prima sa acţiune un ar- 
ticol extrem de interesant al unui foarte cunoscut medic, care 
susţinea că „ritmul care ucide“ este ritmul lent, rutinat, şi nu 
ritmul vieţii sub stress, dat de o muncă interesantă si provo- 
catoare. Consilierul a aranjat ca tema articolului să constitu- 
ie baza unei anchete realizate de către un alt medic, în rândul 
oamenilor de afaceri si al profesioniştilor din întreaga tara. 
Ancheta a fost publicată într-o revistă medicală. Atenţia a sute 
de cititori aparţinând „publicului de calitate“, așa cum este 
numit de către oamenii din publicitate, a fost atrasă de arti- 
col și de revista de care se ocupa consilierul în relaţii publice. 

Răspunsurile acestor oameni influenţi au fost colationate, 
analizate, iar rezultatul lor, sub forma unui rezumat, a fost 
trimis gratuit ziarelor și revistelor, care l-au publicat. Orga- 
nizatii de oameni de afaceri şi profesioniști au multiplicat 
ancheta în mii de exemplare, pe care le-au distribuit gratuit, 
datorită interesului pe care îl reprezenta. Un distins vizitator 
din străinătate, lordul Leverhulme, a devenit interesat de 
problemă în timpul șederii în ţară și a făcut din revistă şi din 
articol tema unui discurs ţinut în cadrul unei mari și influ- 
ente conferinţe din Anglia. Revista a fost supusă, pe plan na- 
tional si international, atenţiei unui public care până atunci 
o considerase o publicaţie fără însemnătate socială. 

Lucrând în continuare cu aceeași revistă, consultantul a 
sfătuit-o cum să-și lărgească influenţa asupra altui tip de pu- 
blic, folosind o tematică diferită. A luat ca subiect un articol 
al lui Sir Philip Gibbs, „Sfânta Fecioară a copilului flămând“, 
pe tema foametei din Europa și a necesităţii stopării acestei 
situaţii. Articolul a fost supus atenţiei lui Herbert Hoover*. 
Acesta a fost atât de impresionat de articol, încât a trimis re- 
vistei spre publicare o scrisoare laudativă. De asemenea, a 
trimis un exemplar al articolului membrilor din toată ţara 
ai comitetului său de ajutorare. Aceștia, la rândul lor, au fo- 
losit articolul pentru a obține fonduri pentru activitatea ca- 
ritabilă. Astfel, în timp ce era finanţat un important proiect 
umanitar, revista respectivă își lărgea influenţa și își conso- 
lida statutul. 

Aspectul interesant al muncii consilierului în relaţii pu- 
blice este că, fără să schimbe nimic în ceea ce privește con- 
ţinutul revistei, care publica astfel de materiale de multi ani, 
a făcut ca importanţa acesteia să fie percepută și apreciată. 

O mare firmă producătoare de mezeluri se confrunta cu 
problema creșterii vânzărilor unei anumite mărci de şuncă. 


* Herbert Clarck Hoover, om politic american, preşedinte al Sta- 
telor Unite între 1929-1933 (n. tr.). 

Firma era deja lider de piata; problema era aceea a cresterii 
consumului de sunca in general, pentru ca dominatia sa pe 
piata sa continue. Consilierul in relatii publice, observand 
că un mic-dejun consistent e sănătos, a sugerat ca un medic 
să realizeze un studiu pentru a formula clar acest adevăr, 
gândindu-se că, în urma răspândirii acestei constatări, con- 
sumul de şuncă la micul dejun va crește. Așa s-a și întâmplat. 

O firmă producătoare de plase pentru păr s-a confrun- 
tat cu problema răspândirii modei părului tuns scurt, ceea 
ce elimina folosirea plasei. Consilierul în relaţii publice, după 
câteva cercetări, s-a gândit că femeile membre ale cluburilor, 
deci lidere ale femeilor in general, ar putea să-și exprime 
opinia pe această temă. Opinia lor, credea el, ar schimba cu 
siguranţă moda tunsorii scurte. Un cunoscut artist a fost in- 
teresat de subiect şi a făcut o anchetă printre femeile care 
făceau parte din cluburi. Răspunsurile lor au confirmat ra- 
tionamentul consilierului și au scos la iveală preferinţe la- 
tente ale publicului. Părul lung a fost din nou admirat în 
societate, iar moda părului tuns scurt a pierdut teren. 

O agenţie imobiliară din Long Island dorea să vândă 
apartamente comunitare unei clientele din clasele superi- 
oare. Pentru aceasta, agenţia a considerat că trebuie să pro- 
moveze ideea că acea comunitate, care se afla în apropierea 
Manhattan-ului, era dezirabilă din punct de vedere social, 
economic, artistic si moral. La sfatul consilierului său în re- 
latii publice, agenţia nu a promovat astfel comunitatea, ci 
a prezentat-o ca pe un centru activ pentru diferite mani- 
festări comunitare. 

De exemplu, inaugurarea primului oficiu poștal a fost un 
eveniment local de interes naţional. Inaugurarea a fost una 
oficială. Multe personalităţi naţionale au devenit interesate 
de ceea ce ar fi putut fi doar un eveniment local. 

Eșecurile suferite de Italia la Piave în 1918 au periclitat 
moralul italienilor si al Aliaților. Unul dintre efecte a fost 
acela că italienii au început să se îndoiască de sinceritatea 

promisiunilor de ajutor militar, financiar şi moral din partea 
americanilor pentru cauza italiană. 

A fost necesară evidenţierea cooperării americane pen- 
tru publicul italian. Astfel, Comitetul Informării Publice a 
hotărât ca lansarea la apă a unui vas american să consti- 
tuie ocazia unei demonstraţii de prietenie care să le fie trans- 
misă italienilor în orice mod posibil. 

Personalităţile comunităţii italiene din Statele Unite au 
fost invitate de consilierul în relaţii publice să participe la 
lansarea vasului Piave. Evenimentul a fost filmat și fotogra- 
fiat. Ştirea despre inaugurare și despre semnificaţia acesteia 
pentru americani a fost telegrafiata ziarelor italiene. In ace- 
laşi timp, a fost transmis în Italia un mesaj al americanilor 
de origine italiană, în care aceştia își exprimau încrederea 
în ajutorul Statelor Unite pentru cauza lor. Enrico Caruso, 
Gatti-Casazza, director al Operei Metropolitane, și alte per- 
sonalitati bine cunoscute de conationalii lor din Italia au 
trimis telegrame de susţinere care au avut un efect decisiv 
în creşterea moralului italienilor, în măsura în care acesta 
se baza pe încrederea în cooperarea americană. Și alte mij- 
loace angajate pentru a răspândi informaţii legate de acest 
eveniment au avut același efect. 

Următorul incident pe care l-am selectat se conformează 
în mai mare măsură decât altele concepţiei comune despre 
activitatea consilierului în relaţii publice. În primăvara și vara 
anului 1919, încadrarea militarilor demobilizati în viata obis- 
nuită a Americii era o problemă dificilă. Mii de bărbaţi abia 
intorsi din străinătate găseau foarte greu un loc de muncă. 
După experienţa războiului, ostilitatea fata de guvern și fata 
de acei americani care, pentru un motiv sau altul, nu fuse- 
seră mobilizați era foarte ușor de stârnit. 

Departamentul, condus de colonelul Arthur Woods, 
adjunct al secretarului de stat pentru Apărare, a iniţiat o 
campanie naţională pentru a-i ajuta pe cei demobilizati să 
găsească un loc de muncă și, mai mult, pentru a demonstra, 

cât mai concret posibil, interesul guvernului pentru protec- 
tia socială a acestei categorii. Evenimentul la care mă refer 
a apărut în timpul acestei campanii. 

În iulie 1919, lipsa forței de muncă din Kansas a indus 
teama că recolta de grâu nu va putea fi strânsă. Efortul De- 
partamentului Apărării de reangajare a celor demobilizati 
era deja bine cunoscut, iar Camera de Comerţ din Kansas 
City a apelat direct la Departamentul Apărării din Washing- 
ton pentru a furniza forţa de muncă necesară strângerii re- 
coltei, după ce eforturile în alte direcţii eșuaseră. Consilierul 
în relaţii publice a redactat un anunţ cu această oportuni- 
tate de angajare în Kansas și l-a distribuit publicului din în- 
treaga ţară prin intermediul ziarelor. Agenţia Associated 
Press a telegrafiat anunţul ca pe o ştire oficială. După patru 
zile, Camera de Comerţ din Kansas City a comunicat Depar- 
tamentului Apărării că a fost asigurat necesarul de forță de 
muncă pentru strângerea recoltei de grâu si a cerut Depar- 
tamentului să anunţe acest lucru exact în același mod în care 
a procedat cu anunţul pentru cererea de forţă de muncă. 

În opoziţie cu acest exemplu si ca o ilustrare a unui tip 
de muncă mai puţin înţeles de către public, prezint o altă 
întâmplare, petrecută în cadrul aceleiași campanii de rean- 
gajare a celor demobilizati în relaţiile economice si sociale 
normale. Problema reangajării era, desigur, cea mai impor- 
tantă. Pentru a obţine colaborarea oamenilor de afaceri în 
extinderea posibilităţilor de angajare a soldaţilor demobi- 
lizaţi, s-au luat diferite măsuri. Una dintre aceste acţiuni a 
făcut apel la mândria personală și locală a oamenilor de afa- 
ceri americani şi a pus accent pe obligaţia de onoare de a-i 
reangaja pe foştii lor salariați. 

A fost creată o listă, semnată de către secretarul Apărării, 
secretarul Marinei si adjunctul secretarului Apărării, con- 
ţinând magazinele şi fabricile angajatorilor care au promis 
să-i reangajeze pe militarii demobilizati. Aceste liste au fost 

afișate simultan, pe 14 iulie 1919, de Ziua Bastiliei, de către 
membrii Asociaţiei Fifth Avenue. 

Asociaţia Fifth Avenue din New York, un influent grup 
de oameni de afaceri, a fost poate prima organizaţie care a 
colaborat în această importantă campanie de reangajare a 
militarilor demobilizati. O acţiune concertata cu o temă atât 
de semnificativă pentru public ca reangajarea celor demo- 
bilizati a stârnit un interes deosebit. Vestea acţiunii acestor 
lideri din afacerile americane s-a răspândit în tara prin posta, 
din gură-n gură sau prin comentariile din ziare. Exemplul 
lor a contribuit mult la obţinerea colaborării oamenilor de 
afaceri din toată ţara. A fost trimis un apel având la bază 
această acţiune către mii de oameni de afaceri si angajatori 
din întreaga ţară. Acest demers a fost un succes. 

O ilustrare a celor mai interesante aspecte tehnice și 
psihologice ale evenimentelor prezentate mai sus poate fi 
întâlnită în campania desfășurată de Lituania în 1919, în 
America, pentru obţinerea simpatiei populare şi a recu- 
noaşterii oficiale. Lituania avea o considerabilă importanţă 
politică în reorganizarea Europei, dar era o ţară puţin cu- 
noscută şi înţeleasă de publicul american. O dificultate în 
plus o constituia faptul că independenţa Lituaniei ar fi peri- 
clitat serios planurile Franţei de consolidare a unei Polonii 
puternice. Existau raţiuni istorice, etnice și economice în- 
temeiate în sprijinul independenţei Lituaniei, dacă s-ar fi 
rupt de Rusia. Pe de altă parte, puternice influenţe politice 
se împotriveau unei asemenea evoluţii. Exista sentimentul 
că atitudinea americană în problema independenţei Litua- 
niei ar fi jucat un rol important. Problema era aceea a mo- 
dului în care ar fi putut creşte interesul popular si oficial fata 
de aspiraţiile Lituaniei. 

A fost organizat un Consiliu Naţional Lituanian, compus 
din americani de origine lituaniană, si a fost înființat un Bi- 
rou Lituanian de Informaţii care să transmită știri despre Li- 
tuania și să pledeze pentru interesele acestei tari. Cosilierul 

in relatii publice angajat sa conduca aceasta munca a obser- 
vat că prima problemă era indiferenta si ignoranta Americii 
in legatura cu Lituania si aspiratiile ei. 

A comandat un studiu exhaustiv asupra tuturor aspec- 
telor posibile ale problemei Lituaniei, pornind de la istoria 
îndepărtată si recentă si de la originile etnice si ajungând 
la obiceiurile de nuntă si distractiile populare din prezent. 
A împărţit materialul în diferite categorii, luând în consi- 
derare în primul rând publicul căruia i s-ar fi adresat. Etno- 
logului amator i-a oferit informaţii corecte şi interesante 
legate de originea etnică a lituanienilor. Celui care studiază 
lingvistica i-a oferit studii originale si foarte bine documen- 
tate asupra dezvoltării limbii lituaniene, începând cu origi- 
nea sa în sanscrită. Împătimiţilor de sport le-a vorbit despre 
sporturile lituaniene iar femeilor, despre îmbrăcămintea li- 
tuaniană. Bijutierului i-a vorbit despre chihlimbar și i-a ofe- 
rit melomanului concerte de muzică lituaniană. 

Senatorilor le-a oferit informaţii care să constituie terenul 
pentru acţiuni în favoarea Lituaniei. La fel a procedat si în 
privinţa membrilor Camerei Reprezentanţilor. Acelor comu- 
nitati a căror opinie cristalizată ar fi fost de ajutor în influ- 
entarea opiniei altora le-a oferit informaţii care să constituie 
punctul de pornire pentru concluzii favorabile Lituaniei. 

Au fost planificate si au avut loc o serie de evenimente 
cu implicaţii bine stabilite. Au avut loc mitinguri de masă în 
diferite oraşe; au fost scrise, semnate şi prezentate petiţii; oa- 
meni din toată tara au mers și au făcut apel la comisiile din 
Senat și din Camera Reprezetanţilor. Au fost folosite toate 
mijloacele de abordare a publicului pentru a spori intere- 
sul public şi pentru a crea acţiuni publice. Au fost expedia- 
te prin poștă declaraţii asupra poziţiei Lituaniei persoanelor 
care ar fi putut fi interesate. În sălile de conferinţe a răsunat 
apelul Lituaniei. A fost folosită publicitatea plătită în ziare. 
Radioul a purtat mesajul vorbitorilor către public. Spectatorii 
din cinematografie au putut vedea filme pe această temă. 

Pas cu pas, publicul, presa si oficialii guvernamentali au 
luat cunoștință de obiceiurile, caracterul şi problemele litua- 
nienilor, o mică naţiune baltică în căutarea libertăţii. 

Când Biroul Lituanian de Informaţii a apărut în faţa aso- 
ciaţiilor de presă pentru a rectifica știri poloneze inexacte 
sau tendentioase despre situaţia lituaniană, reprezenta de- 
ja un grup larg mediatizat timp de câteva săptămâni în Ame- 
rica, această situaţie fiind rezultatul activităţii consilierului 
în relaţii publice. De asemenea, delegatiile de americani in- 
teresati de problema lituaniană erau purtătorii de cuvânt ai 
unei ţări care nu mai era deloc necunoscută atunci când 
apăreau în faţa membrilor Congresului sau a oficialilor De- 
partamentului de Stat. Reprezentau un grup care nu mai 
putea fi ignorat. Cineva a descris această campanie, după ob- 
ţinerea recunoașterii republicii baltice, ca o campanie de „pro- 
movare (advertising) a aspiratiei unei naţiuni spre libertate“. 

Ceea ce s-a întâmplat cu România e un alt exemplu. Ro- 
mânia dorea să-şi susțină cauza în fata poporului american. 
Dorea să le spună americanilor că era o ţară străveche și sta- 
tornicită. Metoda iniţială consta în publicarea de tratate 
ştiinţifice corecte din punct de vedere istoric și etnologic. 
Faptele pe care le descriau acestea erau ignorate în cea mai 
mare măsură. Consilierul în relaţii publice angajat de Româ- 
nia i-a sfătuit să transforme aceste studii în povestiri intere- 
sante, cu valoare de știri. Publicul a citit aceste povestiri cu 
mare interes şi România a devenit foarte cunoscută în Ame- 
rica, fapt ce a avut rezultate însemnate pentru această tara. 

Hotelurile din New York s-au confruntat cu o scădere a 
activităţii si a profiturilor. În New York veneau mai puţini tu- 
risti. Tot mai puţini călători tranzitau New York-ul în drum 
spre Europa. Consilierul în relaţii publice căruia i s-a cerut 
să îmbunătăţească situaţia a făcut o analiză extinsă. A discutat 
cu turiștii. A intervievat bărbaţi şi femei, reprezentativi pen- 
tru diverse grupuri, sectoare şi opinii din cele mai importan- 
te metropole si orașe din tara. A studiat literatura americană 

— cărţi, reviste, ziare — si a clasificat criticile aduse New York- 
ului și newyorkezilor. A ajuns la concluzia că principala cau- 
ză a lipsei de interes pentru New York o constituia ideea că 
acest oraș ar fi „rece şi neprimitor“. 

A descoperit că un sentiment de animozitate si amărăciu- 
ne în legătură cu aparenta indiferenţă a New York-ului fata 
de străini îndepărta un număr tot mai mare de călători. Pen- 
tru a contracara acest dăunător val resentimentar, a adunat 
elitele industriale, sociale si civice ale New York-ului, formând 
Welcome Stranger Committee (Comitetul „Bun-venit, stră- 
ine“). Intentiile prietenoase şi ospitaliere ale acestui comitet, 
transmise naţiunii, au ajutat la restabilirea bunei reputatii 
a New York-ului. Au fost publicate editoriale de felicitare în 
ziarele din ţară. 

Apoi, analizând servirea la restaurantul unui hotel impor- 
tant, a descoperit că meniul era alcătuit în funcţie de pre- 
ferintele consumatorului obișnuit și că foarte multi părinţi 
ar fi comandat mâncăruri speciale pentru copiii lor. Şi-a sfă- 
tuit apoi clientul să creeze un meniu pentru copii. 

Aceasta s-a întâmplat la hotelul Waldorf-Astoria. Decizia, 
care a generat multe comentarii, s-a dovedit eficientă atât 
din punct de vedere economic, cât si dietetic. 

În timpul campaniei de educare a publicului în privinţa 
tratamentelor radiologice în cazurile de cancer incipient, 
United States Radium Corporation a înființat Banca Radi- 
ologică Naţională (First National Radium Bank), pentru a 
crea şi cristaliza impresia că radiumul este și ar trebui să fie 
disponibil tuturor medicilor care tratează pacienţi bolnavi 
de cancer. 

O companie intermetropolitană de transmisii radio plă- 
nuia inaugurarea unui sistem fără cablu între New York, 
Detroit şi Cleveland. Această companie putea pur si simplu 
să iniţieze sistemul şi să aştepte ca publicul să își trimită me- 
sajele, dar președintele organizaţiei şi-a dat seama că, pen- 
tru a avea succes, are nevoie de susținere publică imediată. 


SCOPUL CONSILIERULUI ÎN RELAȚII PUBLICE 


Aangajatun consilier în relaţii publice care l-a sfătuit sa or- 
ganizeze o ceremonie de inaugurare fastuoasă, la care să fie 
prezenţi primarii celor trei orașe conectate astfel pentru pri- 
ma oară. Fiecare primar a primit și a trimis primele mesaje 
prin intermediul undelor radio intermetropolitane comer- 
ciale. Aceste inaugurări au suscitat un larg interes, nu nu- 
mai în cele trei oraşe direct implicate, ci și în întreaga ţară. 

La scurt timp după Primul Război Mondial, regele și regi- 
na Belgiei au vizitat America. Unul dintre scopurile acestei 
vizite era crearea impresiei că America, alături de toate ele- 
mentele străine pe care le reprezenta, era unită în sprijinul 
său pentru regele Albert și tara sa. Pentru a prezenta o ima- 
gine vie a susţinerii pe care nationalitatile din America o 
manifestau fata de monarhia belgiană, a fost concepută o 
acţiune la Metropolitan Opera House din New York, la care 
reprezentanţi ai multor naţionalităţi și-au exprimat sprijinul. 
Stirea despre acţiunea de la Metropolitan Opera House a 
apărut, însoţită de fotografii, în ziarele din întreaga lume. 
Pentru toţi cei care au văzut imaginile şi au citit știrea era 
evident că regele a trezit interesul afectiv al naționalităților 
care compun America. 

O ilustrare interesantă a vastului câmp de aplicabilitate 
a muncii consilierului în relaţii publice în zilele noastre 
poate fi găsită în eforturile de a obţine aprecierea și susti- 
nerea americanilor pentru Liga Naţiunilor. Era evident că 
un mic grup de persoane adunate împreună doar pentru a 
transmite apelul Ligii nu ar fi avut succese prea mari. Pen- 
tru a asigura o oarecare omogenitate printre membrii unor 
grupuri care, în particular, aveau interese și afilieri diferite, 
s-a decis formarea unui comitet nonpartizan pentru Liga Na- 
tiunilor. 

Consilierul in relatii publice, asistand la formarea acestui 
comitet, a organizat o întâlnire a femeilor care reprezentau di- 
ferite grupuri democrate, republicane, radicale, reacționare, 
sociale, profesionale şi industriale și le-a sugerat adoptarea 

unui apel comun pentru sustinerea nationala a Ligii Natiu- 
nilor. Această întâlnire a reflectat in mod categoric sprijinul 
dezinteresat și unanim pentru Ligă. Consilierul în relaţii pu- 
blice a ajutat la exprimarea coerentă a ceea ce altfel ar fi ră- 
mas un puternic sentiment latent. Sentimentul necesității 
unei Ligi a Naţiunilor se datorează în parte, fără îndoială, 
unor astfel de eforturi. 

Iată câteva exemple, foarte diverse, de cazuri care con- 
stituie munca zilnică a consilierului în relaţii publice. Un 
client este sfătuit să renunţe la Rolls-Royce si să își cumpere 
un Ford, deoarece publicul are concepţii foarte clare despre 
ce anume reprezintă fiecare mașină; altcineva probabil că 
ar fi fost sfătuit să facă exact invers. Un client este sfătuit să 
renunţe la privilegiul garderobei, deoarece stârnește comen- 
tarii publice defavorabile. Altul este sfătuit să-și schimbe fata- 
da casei, pentru a se conforma unui anumit gust public. 

Un client este sfătuit să anunţe schimbarea politicii de 
preţuri prin telegraf, altul, prin corespondenţă directă, al- 
tul, prin reclamă. Cineva este sfătuit să editeze o Biblie, altul, 
o carte de povestiri frantuzesti renascentiste. 

Un magazin este sfătuit să folosească preţurile în recla- 
me, altul, să nu le menţioneze. 

Un client este sfătuit să includă în campania de vânzări 
politica faţă de angajaţi, aspectele igienico-sanitare ale fa- 
bricii sale, propria sa personalitate. 

Alt client este sfătuit să-și expună produsele într-un mu- 
zeu si într-o scoala. 

Altul este îndemnat să iniţieze o bursă pe specializarea 
sa la o universitate importantă. 

Și multe alte exemple ar putea fi date aici pentru a ilus- 
tra diferitele aspecte ale utilității de zi cu zi a consilierului 
în relaţii publice — cum, de exemplu, reprezentarea piesei 
Damage Goods* în America a constituit punctul de plecare 


* Pentru detalii despre acest eveniment și despre alte campanii 
menţionate, v. studiul introductiv al volumului de fata (n. red.). 

al primei miscari din tara cu un succes notabil, care avea 
scopul de a combate atitudinea de pudoare fata de recu- 
noasterea locului pe care sexul il ocupa in viata oamenilor; 
sau cum, mai recent, intentia unor mari corporatii de a-si 
extinde afacerile a dus, datorita sfatului lui Ivy Lee, consilie- 
rul lor in relatii publice, la impunerea in constiinta publica 
a importanţei pe care bronzul si cuprul o au in dezvoltarea 
civilizaţiei. Totuși, am dat destule exemple pentru a arăta cât 
de puţine știe omul obișnuit despre munca reală a consilie- 
rului în relaţii publice și pentru a arăta nenumăratele mo- 
duri în care această muncă influenţează viaţa de zi cu zi a 
publicului. 

Percepția populară greșită asupra muncii consilierului in 
relaţii publice este uşor de înţeles, datorită apariţiei foarte 
recente a profesiei. Totuși, el a devenit în ultimii ani o figura 
mult prea importantă în viaţa americană pentru ca această 
ignoranță să nu devină periculoasă și păguboasă. 

CAPITOLUL II 
Consilierul în relații publice. 


Importanţa tot mai mare a profesiei 


Ascensiunea consilierului modern în relații publice se ba- 
zează pe necesitatea serviciilor acestuia şi pe valoarea lor. 
Poate că trăsătura cea mai semnificativă a acestui secol, din 
punct de vedere social, politic și industrial este atenţia tot 
mai mare acordată opiniei publice, nu numai de către in- 
divizii, grupurile sau mișcările al căror succes depinde de 
susţinerea publică, dar si de către oameni şi organizaţii care 
până de curând s-au ţinut la distanţă de marele public și care 
puteau spune „La naiba cu publicul!“ 

Publicul de azi doreşte informaţii si, de asemenea, se as- 
teaptă să fie acceptat ca judecător si în probleme de largă 
importanţă publică. Fie că își investește banii în bilete de 
metrou sau de tren, în note de plată la hotel sau la restau- 
rant, în mătase sau săpun, publicul este un grup foarte com- 
plex. Pune întrebări şi, dacă răspunsul, sub forma vorbelor 
sau a acţiunii, pare a nu sosi sau nu e satisfăcător, se îndreap- 
tă spre alte surse de informaţie sau de sprijin. 

Dorinţa de a cheltui mii de dolari pentru a obţine sfaturi 
profesioniste legate de modalitatea optimă de prezentare a 
unui punct de vedere sau a unui produs în fata unui anu- 
mit public se bazează pe această realitate. 

Presiunea tot mai mare a opiniei publice s-a făcut simțită 
în fiecare aspect al vieţii americane — politic, industrial, so- 
cial, religios sau științific. Relaţia si interferența dintre pu- 
blic si orice mișcare este evidentă. Societatea caritabilă care 
depinde de contribuţia voluntară pentru a se susţine are un 
interes bine definit în a fi reprezentată favorabil în faţa pu- 

blicului. Tot astfel, o mare corporație care e în pericol ca 
profitul să-i fie impozitat, ca vânzările să-i scadă sau ca acti- 
unile legislative să-i limiteze libertatea trebuie să recurgă la 
public pentru a combate cu succes aceste pericole. În spa- 
tele acestor fenomene vizibile se află trei tendinţe recente 
de o importanţă fundamentală: în primul rând, tendința mi- 
cilor organizaţii de a intra în grupuri de o asemenea mărime 
şi importanţă, încât publicul le percepe ca pe niște servicii 
semipublice; în al doilea rând, faptul că, datorită răspândirii 
educaţiei și a guvernării democratice, publicul se simte tot 
mai îndreptăţit să aibă un cuvânt de spus în conducerea aces- 
tor mari organizaţii politice, capitaliste, muncitoreşti etc.; în 
al treilea rând, competiţia tot mai strânsă pentru simpatia 
publică, datorată metodelor de vânzare moderne. 

Un exemplu pentru prima tendinţă — de creştere a in- 
tersului public pentru activitatea industrială, datorită sporirii 
importanţei sociale a organizaţiilor industriale — poate fi 
găsit în articolul „Criticul şi legea“ al lui Richard Washburn 
Child, publicat in revista Atlantic Monthly din mai 1906. 

Child scrie despre dreptul criticului de a avea atitudini 
lipsite de complezenta in probleme de interes public. Evi- 
dentiaza baza legala a dreptului de a critica piese de teatru 
şi romane. Apoi adaugă: „O teorie mult mai importantă si 
interesantă care rezultă din starea și tendinţa actuală a 
condiţiilor industriale este aceea care afirmă că acţiunile oa- 
menilor în activitatea comercială pot deveni atât de impor- 
tante și influente, încât să constrângă interesul public, iar 
comentariul public este implicit cerut de natura evidentă și 
semipublică a acestei activităţi. Se poate spune că nicicând 
în istoria Statelor Unite companiile private nu au avut un 
asemenea interes pentru comunitate.“ Cititorul poate ju- 
deca şi singur cât de mult au influenţat tendinţele actuale 
speranţele lui R.W. Child într-un interes public crescând și 
acceptat fata de întreprinderile industriale importante. 

În ce priveşte a doua tendinţă — aviditatea tot mai mare 
a publicului pentru informaţii despre probleme politice şi 
sociale şi dorinţa sa de a fi auzit în aceste probleme -, des- 
crierea pe care o face Ray Stannard Baker jurnalistului ame- 
rican la Conferinţa de Pace de la Versailles oferă o imagine 
excelentă. Domnul Baker descrie şocul pe care jurnaliştii 
americani l-au produs diplomaților Lumii Vechi, deoarece 
la conferinţa de la Paris „au venit nu cersind, ci pretinzând. 
Au stat la fiecare ieșire. S-au uitat peste umăr. Doreau orice 
rezoluţie şi raport, și asta imediat. Nu voi uita niciodată de- 
legația jurnaliştilor americani, condusă de John Nevin, pă- 
şind prin acel loc sacerdotal, Ministerul de Externe francez, 
solicitând să fie acceptaţi la prima sesiune generală a Con- 
ferintei de Pace. I-au îngrozit pe susţinătorii vechilor me- 
tode, au călcat în picioare reguli străvechi, erau la fel de 
neciopliti și direcţi ca însăşi democraţia.“ 

Și nu voi uita niciodată sentimentul pe care l-am avut eu 
însumi atunci când Herbert Bayard Swope, de la New York 
World, a condus în sala de presă a hotelului Crillon din Paris, 
discuţia reprezentanţilor presei, care au forțat conferinţa să 
respecte opinia publică, să-i admită pe jurnaliști şi să emită 
comunicate zilnic. 

Faptul că presiunea publicului în vederea accesului la 
misterele afacerilor internaţionale este resimţită de către 
naţiunile lumii reiese şi din următoarea știre publicată în 
New York Herald şi transmisă de biroul de la Paris al ziarului 
la data de 17 ianuarie 1922: „Succesul lordului Riddell în a 
expune public punctul de vedere britanic la conferinţa de 
la Washington, în timp ce opinia franceză nu era evidenti- 
ata, poate duce la angajarea de către guvernul Poincaré a 
unui adevărat agent de propagandă care să tina legătura cu 
jurnaliştii străini. Eclair îi cere în ediţia de astăzi noului prim- 
ministru să «isi găsească propriul Lord Riddell în diplomaţia 
franceză si în lumea parlamentară, care să prezinte lumii 
interpretarea franceză».“ Walter Lippmann, de la New York 

World, declară, în volumul Public Opinion (Opinia publică), că 
„revoluţia semnificativă a timpurilor moderne nu este indus- 
trială, economică sau politică, ci aceea care are loc în arta 
de a crea consens în rândul celor guvernaţi“. Și continuă: 
„Persuasiunea a devenit, pentru noua generaţie de oameni 
politici, o artă conștientă de sine și o componentă a gu- 
vernării publice. Niciunul dintre noi nu începe să-i intelea- 
ga consecinţele, dar nu este o profeție prea îndrăzneață să 
afirmi că ştiinţa de a crea consens va modifica toate pre- 
misele politice. Sub impactul propagandei, nu neapărat în 
sensul negativ al cuvântului, constantele gândirii noastre au 
devenit variabile. Nu mai este posibil, de exemplu, să crezi 
în adevărul absolut al democraţiei, acela că știința necesară 
conducerii afacerilor umane vine spontan din inimă. Când 
ne bazăm pe această teorie, ne expunem autoamăgirii şi 
formelor de persuasiune pe care nu le putem verifica. S-a 
dovedit că nu ne putem baza pe intuiţie, pe conștiință sau 
pe opinia comună atunci când avem de-a face cu realităţi 
la care nu putem ajunge în mod direct.“ 

Importanţa opiniei publice în afacerile interne, nu nu- 
mai în ceea ce priveşte deciziile politice, dar și în privinţa 
vieţii economice, reiese din numeroase exemple. Găsesc în 
New York Times din 20 mai 1922 un articol cu titlul „Hoover 
recomandă publicitatea pentru cărbune“. Printre îmbună- 
tatirile — anticipate, conform articolului, de dl Hoover — pe 
care publicitatea corecta, informativa si la scara mare le-ar 
aduce in industria carbunelui ar fi stimularea cresterii co- 
menzilor regulate ale consumatorilor industriali, posibilitatea 
de a prognoza cu mai mare exactitate volumul comenzilor, 
posibilitatea consumatorului de a-și „forma o idee asupra 
preţului pe care ar trebui să îl plătească pentru cărbune“ și 
tendinţa de a opri suprasaturarea în această industrie prin pu- 
blicarea raportului dintre producţie $i capacitate. D] Hoover 


1. Walter Lippmann, Public Opinion, p. 248. 

ajunge la concluzia că publicitatea informativă „va proteja 
marea majoritatea corporațiilor de atitudinea critică, ce va 
putea fi în mod corect orientată spre o minoritate“. Acum 
câţiva ani, industria cărbunelui nu era preocupată de atitu- 
dinea critică a publicului. 

Pare o distanţă destul de mare de la cărbune la bijuterii, 
şi, totuși, se vorbește mult despre Asociaţia Naţională de 
Publicitate a Bijutierilor în revista comercială The Jeweler’s 
Circular. Această asociaţie a luat fiinţă din simpla ambiţie 
comercială de a face cunoscută publicului „valoarea bijuteri- 
ilor atunci când sunt oferite în dar“; în momentul de faţă, 
ea încearcă să înlăture din opinia publicului larg, în gene- 
ral, şi a puterii legislative, în particular, impresia că „afacerea 
cu bijuterii este absolut inutilă şi că banii cheltuiţi în maga- 
zinele de bijuterii sunt bani aruncaţi fără rost“. 

Nu cu mult timp în urmă, cu greu le-ar fi putut trece prin 
minte celor din industria bijuteriilor că opinia publică ar 
avea vreo importanţă în aspectele esenţiale sau neesenti- 
ale ale acestei industrii. Astăzi, însă, bijutierilor li se pare 
o investiţie profitabilă promovarea ideii că argintăria este 
esenţială în viata modernă si că dacă nu ar exista ceasurile 
„afacerile si industria ar fi un haos trist“. Ţinând seama de 
toate interesele concurente ale lumii actuale, întrebarea dacă 
publicul consideră afacerea bijuteriilor ca fiind esenţială sau 
nu este de primă importanţă pentru această industrie. 

Desigur, cele mai bune exemple ale importanţei cres- 
cânde a opiniei publice faţă de industrii care până de cu- 
rând abia erau preocupate de existenţa sau de lipsa unei 
opinii publice despre ele sunt industriile de interes public. 

Într-un lung articol despre atitudinea publicului fata de 
căile ferate, Railroad Age ajunge la concluzia că principala 
problemă pe care căile ferate americane trebuie să o rezolve 
este „problema promovării lor în rândul publicului“. Unele 
servicii publice au departamente de relaţii publice, al căror 
rol este de a intermedia relaţia dintre companie și public și 

invers. Aspectul cel mai semnificativ nu este importanta opi- 
niei publice într-o industrie sau alta, ci faptul că opinia pu- 
blică, prin cumulare, e din ce in ce mai articulată si deci mai 
importantă pentru viaţa economică privită ca un întreg. 

De exemplu, New York Central Railroads are un departa- 
ment de relaţii publice condus de Pitt Hand, cu rolul de a 
convinge publicul că obiectivul căilor ferate este să func- 
tioneze eficient pentru a servi publicul in toate modurile 
posibile. Acest departament analizează publicul și încearcă 
să descopere cum pot fi modificate ori îmbunătăţite servici- 
ile sau cum pot fi corectate impresiile greşite sau supără- 
toare pe care le are publicul. 

Acest departament de relaţii publice consideră că e 
profitabil nu numai să aducă în atenţia publică ceea ce este 
ieşit din comun referitor la trenuri, la orar si la facilităţile 
călătorilor, ci si să creeze un sentiment de largă cooperare 
care, indirect, are o mare valoare pentru societate și care 
aduce beneficii publicului. Există o colaborare, de exemplu, 
cu mișcări ca Welcome Stranger Committee din New York 
în distribuirea către călători de materiale care să-i ajute după 
ce ajung în oraș. Există o colaborare cu convenţii pentru a 
aranja facilităţi de călătorie speciale. Facilităţi precum ace- 
lea de care beneficiază directorii de tabere școlare în trecere 
prin Grand Central Station sunt remarcabile prin efectul 
puternic asupra publicului larg. 

Chiar și un serviciu care, în mare măsură, nu se află într-o 
competiţie cu altele trebuie să se „vândă“ publicului, cum 
o dovedesc si eforturile intense ale metroului newyorkez și 
ale transportului feroviar suspendat de a se menţine con- 
stant în atenţia publicului sub cel mai favorabil aspect. Me- 
troul urmăreşte, în acest sens, să creeze un sentiment de 
acceptare a inconvenientelor care sunt mai mult sau mai 
puţin inerente și să îndeplinească programe constructive 
cum ar fi creștera traficului pe liniile mai putin frecventate. 

Să analizăm, de exemplu, activitatea departamentelor de 
sănătate ale metropolelor ca New York-ul. În ultimii ani, di- 
rectorul Departamentului de Sănătate, Royal S. Copeland, 
şi declaraţiile sale au devenit o componentă constantă a sti- 
rilor zilnice. Publicitatea este, de fapt, una dintre îndatori- 
rile cele mai importante ale Departamentului de Sănătate 
în măsura în care activitatea sa depinde de educaţia publi- 
că pe care o asigură în combaterea bolilor şi în crearea unui 
spirit de cooperare la nivel de individ şi de grup în toate pro- 
blemele legate de sănătate. Când Departamentul de Sănă- 
tate înţelege că boli precum cancerul, tuberculoza si cele 
generate de malnutriție sunt, în mare parte, efectele igno- 
rantei sau neglijentei si că ameliorarea sau prevenirea ar fi 
posibile prin cunoaștere, pasul logic imediat următor este 
canalizarea eforturilor spre campania de relaţii publice. Prin 
urmare, exact asta face departamentul. 

Chiar si guvernele acţionează azi după principiul că nu 
este suficient să-și conducă bine poporul si să-i asigure pe 
cetăţeni că acţionează din tot sufletul în favoarea lor. Ele 
înţeleg că opinia publică a întregii lumi este importantă pen- 
tru bunăstarea lor. Astfel, Lituania, despre care am vorbit 
mai sus, chiar beneficiind de susţinerea necondiționată a 
propriului popor, a fost în pericol de dispariţie ca stat de- 
oarece nu era cunoscută decât în imediata vecinătate, de 
către popoarele care aveau un interes direct. Lituania era 
dorită de Polonia si de Rusia, dar era ignorată de alte nati- 
uni. Prin urmare, cu ajutorul expertului în relaţii publice, 
Lituania a publicat broşuri, a manifestat, a apărut în ima- 
gini si în filme si a dezvoltat un sentiment favorabil în in- 
treaga lume, ceea ce, până la urmă, i-a asigurat libertatea. 

În industrie şi afaceri, desigur, mai există un aspect de 
maximă importanţă, în afara pericolului de intervenţie a 
publicului în conducerea companiei — creşterea continuă 
a competiţiei. Afacerile si vânzările nu mai sunt obţinute 
la cerere — dacă au fost vreodată. Pentru oricine a observat 

multimea de reclame din autobuze, din metrou, din ziare 
şi reviste şi din alte mijloace de atingere a publicului, e clar 
că produsele si serviciile se luptă din greu pentru a atrage 
atenţia publicului asupra lor și pentru a induce acţiuni fa- 
vorabile. 

Competiţia strânsă în vânzarea de produse face necesar 
ca vânzătorul să ia în considerare şi alte lucruri decât pro- 
dusul său în încercarea de a determina o reacţie publică 
favorabilă. El trebuie ori să aprecieze singur preferinţele pu- 
blicului si relaţia sa cu acesta, ori să angajeze un expert care 
îl poate ajuta. El este nevoit, în zilele noastre, să ia în con- 
siderare în campania de vânzări nu numai calitatea săpu- 
nului său, ci si condiţiile de muncă, orele de serviciu, chiar 
şi condiţiile de viaţă ale angajaţilor care îl produc. 

Consilierul în relaţii publice trebuie să îl sfătuiască în 
legătură cu acești factori, ca si în legătură cu prezentarea lor 
în faţa publicului celui mai interesat. 

În aceste condiţii, nu trebuie să ne surprindă faptul că 
liderii din industrie dau o foarte mare atenţie relaţiilor pu- 
blice în sensul cel mai larg al termenului, dar si în sensul 
cel mai practic al acestuia. 

Marile grupuri patronale, prin asociaţiile lor, au acordat 
birourilor de relaţii publice un loc bine definit. 

Asociaţia Directorilor din Comerţ (Trade Association 
Executives) din New York, care-i are ca membri pe directorii 
asociaţiilor comerciale statale, regionale sau naţionale cum 
ar fi Allied Wall Paper Industry, American Hardware Man- 
ufacturers’ Association, American Protective Tariff League, 
Atlantic Coast Shipbuilders’ Association, National Asso- 
ciation of Credit Men, Silk Association of America si alte 
şaptezeci si patru de asociaţii, include printre scopurile sale 
activităţi cum ar fi: promovarea comună, ajustarea şi colec- 
tarea, contabilizarea costurilor, un birou de credit, distri- 
butie si noi pieţe, munca de formare, de standardizare si de 
cercetare, un birou de comerţ exterior, buletine informative, 


75 


76 CRISTALIZAREA OPINIEI PUBLICE 


publicitate generală, un birou industrial, muncă legislativă, 
sprijin juridic, rapoarte de piaţă, statistici, un departament 
de transport, reprezentanta la Washington, arbitraj. Merită 
menţionat faptul că patruzeci dintre aceste asociaţii au co- 
masat relaţiile publice cu publicitatea generală ca o parte 
bine definită a programului de promovare a intereselor or- 
ganizatiilor lor. 

Compania Americană de Telefonie si Telegrafie depune 
eforturi pentru studierea problemelor legate de relaţiile 
publice, nu doar pentru a-și creşte volumul afacerilor, ci si 
pentru a crea un spirit de colaborare între companie şi pu- 
blic. Acestuia îi sunt prezentate sub diferite forme informaţii 
despre munca operatorilor companiei de telefonie, statistici, 
apeluri, linii, instalaţii. În timpul războiului si putin după 
aceea, principala sa problemă a fost să explice publicului 
motivele pentru care calitatea serviciilor sale nu era satisfă- 
cătoare, din cauza situaţiei obiective de criză. Publicul, ca 
răspuns la eforturile companiei, care erau echivalentul unor 
scuze, a acceptat condiţiile mai mult sau mai puţin supără- 
toare. El ar fi insistat, fără îndoială, asupra menţinerii standar- 
delor de servire anterioare războiului dacă nu ar fi existat 
nicio preocupare în acest sens din partea companiei. 

Americanii obișnuiau într-o vreme să glumească pe sea- 
ma dependenţei Franţei şi Elveţiei de turism. Astăzi vedem 
oraşele americane concurând, ca parte a programelor lor 
de relaţii publice, pentru găzduirea de convenţii, târguri și 
conferinţe. Ziarul New York Times a publicat, cu câtva timp 
în urmă, o scrisoare a guvernatorului statului Nebraska în 
care demnitarul spunea unui grup de oameni din industria 
publicităţii că aceasta a ajutat Nebraska să prospere. 

New York Herald a publicat recent un editorial intitulat 
„Este foarte profitabil pentru un stat să-și facă reclamă“, por- 
nind de la campania statului Vermont de captare a atenţiei 
publicului. Potrivit editorialului, statul editează o revistă, The 
Vermonier, o publicaţie atractivă cu ilustraţii interesante şi ar- 

ticole bine scrise. Este dedicată exclusiv prezentării în de- 
taliu a resurselor industriale și agricole ale statului și pro- 
movării atractiilor turistice estivale. Exemple asemănătoare 
de eforturi, sub forma acţiunii sau a cuvântului scris, menite 
fie să atragă atenţia publică, fie să obţină o atitudine favora- 
bilă din partea publicului sau a unor industrii și grupuri de 
industrii îi vor veni cititorului imediat în minte. 

Fără să luăm în serios o anecdotă amuzantă publicată 
într-un număr recent al unui ziar din New York, mulţi lideri 
ai unor mișcări si industrii din lumea modernă vor fi încli- 
nati să fie de acord cu protagonistul reclamei despre care 
e vorba. Potrivit anecdotei, un om a încercat să-i dovedească 
altuia că locul cuiva în istorie nu e asigurat de ce a făcut, ci 
de cum a fost promovat acest lucru. I-a dat ca exemple pe 
Barbara Frietchie, Evangeline, John Smith și o mulţime de 
alti oameni, pentru a dovedi că ei sunt amintiţi nu pentru 
ce au făcut, ci pentru că au avut consilieri în relaţii publice 
foarte buni. 

„— Foarte bine, îl aprobă prietenul său, dar dă-mi exem- 
plul cuiva care a făcut ceva măreț și a fost uitat. 

=f ştii, desigur, pe Paul Revere, zise el. Spune-mi nu- 
mele celorlalți doi camarazi care au alergat în acea noapte 
pentru a da de veste că vin britanicii. 

— N-am auzit niciodată de ei, veni răspunsul. 

— Au fost trei oameni care aşteptau să fie tras semnalul 
din turla bisericii Old North, spuse el. Fiecare era călare și 
pregătit, asa cum l-a descris Longfellow pe Paul Revere. Toţi 
au plecat la semnal și au mers pentru a-i trezi pe fermieri. 
După aceea, unul dintre ei a devenit ofiţer în armata lui 
Washington, altul, guvernatorul unuia dintre state. Nici 
măcar unul din douăzeci de mii de americani nu a auzit vre- 
odată numele celorlalţi doi, dar cu greu găseşti pe cineva în 
America care să nu știe totul despre Paul Revere. Cine a fă- 
cut istorie, Revere sau Longfellow?“ 

Rolul unui avocat special 


Opinia publica a devenit un factor decisiv in viata noastra 
din multe puncte de vedere. Oamenii si mişcările ale căror 
interese vor fi afectate de atitudinea publicului depun efor- 
turi pentru a fi reprezentanti in sala de judecata a opiniei 
publice de către cei mai competenţi avocaţi pe care îi pot 
obţine. Meseria de consilier în relaţii publice se aseamănă 
cu cea de avocat — ea presupune sfătuirea clientului și re- 
prezentarea lui în litigii. 

În timp ce pledantului de la curtea de judecată, avoca- 
tul apărării, i s-a acordat întotdeauna o atenţie formală din 
partea judecătorului si a juriului, altfel stă situaţia în cazul 
tribunalului opiniei publice. Aici, psihologia de masă, into- 
leranta societăţii umane fata de un punct de vedere diferit 
au făcut dificilă şi adeseori periculoasă pledoaria pentru o 
cauză nouă sau nepopulară. 

The Fourth Estate, un ziar pentru cei care fac ziare, afir- 
mă: „«Consilier în relaţii publice» şi «director de relaţii pu- 
blice» sunt doi termeni întâlniți tot mai des în fiecare zi. 
Există o anumită condescendenta fata de ei, dar, din respect 
fata de cei care poartă aceste titulaturi si fata de cei care ii 
angajează, ar trebui să se spună că trebuie — sau pot fi — di- 
sociati de vechea idee de «om de publicitate». Însuşi faptul 
că multe dintre cele mai mari corporaţii din tara recunosc 
nevoia de a menţine relaţii bune cu publicul este suficient 
pentru a acorda departamentelor de relaţii publice atenţia 
care li se cuvine. Acordarea titulaturii de «consilier în relaţii 
publice» sau, dimpotrivă, a celei de «om de publicitate» e 
la latitudinea persoanei în cauză și a firmei care o angajează. 

După părerea noastră, o persoană care este într-adevăr 
consilier sau director de relaţii publice are una dintre cele 
mai importante poziţii în organigrama oricărui concern, dar 
cineva care reprezintă doar vechea idee de a obţine de la 
presă ceva în schimbul a nimic e pe cale de a deveni de do- 
meniul trecutului [...]. Deci, este o diferenţă clară între cei 
doi termeni, cel vechi şi cel nou, ambii atrăgând o mare cu- 
riozitate din partea jurnaliștilor. Când Napoleon a spus «Îm- 
prejurări? Eu creez împrejurările», a caracterizat cu mare 
acuratețe spiritul muncii consilierului în relaţii publice. Atâ- 
ta timp cât cei care lucrează în noua branșă se ridică la inalti- 
mea posibilităţilor pe care titulatura le sugerează, ei sunt 
obligaţi să îndeplinească binele constructiv general. Poate 
că, până la urmă, ne vor face să-l uităm pe individul lingu- 
şitor şi insistent care era omul de publicitate.“ 

Dovedind importanţa tot mai mare a profesiei, articolul 
„Şansele femeii ca specialist în publicitate“, publicat în nu- 
mărul din 2 august 1921 al ziarului New York Globe şi semnat 
de Mary Swain Routzahn, care conduce Departamentul de 
cercetare și expoziţii al Fundaţiei Russell Sage, prezintă pro- 
fesia ca pe una recent dezvoltată, dar de o asemenea impor- 
tanta, încât merită să fie luată în serios de către femeile care 
vor să-şi construiască o carieră. 

Consilierul în relaţii publice este, înainte de toate, un stu- 
dent. Domeniul lui de studiu este modul în care gândește 
publicul. Manualele sale sunt faptele de viaţă: articolele pu- 
blicate în ziare şi reviste, reclamele inserate în publicaţii sau 
afişate pe străzi, pe căile ferate sau autostrăzi, discursurile 
parlamentare, predicile din amvon, anecdotele din fumoa- 
re, bârfele de pe Wall Street, sporovaiala din teatre si discuti- 
ile altor oameni care, ca si el, sunt niste interpreti si trebuie 
sa asculte enunturile coerente sau confuze ale publicului. 

Consilierul in relatii publice isi foloseste cu talent intui- 
tia in folosul testelor si anchetelor practice si psihologice. 

Dar nu este doar un student. Este și un practician cu o gamă 
largă de instrumente si cu o tehnică precisa în folosirea lor. 

În primul rând, el ajută la crearea circumstanțelor şi eve- 
nimentelor. Apoi folosește diferite instrumente pentru a 
transmite fapte și idei publicului: reclame, filme, scrisori, 
broșuri, fluturași, discursuri, adunări, manifestații, articole 
de ziar și de revistă și orice alt mediu prin care atenţia pu- 
blică poate fi atinsă și influențată. 

Interesul fata de starea de spirit a publicului e greu de 
atins sau de menţinut. Oricine poate să-și exprime mai mult 
sau mai puţin articulat și clar propria sa atitudine într-o 
anumită problemă. Dar puţini au timpul, interesul sau pre- 
gătirea pentru a analiza ceea ce gândesc sau simt alţii în le- 
gătură cu problema respectivă. În profesia sa, practicianul 
calificat dovedește interes și înţelegere. Avocatul poate spu- 
ne care argument va avea efect asupra judecătorului sau 
juriului. Comerciantul poate spune ce puncte sensibile ale 
potenţialului cumpărător trebuie atinse. Politicianul poate 
spune ce anume trebuie accentuat în fata audienței, dar abi- 
litatea de a estima reacţiile de grup la scară mare într-o arie 
geografică și psihologică largă este o competenţă specializa- 
tă, care trebuie dezvoltată cu aceeași rigoare minuțioasă si 
pe baza aceleiași acumulări de experienţă care sunt cerute 
pentru a deveni medic sau chirurg. 

Desigur, consilierul în relaţii publice foloseşte toate mij- 
loacele practice de măsurare a gândirii publice pe care le-a 
dezvoltat și folosit publicitatea modernă: campania de cerce- 
tare, conferinţa, studierea unui anumit grup sau unei anu- 
mite stări de spirit ca un ajutor suplimentar, o confirmare 
ori modificare a propriilor evaluări și judecăţi. 

Charles J. Rosebault, autorul unui articol publicat recent 
în New York Times, intitulat „Oamenii care mânuiesc reflecto- 
rul“, remarcă faptul că un consilier în relaţii publice com- 
petent are, în general, o anumită pregătire jurnalistică și că 
valoarea acestei pregătiri constă într-un „simţ ascuţit al pre- 

ferintelor si aversiunilor publicului — adică ale omului me- 
diu. Acul busolei nu e mai sensibil la direcţie, nici mercu- 
rul termometrului la variațiile de temperatură decât este 
expertul la influenţa publicităţii asupra gândurilor şi emoti- 
ilor omului de pe stradă.“ 

Nu e surprinzător că interesul tot mai mare pe care pu- 
blicul îl are pentru diferiţi oameni și diferite mișcări a dus 
la apariţia spontană a noii profesii. 

Am prezentat aici, în linii generale, o imagine a muncii 
fundamentale a consilierului în relații publice si a conditii- 
lor obiective care i-au făcut necesară existenţa: pe de o parte, 
un mediu complex din care doar porţiuni mici, disparate 
sunt accesibile pentru diferite persoane; pe de altă parte, 
necesitatea din ce în ce mai mare de a face cât mai accesi- 
bil opiniei publice un anumit punct de vedere sau de a sta- 
bili dacă acest punct de vedere va avea un impact favorabil 
sau nefavorabil asupra opiniei publice. Walter Lippmann 
consideră că aceste fapte stau la baza existenţei a ceea ce 
numim „agent de presă“: „Enorma precauţie fata de faptele 
sau impresiile care trebuie făcute publice convinge imediat 
orice organizaţie că, fie că dorește să își asigure publicitatea, 
fie că dorește să o evite, puterea de decizie nu trebuie lăsată 
reporterului. E mai sigur să angajezi un agent de presă care 
să stea între organizaţie şi jurnaliști.“ 

Este evident că percepţia populară asupra scopului și func- 
tilor consilierului în relaţii publice trebuie schimbată radi- 
cal, dacă se dorește o imagine exactă a profesiei. Consilierul 
în relaţii publice este descendentul crainicului de circ și al 
promotorului, pe jumătate jurnalist, interpretat de actriţe de 
roluri secundare. Cu toate acestea, înseși condiţiile econo- 
mice care l-au creat și au făcut profesia sa atât de importan- 
tă cum este azi au schimbat material trăsăturile muncii sale. 


1. Public Opinion (p. 342). Walter Lippmann continuă, spunând că 
„O dată angajat, tentatia exploatării poziţiei lui strategice este foarte 
mare“. Pentru acest aspect al situaţiei, vezi ultimele capitole. 

Rolul sau cel mai important consta acum nu in a-si adu- 
ce clientul în atenţia publicului la întâmplare, nici în a-l 
scoate din situaţii dificile în care s-a afundat deja, ci în a-l 
sfătui în vederea atingerii unor rezultate pozitive în dome- 
niul relaţiilor publice si în a-l preveni în legătură cu even- 
tualele situaţii nefericite și păguboase. Consilierul în relaţii 
publice trebuie să-și sfătuiască clientul în privinţa modificării 
permanente a politicii sale, în funcţie de schimbările con- 
ditiilor din domeniul în care acesta operează, fie că e vor- 
ba de un guvern, de un producător din industria alimentară 
sau de o societate feroviară. Prin urmare, consilierul în re- 
latii publice trebuie să cunoască evenimentele de ultimă oră 
— nu numai pe cele tipărite în ziare, ci şi pe acelea care se 
petrec în fiecare clipă, care sunt relatate în discuţiile de pe 
stradă, din tramvai, din sălile de clasă sau despre care se 
vorbeşte în orice altă formă de comunicare conștientă care 
formează opinia publică. 

Atât timp cât presa rămâne cel mai important mijloc de 
atingere a opiniei publice, activitatea consilierului în relaţii 
publice se va afla într-un contact strâns cu cea a jurnalistu- 
lui. Cu toate acestea, el isi transmite ideile prin toate mediile 
care contribuie la formarea opiniei publice — radioul, tribu- 
na unei conferinţe, reclama, scena, filmul, corespondenţa. 
Pe de altă parte, el devine astăzi și un sfătuitor în legătură 
cu acţiunile, în aceeaşi măsură în care este un comunicator 
al acestor acţiuni către public. 

Consilierul în relaţii publice este, în mod ideal, o forță 
constructivă în comunitate. Rezultatele muncii sale constau 
adesea în creşterea interesului fata de probleme importante 
pentru viaţa socială, economică sau politică a comunităţii. 

Consilierul în relaţii publice este avocatul unui punct de 
vedere în fata publicului. El acţionează, astfel, atât ca un in- 
terpret al publicului pentru client, cât și ca un interpret al 
clientului pentru public. El ajută la structurarea acţiunii 
clientului său, ca și la structurarea opiniei publice. 

Profesia sa este intr-un stadiu de evolutie. Viitorul sau tre- 
buie să depindă atât de o constiinta tot mai clară a publicu- 
lui în legătură cu responsabilitatea indivizilor, instituţiilor si 
organizaţiilor fata de acesta, cât şi de conştientizarea de către 
consilierul în relaţii publice a importanţei propriei munci. 

PARTEA A II-A 


Grupul şi mulțimea 


CAPITOLUL I 
Din ce este alcatuita opinia publica? 


Este nevoie ca originile si caracterul opiniei publice, factorii 
care influenţează gândirea individuală si de grup să fie inte- 
lese pentru ca profesia de consilier in relatii publice sa fie 
practicată inteligent si pentru ca rolul si posibilităţile sale sa 
fie estimate cu precizie. Societatea trebuie sa inteleaga ca- 
racterul fundamental al muncii sale, pentru bunăstarea ei, 
dacă nu pentru alt motiv. 

Consilierul în relaţii publice lucrează cu acel material 
vag, puţin înţeles, nedefinit numit opinie publică. 

Opinia publică este termenul care defineşte un grup 
difuz, nestatornic şi schimbător de judecăţi individuale. 
Opinia publică este rezultanta opiniilor individuale — cand 
consensuale, când conflictuale — ale oamenilor care alcătu- 
iesc societatea sau orice grup social. Pentru a înţelege opi- 
nia publică, trebuie să ne întoarcem asupra individului care 
face parte din grup. 

Gândirea individului obişnuit este formată dintr-o masă 
de judecăţi asupra majorităţii subiectelor care intră în con- 
tact cu viaţa sa psihică sau mentală. Deși aceste judecăţi sunt 
instrumentele existenţei sale zilnice, ele nu se sprijină pe 
cercetări sau deductii logice, ci sunt, cel mai adesea, expre- 
sii dogmatice acceptate sub autoritatea părinţilor, profeso- 
rilor, bisericii si liderilor sociali, economici si de altă natură. 

Consilierul în relaţii publice trebuie să înţeleagă impli- 
catiile sociale ale gândirii şi acţiunilor indivizilor. Este, de 
exemplu, un simplu accident faptul că un om aparţine unei 
biserici şi nu alteia sau că nu aparţine niciunei biserici? Este 
un accident faptul că femeile din Boston preferă ouăle 

maronii, iar femeile din New York, ouăle albe? Care sunt fac- 
torii care acţionează în favoarea trecerii unui om de la un 
partid la altul sau de la un anumit tip de mâncare la altul? 

De ce anumite comunităţi se opun legii prohibitiei, de 
ce altele o acceptă? De ce e dificil să organizezi un nou par- 
tid sau să lupti împotriva cancerului? De ce e dificil să lupti 
pentru educaţia sexuală? De ce nu e de acord un liberal cu 
protectionismul și invers? 

Dacă ar trebui să ne facem o opinie proprie asupra tu- 
turor problemelor, am fi nevoiţi să descoperim multe lucruri 
care acum ni se par fireşti. Nu am mai găti mâncarea și nu 
am mai locui în case; de fapt, ar trebui să ne întoarcem la 
viaţa primitivă. 

Consilierul în relaţii publice trebuie să se confrunte cu 
faptul că o persoană care ştie puţine lucruri despre un anu- 
mit subiect isi formează aproape invariabil judecăţi clare si 
categorice în legătură cu acesta. 

„Dacă examinăm compoziţia mentală a omului obișnuit 
— afirmă William Trotter, autorul unui studiu care încearcă 
să explice psihologia socială a individului! —, vom observa că 
în aceasta intră numeroase judecăţi foarte precise asupra 
unor subiecte de o foarte mare diversitate, complexitate şi 
dificultate. El va avea puncte de vedere bine definite asupra 
originii și naturii universului și asupra a ceea ce el probabil 
numeşte sensul acestuia; va avea concluzii în privinţa a ceea 
ce se va întâmpla cu el atunci când moare şi după aceea, în 
privinţa a ceea ce stă şi ce ar trebui să stea la baza compor- 
tamentului. El va sti cum trebuie să fie guvernată tara si de 
ce se duce de râpă, de ce o lege e bună și alta nu. Va avea 
puncte de vedere puternice asupra strategiei militare si na- 
vale, asupra politicii fiscale, consumului de alcool si vacci- 
narii, asupra tratarii gripei, prevenirii hidrofobiei, asupra 


1. William Trotter, Instincts of the Herd in Peace and War, p. 36. 

comertului municipal, predarii limbii grecesti, asupra a 
ceea ce e permis in arta, incantator in literatura si datator 
de speranţă în știință. Desigur că majoritatea acestor opinii 
nu au o bază rațională, atâta timp cât multe dintre ele pri- 
vesc probleme care, din punctul de vedere al experţilor, sunt 
încă nerezolvate; cât despre celelalte, este clar că pregătirea 
şi experienţa omului obișnuit nu îl indreptatesc să aibă vreo 
opinie asupra lor. Metoda raţională folosită adecvat duce la 
concluzia că în legătură cu cele mai multe dintre aceste în- 
trebări ar trebui să aibă o singură atitudine — să se abţină.“ 

Cititorul isi poate aminti din propria experienţă un nu- 
măr aproape infinit de exemple în care un amator a dat cu 
toată siguranţa de sine un sfat de expert și judecăţi absolute 
in probleme în care nepriceperea sa era notorie pentru toţi, 
mai puţin pentru el însuși. 

În Evul Mediu, societatea era convinsă de existenţa vră- 
jitoarelor. Oamenii erau atât de siguri, încât îi ardeau pe rug 
pe cei pe care îi suspectau de vrăjitorie. Astăzi, există un nu- 
măr la fel de mare de oameni care își exprimă convingerile 
la fel de puternice, într-un fel sau altul, despre spiritism și 
spirite. Nu îi ard pe mediumi, dar cei care nu au cercetat 
subiectul emit judecăţi de puternică condamnare. Alţii, tot 
atât de prost informaţi, consideră că mediumii sunt atinsi 
de harul divin. Nu cu mult timp în urmă, orice om inteligent 
ştia că Pământul este plat. Astăzi, omul obișnuit crede la fel 
de puternic si cu tot atâta ignoranță în forța misterioasă de- 
spre care a auzit că se numește energie atomică. 

Este o axiomă faptul că oamenii care știu puţine nu ac- 
ceptă un punct de vedere contrar. Este proverbială înverșu- 
narea pe care au provocat-o disputele în probleme publice. 
Indragostitii au fost despărțiți de certuri aprige pe tema paci- 
fismului sau militarismului, iar oponenții angajaţi într-o dis- 
cutie referitoare la o problemă abstractă ajung deseori să se 
insulte reciproc, părăsind principalul subiect de discuţie. 

Cat de adevarat este acest lucru se poate vedea din in- 
registrarile controverselor din cadrul Congresului, in care 
atacul la persoană ia locul logicii. Într-o recentă dezbatere 
asupra taxelor vamale, un apărător al protectionismului a 
făcut declaraţii ofensatoare, în care a încercat să amestece 
caracterul si dezinteresul oponenților săi. În mod logic, dis- 
cursul său ar fi trebuit să se bazeze doar pe valoarea pur eco- 
nomică, socială si politică a legii discutate. 

O sută de bancheri, specialiști şi economiști americani de 
frunte s-au unit în dezaprobarea publică a acestui plan. Ei 
şi-au exprimat opinia că Planul de evaluare „american“, cum 
a fost numit, ar pune în pericol prosperitatea ţării, ar afec- 
ta relaţiile noastre internaţionale și ar periclita bunăstarea 
ţărilor cu care am rupe astfel legăturile comerciale si indus- 
triale. Deși este vorba despre un grup de bărbaţi și femei 
foarte reprezentativ, preşedintele Comitetului pentru Căi si 
Mijloace i-a acuzat pe toţi aceşti oameni că acţionează din 
interes personal şi din lipsă de patriotism. Prejudecata a în- 
locuit logica. 

Intoleranta este însoţită aproape invariabil de o adevăra- 
tă imposibilitate de a înţelege sau de a permite puncte de 
vedere opuse. Omul de știință cu o bună pregătire, care 
poate fi receptiv la orice sugestie în propriul său domeniu, 
poate să nu dorească, în afara acestuia, să facă vreo incer- 
care de a înţelege un punct de vedere contrar. În politică, 
de exemplu, modul în care înţelege el problema poate fi 
fragmentar; totuși, se va antrena în discuţii în privinţa sub- 
ventiilor navale, asupra cărora nu a făcut niciun studiu. Ga- 
sim aici, cu o uniformitate semnificativă, ceea ce un psiholog 
a numit „compartimente de rezistenţă la logică“ (,,logic-proof 
compartments“). 

Compartimentul de rezistență la logică a existat dintot- 
deauna. Unii oameni de ştiinţă şi-au pierdut o viata întreagă 
refuzând să vadă fisurile din teoriile lor. Există mame in- 
teligente, de altfel, care le dau bebelușilor lor mâncăruri pe 

care le-ar interzice altor mame sale dea copiilor lor. Foarte 
semnificativa este tendinta popoarelor de a-si pastra credin- 
tele religioase si traditiile mult timp dupa ce acestea si-au 
pierdut semnificatia. Legile dietetice, igienice, chiar si cele 
bazate pe conditii geografice, care s-au schimbat de mai bine 
de o mie de ani, sunt inca respectate in compartimentul de 
rezistenta la logica al aderentei dogmatice. Exista o anecdota 
care spune ca un misionar le da bani paganilor in momen- 
tul convertirii şi că aceștia, după ce și-au primit banii, isi 
spală convertirea în ape sacre. 

Insusirea gandirii omenesti de a-si pastra credintele este 
foarte bine expusă în volumul lui William Trotter la care am 
făcut referire mai sus. „Este clar de la bun început — afirmă 
el — că aceste credinţe sunt întotdeauna considerate drept 
raţionale și apărate în consecinţă, în timp ce poziţia celui 
care susține puncte de vedere contrare este văzută drept ne- 
raţională. Omul religios îl acuză pe ateu că este superficial 
şi irațional, dar primeşte o replică similară. Pentru conser- 
vator, lucrul cel mai uimitor la liberal este incapacitatea de 
a gândi rațional și de a accepta singura soluţie posibilă a 
problemelor publice. Analiza relevă faptul că diferenţele nu 
se datorează doar mecanismelor logice eronate, atâta timp 
cât acestea sunt ușor de evitat, chiar și de către politicieni, 
şi atâta timp cât nu există niciun motiv pentru a crede că una 
dintre părţile implicate într-o asemenea controversă este 
mai puţin logică decât cealaltă. Diferenţa se datorează mai 
degrabă faptului că presupozitiile fundamentale ale celor 
aflați în conflict sunt ostile, iar aceste presupozitii derivă din 
sugestiile mulțimii; pentru liberal, anumite concepţii funda- 
mentale au căpătat calitatea de adevăr instinctiv, au devenit 
teze a priori, datorită sugestiilor cumulate la care a fost ex- 
pus; o explicaţie asemănătoare se aplică și în cazul ateului, 
al creștinului sau al conservatorului. Fiecare — este impor- 
tant să amintim — consideră, în consecinţă, că raționalitatea 
poziţiei sale nu are nicio fisură și este incapabil să vadă în 

ea viciile de gândire care i se par evidente oponentului sau, 
acestuia nefiindu-i inculcate aceleași presupozitii de către 
sugestiile mulțimii.“ l 

De aceea, consilierul în relații publice trebuie să ia în 
considerare judecata a priori a oricărui public cu care se con- 
fruntă, înainte de a face vreun pas care să modifice lucrurile 
în care crede acesta. 

Deseori, este eficient să etichetezi sau să încerci să discre- 
ditezi credințele în sine. După examinarea surselor credin- 
telor, consilierul în relații publice trebuie fie să discrediteze 
vechile autorități, fie să creeze autorități noi, stimulând o 
opinie articulată de masă împotriva vechii credințe sau în 
favoarea celei noi. 


1. William Trotter, Instincts of the Herd in Peace and War, pp. 36-37. 


CAPITOLUL II 
Opinia publica este incapatanata 
sau maleabilă? 


Există o divergență de opinie cu privire la faptul dacă gân- 
direa publică este maleabilă sau incapatanata — dacă este un 
element pasiv sau activ. Pe de o parte, există credinţa pro- 
fundă că „nu poţi schimba natura umană“. Pe de altă parte, 
există opinia la fel de fermă că anumite instituţii bine defi- 
nite modifică si alterează opinia publică. 

În Statele Unite există un consens asupra multor pro- 
bleme. Când acest conses este în acord cu propriile noas- 
tre credinţe, îl numim o expresie a conștiinței publice. Cand 
este în dezacord cu credinţele noastre, numim acest lucru 
înregimentarea spiritului public și suntem înclinați să-l atri- 
buim propagandei perfide. 

Consensul este, de fapt, în mare parte natural si numai 
într-o anumită măsură artificial. Opinia publică poate fi atât 
generatorul „propagandei perfide“, cât si rezultatul acesteia. 
Este destul de firesc faptul că acolo unde sunt implicate ide- 
ile generale critica stării de spirit a publicului si a originii 
acesteia vine cel mai adesea din partea grupurilor care nu 
agreează punctul de vedere acceptat. Acestea consideră că 
publicul este nereceptiv fata de punctul lor de vedere si, pe 
drept sau pe nedrept, atribuie acest lucru influenţei intere- 
selor contrare asupra spiritului public. 

Aceste grupuri constată că presa, conferințele, şcolile, 
reclamele, bisericile, radioul, filmul, revistele ajung zilnic la 
milioane de oameni și că punctul de vedere dominant în 
cele mai multe dintre aceste instituţii este ajustat în funcţie 
de starea de spirit a publicului. 

Combătându-le pe fiecare pe rand, ele trag concluzii fara 
prea mare dificultate. Nu se gândesc că acordul asupra unui 
punct de vedere dintre public şi aceste instituţii poate fi ade- 
sea rezultatul controlului exercitat de către spiritul public 
asupra acestor instituții. 

Cu toate acestea, opinia publică este influenţată de mul- 
te forte exterioare. Cele mai evidente sunt părinţii, scoala, 
presa, filmele, reclamele, revistele, conferințele, biserica, ra- 
dioul. 

Pentru a rezolva dilema incapatanarii sau maleabilitatii 
publicului, să analizăm presa în relaţia sa cu opinia publică, 
atâta timp cât presa este cea mai importantă dintre diferitele 
instituţii care sunt considerate în mod curent ca lideri în 
modelarea gândirii publice. Prin presă înţeleg, în acest con- 
text, presa cotidiană. Americanii sunt un public cititor de 
ziare. S-au obișnuit să se uite pe ziarele de dimineaţă si de 
seară pentru a afla știrile din întreaga lume si opiniile lide- 
rilor lor. Și, deși cititorul de ziar nu acordă un răgaz prea 
mare acestei ocupaţii, multe persoane își fac timp să citească 
mai mult de un ziar în fiecare zi. 

Nu este surprinzător că omul care nu se înscrie în opinia 
publică majoritară priveşte presa zilnică ca pe o forţă coer- 
citivă. 

Opiniile asupra reacției publice fata de presă sunt îm- 
partite, ca şi părerile asupra influenţei bisericii sau a altor 
forţe. Unii specialiști consideră că spiritul public este încă- 
patanat în ceea ce priveşte presa si că aceasta nu are o in- 
fluenta prea mare asupra lui. Există exemple elocvente de 
încăpățănare a opiniei publice. Un exemplu foarte inte- 
resant este cel al realegerii lui Hylan ca primar al New 
York-ului de către o majoritate covârșitoare, în pofida opo- 
ziţiei tuturor cotidianelor metropolitane, cu două excepţii. 
Merită, de asemenea, menţionat că, în 1909, Gaynor a fost 
ales primar al New York-ului deși toate ziarele, cu o singură 
excepţie, s-au opus candidaturii sale. Tot astfel, primarul 

Mitchel nu a fost reales in 1917, desi toate ziarele din New 
York, cu exceptia a doua ziare apartinandu-i lui Hearst* si 
a cotidianului New York Call, îl sustineau. În Boston, la un 
scrutin recent, funcţia de primar i-a revenit unui om care a 
fost condamnat pentru calomnie; el a fost ales în ciuda unei 
opoziții unite a tuturor ziarelor din oraș. Cum ar putea ex- 
plica acest lucru unii autori precum Everett Dean Martin, 
Walter Lippmann sau Upton Sinclair**? Cum pot explica, 
pe baza teoriei înregimentării gândirii publice de către pre- 
sa cotidiană, respingerea tăioasă pe care publicul o mani- 
festa uneori fata de pledoariile presei? Aceste exemple nu 
sunt frecvente, dar ele arată că, pe lângă presă, și alti fac- 
tori contribuie la formarea opiniei publice şi că aceşti fac- 
tori nu trebuie niciodată desconsiderati atunci când este 
vorba despre estimarea calităţii și a stabilităţii unei opinii 
publice dominante. 

Francis E. Leupp, scriind in Atlantic Monthly, numărul din 
februarie 1910, despre „Puterea în declin a presei“, observă 
că declaraţiile primarului Gaynor la scurt timp de la alegerea 
sa din 1909 „au dus la concluzia că în timpurile noastre 
nimănui nu îi pasă ce spun ziarele“. Leupp continuă astfel: 
„Oricât de neplăcut ar fi acest verdict, probabil că majorita- 
tea comunităţii ar fi de aceeaşi părere dacă ar fi în poziţia 
unui juriu. Respingerea cu superioritate a unor propuneri 
ca «simple vorbe de gazetă» poate fi auzită la orice adunare 
socială, până într-acolo încât, fiind crescuţi în convingerea 
că presa este un factor puternic în civilizaţia modernă, ne 
putem întreba dacă aceasta nu și-a pierdut de fapt puterea 
pe care o exercita asupra noastră.“ 


* William Randolph Hearst (1963-1951), celebru jurnalist şi politi- 
cian american, care a construit unul dintre cele mai mari imperii me- 
dia (n. tr.). 

** Prozator şi eseist american (1878-1968), militant de stânga. Cri- 
ticile sale la adresa injustitiilor sociale au favorizat adoptarea de mă- 
suri economice în America (n. tr.). 

Iar H.L. Mencken afirmă — in aceeași revista, în numărul 
din martie 1914 — că „unul dintre cele mai importante în- 
semne ale unui om instruit, într-adevăr, este faptul că nu îşi 
ia opiniile din ziare — si, în niciun caz, din ziarele militan- 
te, angajate. Dimpotrivă, atitudinea sa fata de acestea este 
aproape întotdeauna una de cinism fățiș, în cel mai bun caz 
de indiferenţă si cel mai adesea de dispreţ. El știe că aces- 
tea cad constant în raționamente false în legătură cu lu- 
crurile pe care le cunoaște personal — adică din cercul îngust 
al educaţiei sale specifice — și, astfel, consideră că ele comit 
aceleași erori, sau chiar unele mai mari, și în legătură cu alte 
aspecte intelectuale sau morale. Trebuie spus, de altfel, că 
această presupunere este destul de justificată de fapte.“ 

Cel de-al doilea punct de vedere afirmă că presa cotidi- 
ana, ca şi celelalte forte, nu face decât să accepte, să reflecte 
şi să amplifice opinia publică consacrată şi este, de aceea, 
responsabilă pentru uniformitatea reacției publice. O ex- 
punere solidă si reprezentativă a acestui punct de vedere se 
găsește în volumul despre Comportamentul mulțimilor (The 
Behavior of Crowds) al lui Everett Dean Martin. El afirmă: 
„Omul modern are în presa scrisă un mijloc foarte eficient 
pentru perpetuarea mișcărilor mulțimilor şi pentru păstra- 
rea maselor mari de oameni sub influenţa constantă a anu- 
mitor idei ale mulţimii. Orice grup-multime are revistele 
sale, agenţii săi de presă și «literatura» specială prin care le 
predică membrilor săi și celor ce pot fi convertiți. Multe 
cărţi, și în special anumite lucrări de ficţiune gen «best seller, 
se bazează în mod clar pe fenomenele de masă.“ 

Există și un al treilea grup, care este probabil mai aproa- 
pe de adevăr, susţinând că presa, ca orice alt mediu de edu- 
care sau difuzare, duce la o schimbare foarte clară a opiniei 
publice. Un exemplu elocvent a ceea ce poate face un ase- 
menea mediu pentru a schimba opiniile asupra problemelor 


1. Everett Dean Martin, The Behavior of Crowds, p. 45. 

fundamentale si importante este dezbaterea asupra dreptu- 
lui de vot al femeilor si infrangerea punctelor de vedere con- 
sacrate. Presa, biserica, conferintele, filmele si alte mijloace 
de a ajunge la public au dus la convertirea completa a aces- 
tuia. Un alt exemplu de schimbare care poate fi produsa in 
opinia publica in acest mod, de către astfel de instituţii si 
autoritati, este atitudinea actuala in legatura cu controlul 
nasterilor si educatia sanitara. 

Desigur că presa, asemenea altor instituţii care prezintă 
fapte sau opinii, este restricționată, uneori inconștient, alte- 
ori conștient, de diferite condiţii de control. Anumiti autori 
vorbesc despre cenzura născută din prejudecăţi sau pre- 
dispoziţii ale publicului însuși. Unii, precum Upton Sinclair, 
le atribuie oamenilor de publicitate un control conștient și 
puternic asupra publicaţiilor. Alţii, precum Walter Lippmann, 
consideră că o barieră eficientă între public si evenimente 
constă în influenţa puternică exercitată în anumite cazuri 
asupra presei de către așa-numitul public de calitate, la care 
cei ce isi fac reclamă în ziare doresc să ajungă si în rândul 
căruia trebuie să circule ziarele pentru ca reclama să aibă 
succes. Walter Lippmann observă că, deși asemenea restricţii 
pot exista, mare parte din ceea ce poate fi atribuit cenzurii 
este de fapt, adesea, prezentarea neadecvată a evenimente- 
lor pe care ziarul încearcă să le descrie. 

În legătură cu acest aspect, el afirmă: „Prin urmare, în 
relatarea grevelor, cea mai ușoară modalitate este aceea de 
a expune știrea prin prezentarea directă a acţiunii și de a 
descrie evenimentul ca pe o poveste a interferenţei cu viata 
cititorului. Astfel îi este atrasă pentru prima oară atenţia și 
îi este stârnit interesul. Un aspect important, cred eu, a ceea 
ce le pare muncitorului și reformatorului ca fiind în mod 
intenţionat prezentat incorect în ziar este rezultatul direct 
al dificultății practice de a relata știrile si al dificultății emo- 
tionale de a scoate în evidenţă ceea ce este interesant daca, 

asa cum spune Emerson, nu [le] putem «percepe» si nu [le] 
putem «transpune în același timp in fapte paralele».“! 

Considerând, astfel, că opinia publică este maleabilă, 
consilierul în relaţii publice, dorind să atragă atenţia asupra 
unei anumite cauze, folosește pur si simplu canalele exis- 
tente pentru a obține expresia punctului de vedere pe care 
îl reprezintă. Vom discuta mai târziu felul în care face el 
acest lucru. 

Datorită importanţei canalelor de comunicare constien- 
tă, pentru consilierul în relaţii publice este vital să studieze 
cu atenţie relaţia dintre opinia publică și organele care o men- 
tin sau o influenţează pentru a o modifica. Vom vorbi de- 
spre această interacţiune şi efectele ei în capitolul următor. 


1. Public Opinion, p. 350. 


CAPITOLUL III 
Interactiunea opiniei publice 


cu fortele care contribuie la crearea ei 


Publicul si presa — sau, mai bine spus, publicul si orice forță 
care modifică opinia publică — interacționează. Forţele pro- 
iectate asupra publicului si publicul în sine acționează și in- 
teractioneaza continuu. Consilierul în relaţii publice trebuie 
să înţeleagă acest lucru în implicaţiile sale cele mai generale 
şi mai amănunțite. Trebuie nu numai să înţeleagă ce anume 
sunt aceste diferite forţe, dar și să poată evalua corect pute- 
rile fiecăreia dintre ele. Să considerăm din nou cazul unui 
ziar, care este reprezentativ pentru alte medii de comunicare. 

„Noi publicăm — afirmă New York Times — toate ştirile care 
sunt potrivite pentru publicare.“ Imediat apare întrebarea 
(care, după cum ne spune Elmer Davis, cel care a scris is- 
toria publicaţiei, s-a ivit atunci când mottoul a fost adoptat 
pentru prima dată) care știri sunt potrivite pentru publicare. 
După ce criterii se ia o anumită decizie editorială care in- 
clude un anumit tip de ştiri şi exclude un altul? Ziarul însuși, 
în cariera sa îndelungată și plină de succes, s-a confruntat 
uneori cu dificultăţi din acest punct de vedere. 

Astfel, în lucrarea sa The History of The New York Times, 
Davis simte nevoia sa justifice modul in care ziarul a pre- 
zentat procesul intentat de Theodore Tilton reverendului 
Henry Ward Beecher* pentru ca a abuzat de sentimentele 
doamnei Tilton si pentru comportamentul sau in aceasta 


* În 1875 Theodore Tilton La dat în judecată pe reverendul Beecher 
(frate al cunoscutei scriitoare Harriet Beecher Stove și predicator cele- 
bru), acuzându-l că avut o relaţie cu soţia lui, Elizabeth (n. tr.). 

situaţie. Davis afirmă (pp. 124-125): „Mulţi cititori fideli ai 
ziarului New York Times au considerat că publicaţia acordă 
un spaţiu prea mare acestei cronici a păcatului și a suferin- 
tei. Reprosurile de acest gen sunt destul de frecvente si 
acum, ele venind din partea unor cititori care apreciază reti- 
centa ziarului fata de publicarea ştirilor de acest fel si se în- 
treabă care sunt motivele pentru care este încălcată uneori 
regula generală. În cazul Beecher a existat o justificare, asa 
cum a existat si in alte cazuri asemănătoare de atunci in- 
coace. Doctorul Beecher a fost unul dintre cei mai impor- 
tanti clerici din ţară, si era firesc ca lumea să se întrebe dacă 
reverendul respecta principiile morale pe care le propovă- 
duia. Unul dintre avocaţi a declarat că «toţi creştinii aștep- 
tau verdictul». Prezentarea în întregime a evenimentelor nu 
a însemnat satisfacerea curiozitatii vulgare, ci o recunoaștere 
a valorii de știre a cazului.“ 

Simplul fapt că un asemenea slogan poate exista şi poate 
fi acceptat este un argument important pentru scopul nos- 
tru. Există un standard pe care redactorii de la New York 
Times îl respectă, la fel cum există şi un public larg de citi- 
tori constanti pentru care standardul este satisfăcător. Ter- 
menul „potrivit“ trebuie definit de către editorii ziarului 
într-un mod care să obţină aprobarea a destui cititori pen- 
tru a permite ziarului să-şi păstreze publicul. De îndată ce 
definiţia este contrazisă, apar dificultăți. 

Într-un capitol din cartea sa despre jurnalism, profesorul 
Willard G. Bleyer* subliniază în primul rând cât de impor- 
tant este ca știrile dintr-un ziar să fie complete, apoi afirmă 
că „singurele limitări importante ale acestui caracter com- 
plet sunt cele impuse de noţiunea comun acceptată de de- 
centa cuprinsă în cuvintele «Toate știrile care sunt potrivite 


* Willard G. Bleyer, Main Currents în the History of American Journal- 
ism, Houghton Mufflin, New York (n. tr.). 

pentru publicare» si de dreptul la intimitate. Ziarele redac- 
tate ingrijit disting intre ceea ce publicul are dreptul sa afle 
si ceea ce tine de intimitatea individului.“ 

Pe de altă parte, atunci când W.G. Bleyer încearcă să defi- 
nească știrile care sunt potrivite pentru publicare si ce anu- 
me are publicul dreptul să cunoască, el discută generalitati 
care pot fi interpretate adesea neclar. „Știrile — afirmă el — 
sunt toate informaţiile si evenimentele semnificative şi de ac- 
tualitate pentru cititorii ziarului în relaţia lor cu comuni- 
tatea, statul şi națiunea.“ 

Cine stabileşte ce e semnificativ şi ce nu? Cine decide în 
care dintre relaţiile individului cu comunitatea sunt prote- 
jate dreptul la intimitate si care nu? O asemenea definiţie 
nu ne oferă o delimitare mai precisă decât sloganul pe care 
încearcă să îl explice. Trebuie să căutăm un alt criteriu pen- 
tru aplicarea acestor definiţii. Trebuie să existe un consens 
al opiniei publice în funcţie de care ziarul își stabilește pro- 
priile criterii. 

Adevărul este că, deși pare să formeze opinia publică în 
ceea ce priveşte problemele importante, presa se conformea- 
ză adesea acesteia. 

Consilierul în relaţii publice este cel care trebuie să deter- 
mine interacţiunea dintre public, pe de o parte, și presă şi 
alte medii de influențare a opiniei publice, pe de alta parte. 
Este la fel de important să te conformezi standardelor in- 
stantei care proiectează idei pe cât este să-i prezinti acestei 
instanţe idei care să se conformeze înţelegerii și aprecierii 
fundamentale ale publicului căruia i se adresează respecti- 
va instanţă. Afirmația potrivit căreia publicul conduce insti- 
tutiile este la fel de adevărată ca aceea care susţine că 
instituţiile conduc publicul. 

Pentru a ilustra în ce măsură tind ziarele să accepte opini- 
ile publicului lor, dispunem de o anecdotă relatată de Rollo 
Ogden în Atlantic Monthly din iulie 1906, despre o scrisoare 

pe care Wendell Phillips* dorea să o publice într-un ziar din 
Boston. 

„Redactorul a citit scrisoarea si a spus: 

— Domnule Phillips, este o scrisoare foarte bună şi in- 
teresantă şi o voi publica bucuros, dar aș vrea să fiţi de acord 
să eliminăm ultimul paragraf. 

— Paragraful respectiv este rațiunea întregii scrisori, a 
răspuns Phillips. Fără el, aceasta n-ar avea nicio semnificaţie. 

— Înţeleg, a replicat editorul, şi aveţi dreptate! Sunt în- 
tru totul de acord cu dumneavoastră. Totusi, astfel de lucruri 
nu se spun public. Dar, dacă insistati, voi publica scrisoarea 
aşa cum este. 

Scrisoarea a fost publicată în dimineaţa următoare şi a 
fost însoţită de o notă editorială în care se afirma că este de 
neînțeles faptul că o minte atât de strălucită ca a autorului 
ei poate face afirmaţii atât de absurde ca acelea din ultimul 
paragraf.“ 

Existenţa acestui fenomen este recunoscută. H.L. Mencken, 
care admite faptul că publicul conduce presa în aceeaşi mă- 
sură în care presa conduce publicul. 

„Scopul principal al tuturor - afirmă H.L. Mencken -, fie 
că fac pe profeţii, fie că bârfesc pur și simplu, este acela de 
a-i face pe plac mulţimii și de a oferi un spectacol bun, iar, 
pentru a începe spectacolul, mai întâi este selectată o vic- 
timă care isi merită soarta, ea urmând să fie supusă unei tor- 
turi spectaculoase. Aceasta a fost metoda jurnaliștilor pe 
vremea când acționau doar pentru profit, când singura lor 
motivaţie era să îi facă pe cititori să le citească ziarul, dar și 
când se luptau curajos şi dezinteresat pentru binele public, 
îndeplinind astfel misiunea cea mai înaltă a profesiei lor.“ 


* Celebru militant abolitionist (1856-1937), cu o susţinută activi- 
tate publicistică (n. tr.). 
1. Atlantic Monthly, martie 1914. 

Exista exemple interesante, chiar daca mai putin cunos- 
cute, de conlucrare complementar a unor forte diferite. In 
domeniul filmului, de exemplu, producătorii și actorii, sus- 
ţinuţi de presă, au luptat permanent împotriva cenzurii. Fă- 
ră îndoială că cenzurarea filmelor este, în latura sa practică, 
un handicap economic și artistic. Cenzura va exista în con- 
tinuare, în ciuda atitudinii producătorilor, atâta timp cât 
publicul va fi dispus să accepte existenţa ei. Publicul, în an- 
samblu, a refuzat să participe la lupta împotriva cenzurii, 
deoarece există credinţa, mai mult sau mai puţin articulată, 
potrivit căreia copiii, şi chiar și femeile, ar trebui să fie pro- 
tejati de imaginile şocante, cum ar fi comiterea unei crime, 
consumul de droguri, scenele picante și alte fapte care pot 
ofensa privitorul sau pot determina comiterea, prin imitație, 
a unor acte nocive. 

Înainte de prezentarea sa în America, în 1913, piesa 
Damaged Goods a fost analizată de către consilierul în relaţii 
publice care a ajutat la producerea ei. El a considerat că 
Damaged Goods va fi un eșec, dacă publicul care crede în 
educaţie și adevăr nu va fi mai numeros decât publicul care 
condamnă menţionarea problemelor sexuale. Producătorii, 
prin urmare, nu au încercat să educe publicul prezentân- 
du-i piesa pur și simplu, ci le-au permis liderilor de grupuri 
şi grupurilor interesate în educare să vină în ajutorul pie- 
sei lui Brieux și, într-un fel, să gireze producţia. 

Dovada că publicul si instituţiile care influenţează opinia 
publică interacționează poate fi găsită în exemplele de 
cărţi care au fost respinse din cauza dezaprobării populare 
la un moment dat, iar apoi au cunoscut succesul datorită 
cererii populare, atunci când opinia publică s-a schimbat. 
Printre aceste cărţi se numără lucrările religioase si cele şti- 
intifice timpurii. 

Un exemplu recent este anunţul făcut de revista săptămâ- 
nală Judge. Publicaţia a declarat că susţine campania pentru 
vin şi pentru bere. Revista a luat această atitudine deoarece 

credea in principiul libertatii personale si considera ca 
publicul era in favoarea vinului si a berii (bauturi alcoolice 
usoare) ca alternativa la prohibitie. Judge credea ca atitudi- 
nea sa ii va multumi pe cititori. 

Desi isi propusese sa scrie despre moralitatea jurnalistica, 
H.L. Mencken constată, ajuns la finalul articolului deja ci- 
tat, că „a scris foarte mult despre moralitatea populară si 
foarte puţin despre moralitatea jurnalistică. Dar, cum am 
spus mai sus, cele două sunt una și aceeași. Ziarul trebuie 
să îşi adapteze pledoaria în funcţie de limitarea morală a 
clienţilor săi, aşa cum avocatul trebuie să isi adapteze ple- 
doaria în sala de judecată în funcţie de limitările juriului. 
Poate că niciunul nu o face din plăcere, dar amândoi tre- 
buie să o facă pentru a câștiga.“ 

Deşi se numără printre cei care susţin că gustul publicu- 
lui nu are nevoie de justificări, Ralph Pulitzer este de acord 
cu H.L. Mencken că opinia presei este stabilită de către pu- 
blic; el justifică „dezvăluirile“, deoarece „faptul că oamenii 
şi presa ar trebui să fie mai interesaţi de polemică decât de 
banalitati, de acuze, decât de vandutul de castraveți la gra- 
dinari, de atacuri, decât de laude inutile, nu este nici extra- 
ordinar, nici reprobabil.“ 

Chiar şi Francis E. Leupp ajunge la concluzia potrivit 
căreia „orice am spune despre presa modema în varianta sa 
cel mai puţin demnă de laudă, trebuie să admitem că zia- 
rele, asemenea guvernelor, sunt imaginea fidelă a oamenilor 
pe care îi servesc. Charles Dudley Wamer* a mers o dată atât 
de departe încât a spus că, indiferent cât de îndoielnic este 
caracterul ziarului, el este întodeauna ceva mai bun decât 
cel al patronilor care îl sustin.“? 


1. Atlantic Monthly, iunie 1914. 

* Scriitor și jurnalist american (1829-1900) (n. tr.). 

2. Francis E. Leupp, „The Waning Power of the Press, Atlantic 
Monthly, iulie 1910. 

In mod similar, Rollo Ogden, unul dintre jurnaliștii 
americani cu o experienţă extrem de vastă şi de recunos- 
cută, susţine că acest schimb între public şi presă este vital 
pentru o viziune justă despre jurnalismul american. 

„Editorul nu isi lansează nonsalant gândurile în neant. 
El aşteaptă ecoul vorbelor sale. Relaţia cu susţinătorii săi 
seamănă destul de bine cu modul în care definea Gladstone 
legătura strânsă dintre orator și audiența sa. Asa cum vor- 
bitorul primeşte de la ascultătorii săi elemente difuze pe 
care le înapoiază bine conturate, ziarul primește de la pu- 
blic în aceeași măsură în care el îi oferă. Prea adesea pri- 
meşte murdării, pe care le dă înapoi în formă de noroi, dar 
acest lucru nu schimbă relaţia. Acţiunea si reacţiunea au loc 
tot timpul între presă şi patronii săi. De aici rezultă că res- 
ponsabilitatea pentru relele și neajunsurile jurnalismului tre- 
buie împărţită.“ 

Aceeaşi interacțiune se produce în cazul tuturor celor- 
lalte forţe care modelează opinia publică. Predicatorul apă- 
ră idealurile societăţii. El isi conduce turma acolo unde 
aceasta doreşte să fie condusă. Ibsen creează o revoluţie 
când societatea este pregătită pentru ea. Publicul răspunde 
muzicii de calitate si filmelor mai bune și impune astfel per- 
fectionarea acestora. „Dă-le oamenilor ce isi doresc“ este o 
afirmaţie doar pe jumătate adevărată. Ceea ce își doresc și 
ceea ce primesc se amestecă printr-o alchimie misterioasă. 
Presa, cititorii, ecranul și publicul conduc şi sunt, la rândul 
lor, conduși. 


1. Rollo Ogden, „Some Aspects of Journalism“, Atlantic Monthly, 
iulie 1906. 


CAPITOLUL IV 
Puterea fortelor in interactiune 


care formeaza opinia publica 


Influenţa oricărei forte care încearcă să modifice opinia pu- 
blică depinde de succesul cu care poate să coopteze puncte 
de vedere deja stabilite. Între ipoteza potrivit căreia publicul 
este opac si aceea care susține maleabilitatea publicului exis- 
tă o cale de mijloc. În mare măsură, presa, școala, biserica, 
filmul, reclama, conferințele și radioul se conformează ce- 
rerilor publicului. Dar, în egală măsură, publicul este influ- 
entat de aceste medii de comunicare. 

Unii analiști cred că publicul nu are alte opinii în afara 
celor deja furnizate de-a gata de diferite instituţii. Din afir- 
matiile lui H.L. Mencken si ale altor autori rezultă, dimpo- 
trivă, că ziarele si celelalte medii nu au alte standarde decât 
cele oferite de public, deci ele nu influenţează în mod sem- 
nificativ gândirea publică. Adevărul, aşa cum am mai spus, 
se află undeva între aceste două poziţii extreme. 

Cu alte cuvinte, consilierul în relaţii publice care reflec- 
tează asupra opiniei publice și a relaţiilor publice va acor- 
da aceeași importanţă celor doi factori ai opiniei publice în 
interacţiunea lor reciprocă. 

Ray Stannard Baker afirmă că „în timp ce liderii (de la 
Conferinţa de la Versailles) afectau nepăsarea fata de opinia 
celorlalţi, niciun aspect al conferinţei nu i-a îngrijorat de 
fapt mai mult decât ştirile, opiniile si speculaţiile publicate 
pe larg în fiecare seară și decât reacţiile pe care acestea le 
generau imediat. Problema a ceea ce se dă publicităţii a con- 
sumat foarte mult timp si a generat tensiuni și discuţii în- 
tre liderii conferinţei. A influenţat întreaga procedură și, 

partial, a dus la întâlnirea celor patru șefi de state in final 
într-o conferinţă secretă. Punctul culminant al acestei situa- 
tii — comunicatul italian al lui Wilson — a fost pe punctul să 
dizolve conferinţa și a destabilizat un guvern. Pericolul 
dezvăluirii publice, în altă ocazie, a schimbat cursul discuti- 
ilor. Nimic nu a preocupat conferința mai mult decât reacţia 
democraţiei fata de diplomaţie.“ 

Pentru asemenea cauze, industriile mari — filmul şi base- 
ball-ul numărându-se printre ele — numesc în funcţia de di- 
rector personalități cunoscute, pentru a convinge publicul 
de comportamentul onest și responsabil al tuturor membri- 
lor lor. Franklin Roosevelt, Will Hays* şi Landis** sunt ast- 
fel de personalităţi. 

Un exemplu izbitor al acestei interacțiuni este ceea ce s-a 
întâmplat la Conferinţa de la Haga cu câţiva ani în urmă. 
Datorită consecinţelor Conferinţei de la Haga asupra pu- 
blicului, oficialii au fost nevoiţi să permită accesul reprezen- 
tantilor ziarelor la lucrări. Pe 16 iunie 1922, Associated Press 
a anunţat de la Haga că ministrul de externe al Olandei, Van 
Karnebeek, a cedat în fata dorinţei de informare a publicu- 
lui admițând corespondenţi de presă. Anunţul anterior po- 
trivit căruia „presa nu poate avea acces“ a fost, conform stirii, 
urmat de emisari care le-au cerut jurnaliștilor să aibă răb- 
dare. Articolele publicate în Olanda au evidenţiat faptul că 
modalitatea optimă de a asigura cooperarea publică era să-i 
permită publicului accesul. Ministrul Van Karnebeek, care 
a fost la Washington, era pe deplin conștient de serviciul 
nepretuit pe care presa internaţională l-a făcut acolo. Un ar- 
ticol a evidenţiat faptul că declaraţiile publice „erau folosite 


1. „Publicity at Paris“, New York Times, 2 aprilie 1922. 

* Avocat si om politic (1879-1954), numit în 1922 în fruntea unei 
asociaţii a producătorilor de film de la Hollywood (n. tr.). 

** Kenesaw Mountain Landis (1866-1944), jurist american celebru, 
numit în 1920 responsabil al ligii de baseball din S.U.A (n. tr.). 

chiar de catre diplomati ca un instrument de testare a opi- 
niei publice in legatura cu diferite proiecte oferite in cursul 
lucrărilor. Nimeni nu isi mai aminteşte câte «baloane de în- 
cercare» au fost lansate în acest fel. Fiecare delegaţie a men- 
ţinut birouri de presă care primeau informaţii actualizate in 
fiecare dimineaţă si care le ofereau delegatiilor informaţii 
corecte referitoare la starea de spirit de acasă. Astfel, a reieșit 
că opinia mondială era pregătită şi nerăbdătoare să primeas- 
că rezultatele conferinţei si că grupurile individuale recalci- 
trante erau gata să se manifeste.“ 

În legătură cu importanţa interacțiunii acestor forte, voi 
cita din New York Evening Post din iulie 1922: „Importanţa 
presei în orientarea opiniei publice si a cooperării dintre 
membrii presei şi oamenii care reprezintă în fapt opinia pu- 
blică, aflată în continuă creștere începând cu Conferinţa de 
Pace de la Paris, au fost accentuate de Lionel Curtis, care a 
sosit ieri cu vasul Adriatic, pentru a vizita Institutul Politic 
care se deschide pe 27 iulie în Williamstown. «Probabil pen- 
tru prima dată în istorie, oamenii a căror muncă este aceea 
de a forma opinia publică au fost puși timp de câteva luni 
sub acelaşi acoperiș cu oficialii care se ocupă de problemele 
internationale actuale. Pe termen lung, politica externa este 
determinată de opinia publică. La Paris era imposibil să nu 
fii impresiont de imensul avantaj al contactului strâns cu jur- 
nalistii care, prin presă, formează opinia publică și a oame- 
nilor ce trebuie să isi exprime opinia în politica actuală.»“ 

Universitatea Harvard, de asemenea, recunoscând pu- 
terea opiniei publice asupra propriilor activităţi, a angajat 
de curând un consilier în relații publice care să transmită 
clar publicului obiectivele acestei instituţii. 

Instituţiile care formează opinia publică se conformează 
cererilor publicului. Publicul le răspunde acestor instituţii 
într-o măsură la fel de mare. O dovedesc lupte precum aceea 
dusă de Collier’s Weekly pentru controlul alimentelor. 

Mişcarea Safety First a folosit toate formele de atragere a 
atenţiei, de la afișe la corespondenţa directă, de la conferinţe 
la măsuri legislative, de la filme la organizarea unor „săp- 
tămâni ale siguranţei“, pentru a provoca o schimbare trep- 
tată a atitudinii publicului, determinându-l să evite riscurile. 

Fundaţia Rockefeller, care și-a propus rezolvarea gravei 
probleme de sănătate reprezentată de viermii intestinali (frec- 
ventă în Sud şi nu numai), a reușit modificarea obiceiurilor 
unui larg segment al populaţiei rurale prin analize, investi- 
gaţii, aplicarea principiilor medicale și educaţie publica. 

Modelarea opiniei publice trebuie să cuprindă și punc- 
tele de vedere incetatenite. Acest lucru se aplică atât presei, 
cât şi altor forte. H.L. Mencken declară, dând dovadă în 
același timp de cinism şi exactitate, că principala dificultate 
cu care se confruntă un ziar atunci când vrea să ducă poli- 
tici independente și responsabile „nu constă în orientarea 
consiliului director, ci în orientarea publicului care cumpă- 
ră ziarul.“ 

Ziarul New York Tribune, ca un exemplu de îndrăzneală 
editorială, evidenţiază într-o reclamă publicată în 23 mai 
1922 că, desi „ştirile nu se produc într-o ordine“ si „ziarul 
trebuie să publice toate ştirile, plăcute şi neplăcute“, fiecare 
ziar trebuie să fie conştient de faptul că pot fi operate selecţii 
şi că „în perioade de agitaţie și deznădejde, un ziar are misiu- 
nea grea şi urgentă să menţină ridicat moralul comunităţii.“ 

Într-adevăr, exemplele de situaţii în care ziarele au menti- 
nut conştient un punct de vedere faţă de care publicul este os- 
til sau distant sunt frecvente și aflate la îndemâna cititorilor. 

Uneori, chiar și punctele de vedere incetatenite pot fi 
schimbate. Cele două ziare Sun din Baltimore își înfruntă 
publicul de ceva vreme, nu fără un oarecare succes. Chiar 
şi un critic extrem de sever precum Oswald Garrison Villard 


1. H.L. Mencken vorbind despre jurnalism, The Nation, 26 aprilie 
1922. 

recunoaşte ca, deși Baltimore este un oraș greu de deservit, 
cele doua ziare Sun si-au sustinut politica in mod curajos 
şi constant şi au refuzat să cedeze in fata presiunilor de ori- 
ce fel. Pentru consilierul în relaţii publice, acesta este un 
exemplu clar de schimb reciproc între public și instituţiile 
care încearcă să modeleze opinia publică. Cele două interac- 
tioneaza in așa fel încât uneori e greu să le distingi. 

Publicaţiile World şi Evening World din New York se mân- 
dresc cu următoarele campanii care sunt incluse în The World 
Almanac din 1922. Acestea reprezintă un exemplu pentru 
aceste interacțiuni. 


„Conferinţa asupra Limitării Înarmării 
a fost stimulată de pledoaria publicaţiei World 


Având în minte, în 1921, îndemnul fondatorului său, Joseph 
Pulitzer, de a lupta întotdeauna pentru progres şi reformă 
şi acordând prioritate campaniei pentru dezarmare, World 
a prezentat pe larg Conferinţa asupra Limitării Înarmării de 
la Washington... 


Măsuri legislative recomandate de World 


În timpul sesiunii legislative din 1921, la New York au fost 
adoptate multe măsuri legislative recomandate de World. 
Una dintre cele mai importante realizări ale acestui ziar a 
fost adoptarea unei rezoluţii care prevedea lărgirea atributi- 
ilor Comitetului Imobiliar Lockwood (Lockwood Housing 
Committee), permițându-i acestuia să intre pe piaţa de ca- 
pital în funcţie de situaţia pieţei imobiliare. 

World a contribuit la aprobarea legii împotriva specu- 
lantilor de bilete de teatru. De asemenea, a contribuit la 
adoptarea unor modificări legislative pentru anularea legii 
privind trecerea la ora de primăvară sau de toamnă, astfel 
încât municipalitatile să poată decide singure in această pri- 
vinta. A avut succes în campania sa împotriva unor aspecte 

ale Legii prohibitiei, cum ar fi posibilitatea de perchezitie 
si confiscare. 


World a prezentat date despre Ku Klux Klan 


Numărul din 6 septembrie al publicaţiei Worlda iniţiat publi- 
carea unei serii de articole care făceau dezvăluiri despre Ku 
Klux Klan. Douăzeci si șase de publicaţii din Statele Unite 
s-au alăturat ziarului; unele au fost invitate să participe, iar 
altele au cerut ziarului World dreptul de a folosi articolele. 
Toate aceste ziare au realizat că singura rațiune a publicării 
de către World a acestor articole era binele public. A fost do- 
rinta lor să participe, și World este mândru că ziarele au cerut 
doar să fie sigure de acurateţea și justetea obișnuite înainte 
de a porni pe drumul cooperării. 

World se mândreşte că, pe toată durata demersului său, 
nu a fost impresionat de ameninţări și nici nu a fost detur- 
nat prin presiuni de la intenţia sa de a prezenta faptele cu 
onestitate și fără exagerare. 


Schimbări în Legea rutieră 


În urma unei campanii pentru reducerea numărului de acci- 
dente în orașul și în statul New York, World a obţinut o vic- 
torie, legii rutiere fiindu-i aduse modificări. Ziarul a publicat 
articole în exclusivitate, prezentând seriile motoarelor și 
taloanelor mașinilor furate zilnic în acest oraș, și a pornit o 
campanie împotriva taximetrelor ilegale și a şoferilor si pro- 
prietarilor neasigurati. 


Realizările ziarului Evening World 


Evening World şi-a continuat campania împotriva monopolu- 
lui cărbunelui și a preţurilor mari la cărbune din New York 
— o stare de fapt care a fost prezentată constant și susținut 
în articolele ziarului. După consultări cu senatori importanţi 

din Washington, au fost introduse mai multe proiecte legis- 
lative pentru ameliorarea situatiei.“ 

Am lăsat ziarul World sa se prezinte singur ca un exem- 
plu pentru realizările multor publicaţii în calitatea lor de li- 
deri ai mișcărilor publice. Ziarul New York Evening Post este 
un alt exemplu, aflându-se de multă vreme în fruntea cererii 
populare pentru asistenţă si control vocational. 

Consilierul în relații publice nu se poate baza în munca 
sa doar pe acceptarea principiului conform căruia publicul 
şi autorităţile sale interacționează. El trebuie să treacă din- 
colo de acest principiu şi să descopere ratiunile pentru care 
opinia publică există independent de biserică, școală, presă, 
conferinţe, filme, precum și măsura în care opinia publică 
afectează aceste instituţii și invers. El trebuie să afle care sunt 
stimulii la care opinia publică răspunde mai ușor. 

Studiul instanţelor care oglindesc gândirea publică — pre- 
sa, filmele, conferințele etc. — îi va arăta care sunt standar- 
dele acestora și ale grupurilor cărora li se adresează. Însă nu 
este de-ajuns. Pe lângă aceste date, consilierul în relaţii pu- 
blice trebuie să dispună și de o cunoaștere exhaustivă a prin- 
cipiilor care guvernează acţiunile individuale si colective. 
Pentru a putea determina cu câtă ușurință vor accepta in- 
divizii şi grupurile modificări ale unor puncte de vedere sau 
politici pe care ei le-au impus deja asupra mediilor lor, con- 
silierul în relații publice are mai întâi nevoie de un studiu 
fundamental al psihologiei individuale şi de grup. 

Nicio idee sau opinie nu este un factor izolat. Ea este în- 
conjurată și influenţată de precedente, autorităţi, obiceiuri 
şi de toate celelalte motivații umane. 

Pentru o viziune lucidă asupra funcţiilor, puterii şi uti- 
litatii sociale ale consilierului în relaţii publice, este de o im- 
portanță vitală să înţelegem clar principiile de bază cu care 
lucrează acesta. 


CAPITOLUL V 
O intelegere a fundamentelor 


motivatiei publice este necesara 
pentru activitatea consilierului 
in relatii publice 


Înainte de a defini motivatiile fundamentale ale societatii, 
doresc să mentionez semnele exterioare pe care psihologii 
îşi bazează studiile asupra condiţiilor. 

Obiceiurile psihologice, sau, cum le numește Walter 
Lippmann, „stereotipurile“, sunt prescurtări prin care este 
minimizat efortul uman. Ele sunt înţelese, atât de clar si la 
un nivel atât de comun, încât oricine va reacţiona imediat 
la menţionarea unui stereotip din propria sa experienţă. Cu- 
vintele „capitalist“ sau „cercetaș“ trezesc anumite imagini în 
mintea celui care le aude. Aceste imagini sunt mai uşor de 
înţeles decât o descriere detaliată. Cantareata, avocat, po- 
litician, detectiv, finantist sunt concepte clare și care pot fi 
definite cu uşurinţă. Cu toţii avem stereotipuri care minimi- 
zează nu numai obiceiurile noastre de gândire, ci și rutina 
obișnuită a vieţii. 

Walter Lippmann consideră că stereotipurile care stau la 
baza codului după care trăiesc diferite secţiuni ale publicu- 
lui „determină în mare măsură ce tip de fapte vom vedea și 
în ce lumină le vom vedea“. De aceea — afirmă el —, „în ciu- 
da celor mai bune intenții, politica de ştiri a unui ziar tinde 
să susţină politica editorială a acestuia, un capitalist vede un 
anumit tip de fapte şi anumite aspecte ale naturii umane — le 
vede cu adevărat —, oponentul său socialist vede alt tip şi alte 
aspecte, iar fiecare îl consideră pe celălalt lipsit de logică sau 

rau intentionat, desi adevaratele diferente dintre ei tin de 
percepţie. «În America nu există clase sociale», scrie un jur- 
nalist american. «Istoria tuturor societăţilor de până acum 
este istoria luptei de clasă», se afirmă în Manifestul comunist. 
Cel care gândeşte asemenea acestui jurnalist va observa cu 
claritate faptele care îi confirmă concepțiile și nu le va ob- 
serva decât într-un mod vag și ineficient pe cele care i le con- 
trazic. Cel care gândește după concepţiile comuniste nu 
numai că va căuta alte lucruri, dar va vedea în cu totul alte 
nuanţe ceea ce vede şi jurnalistul.“ 

Stereotipul stă, în mare măsură, la baza muncii unui con- 
silier în relaţii publice. Să încercăm să determinăm originea 
stereotipului — să vedem de ce are o influenţă atât de mare 
şi de ce, din punct de vedere practic, este atât de dificil să 
influentezi sau să schimbi stereotipurile ori să încerci să în- 
locuiesti un set de stereotipuri cu altul. 

Everett Dean Martin încearcă, în cartea sa The Behavior of 
Crowds, să răspundă unor astfel de întrebări. Prin „mulţimi“, 
Martin nu înţelege doar o agregare fizică a unui număr de 
persoane, ci mai degrabă o stare de spirit, „acea condiţie 
mentală care apare uneori, atunci când oamenii gândesc și 
acţionează împreună, fie în momentul în care membrii 
grupului sunt împreună și se află în contact unul cu celălalt, 
fie în timp, atunci când se influenţează reciproc într-un anu- 
mit mod prin intermediul unei organizaţii, al unui partid 
sau al unei secte, al presei etc.“ 

Motivaţiile comportamentului social se bazează pe ins- 
tinctele individuale. Instinctele individuale, pe de altă parte, 
trebuie să lase loc nevoilor de grup. Everett Dean Martin în- 
fatiseaza societatea ca pe o adunare de oameni care şi-au sa- 
crificat libertatea individuală pentru a face parte din grup. 
Faptul că indivizii din grup isi sacrifică libertatea îi indeam- 
nă pe aceștia să se opună schimbării fundamentelor codului 
de grup. Deoarece cu toţii au făcut anumite sacrificii, se dez- 
voltă motive pentru care se insistă permanent asupra unor 

asemenea sacrificii. Compartimentul de „rezistenţă la logică“ 
este rezultatul acestui refuz al schimbărilor. 

„Ceea ce a fost construit cu atâtea sacrificii nu poate fi 
distrus cu ușurință. Prin urmare, fiecare grup își considera 
standardele definitive si indiscutabile și tinde să respingă ca 
nejustificate toate standardele contrare sau diferite. Chiar 
şi înţelegerea corectă, critică a cererilor mulţimii adverse 
este descurajată, poate pentru că se consideră, pe bună drep- 
tate, că exercitarea facultăţii critice este în egală măsură peri- 
culoasă pentru integritatea mulţimii, iar aceasta preferă să 
rămână întreagă și să se stingă decât să riște dizolvarea, chiar 
cu promisiunea îndepărtării unei revoluţii. De aceea roma- 
nii doreau să creadă că creştinii venerau un cap de măgar. 
Catolicii din Evul Mediu, chiar și cei de la curtea papei Leon 
X, nu au înţeles semnificaţia revoltei din Germania de Nord. 
Foarte multi au văzut în Reforma doar dorinţa călugărului 
Luther de a se însura...“ 

Martin consideră că principala satisfacţie pe care o are 
individul din faptul că este membru al unui grup este aceea 
a vanitatii sale, a unui mai mare respect de sine. 

Teoriile freudiene pe care se sprijină în mare măsură 
Martin în argumentatia sa duc la concluzia că ceea ce a spus 
Henry Watterson despre suprimarea știrilor se aplică în 
aceeaşi măsură suprimării dorinţei individuale. Rezultatul 
acestei suprimări sociale asupra unei persoane normale este 
producerea unui individ care se conformează într-o aseme- 
nea măsură standardelor grupului său, încât să poată ră- 
mâne fără probleme membru al acestuia. 

Oricum, tendinţa instinctelor si dorințelor care nu se în- 
cadrează astfel în conduită este, într-un fel sau altul, atunci 
când condiţiile sunt favorabile, aceea de a căuta anumite 
modalităţi de eliberare sau satisfacere. Pentru individ, majo- 
ritatea acestor modalităţi de eliberare nu sunt la îndemână. 


1. The Behavior of Crowds, p. 193. 

E] nu poate, de exemplu, sa-si urmeze instinctul de a se bate 
fara sa incalce legea. Singura eliberare la care poate spera 
individul este aceea care presupune, într-o măsură oricât de 
mică, aprobarea camarazilor săi. De aceea, Martin consideră 
psihologia si activitatea mulţimii „rezultatul forţelor ascun- 
se într-un psihic personal și inconștient al membrilor mul- 
timii, forte care sunt eliberate mai ales de adunările sociale 
de un anumit tip.“ Mulțimea îi permite individului să se ex- 
prime după dorinţa sa si fără îngrădire. 

Martin mai spune: „Orice mulţime «se împinge în fata» 
pe sine, se înalță în slăvi, are un discurs profetic, un aer de 
superioritate morală şi, atât cât îi stă în putinţă, va avea o 
atitudine arogantă fata de ceilalți. Observăm că orice grup 
şi secţiune a societăţii, în măsura în care se poate percepe 
ca o mulțime, pretinde că este «poporul».“ 

Ca o ilustrare a principiului „împingerii în faţă“ (boosting), 
Everett Dean Martin evidenţiază predispoziția majorităţii 
grupurilor de a se angaja într-un conflict de un fel sau altul 
cu grupuri opuse. „Nimic nu atrage atenţia generală și nu 
pune stăpânire pe mulțime atât de uşor precum o întrecere, 
de orice fel — afirmă Martin. Mulțimea isi identifică incon- 
ştient membrii cu unul sau altul dintre competitori. Succe- 
sul îi permite mulţimii câștigătoare să-și clameze triumful în 
fata invinsilor. O asemenea acţiune devine simbolică si este 
folosită pentru sporirea sentimentului de importanţă a pro- 
priului ego. În societate, acest egoism tinde să ia forma do- 
rintei de dominare.“ Potrivit lui Martin, acesta este motivul 
pentru care „ori de câte ori se încearcă recrutarea de sustina- 
tori pentru o anumită mișcare sau pentru un anumit punct 
de vedere, liderii isi asumă şi reiterează în mod intuitiv cer- 
titudinea victoriei finale.“ 

Două lucruri evidenţiate de Everett Dean Martin mi se 
par foarte importante. În primul rând, Martin evidenţiază, 
având perfectă dreptate, că gândirea mulțimii nu este câtuși 
de putin limitată la cei ignoranti. „Orice clasă — afirmă el — 

se poate comporta ca o mulţime; de fapt, de obicei o face 
atâta timp cât în joc sunt interesele sale de clasă.“ Gândirea 
mulțimii se manifestă și în absenţa unei aglomerări fizice de 
oameni. Acest lucru este important pentru înţelegerea 
problemelor cu care se confruntă consilierul în relaţii pu- 
blice, deoarece el trebuie să fie mereu conştient de faptul 
că cititorii reclamelor, destinatarii scrisorilor, ascultătorul 
unui discurs la radio, cititorul ziarelor de dimineaţă parti- 
cipă, într-un mod misterios, la gândirea mulţimii. 

Când Bergson a venit în America, cu aproape un deceniu 
în urmă, oamenii s-au îngrămădit la cursurile lui, atât la cele 
ţinute în engleză, cât şi la cele în franceză. Era evident că 
multi dintre studenţii care au urmat constiinciosi întregul 
curs nu au înţeles aproape nimic din ce li se spusese. Com- 
portamentul lor a fost un exemplu de gândire a mulţimii. 

Toată lumea a citit Main Street*. Fiecare cititor in parte 
a încercat să reacționeze cu o gândire a mulţimii. Toți oa- 
menii au simţit așa cum au crezut că trebuie s-o facă. 

Scandalurile legate de initieri, unde gândirea mulţimii 
a creat o brutalitate de care nu ar fi fost capabili nişte indi- 
vizi izolaţi, au loc nu numai în fratiile din cadrul a ceea ce 
Everett Dean Martin numește „clasele de jos“, ci si in fratii 
ale tinerilor educați, din colegii, şi în ordinele fraternale ale 
oamenilor de afaceri și profesioniştilor de succes. Un exem- 
plu mai limpede este jocul de fotbal, cu manifestările sale 
de gândire a mulţimii într-un grup limitat de indivizi. Ku Klux 
Klan-ul a avut printre susţinătorii săi violenti unele din cele 
mai „bune“ familii din localităţile afectate de acest fenomen. 

Mulțimea este o stare de spirit care își face loc în societate 
şi în indivizi aproape tot timpul. Ceea ce capătă contur în vre- 
muri de stres, de mare agitaţie e prezent în mintea indivizilor 
aproape mereu și explică în parte de ce opinia populară este 


* Roman realist al lui Sinclair Lewis (1885-1951), publicat în 1920, 
care înfățișează viata clasei de mijloc americane (n. tr.). 

atat de categorica si atat de intoleranta fata de punctele de 
vedere contrare. Profesorul universitar adancit in studiul sau 
într-o zi liniştită de vară poate să reacționeze ca o unitate a 
gândirii mulțimii la fel de bine ca orice membru al unui grup 
din Texas sau Georgia care susţine linsajul. 

In cartea sa Instincts of the Herd in Peace and War', William 
Trotter ne oferă mai mult material de studiu. El discută cau- 
zele profunde si rezultatele tendinţelor de „turmă“, punând 
accentul pe coeziunea acesteia. 

Tendinţa grupului de standardizare a obiceiurilor indi- 
vizilor şi de atribuire a unor motivații logice acestora este un 
factor important în munca consilierului în relaţii publice. 
Punctul de vedere dominant — conform lui Trotter —, care 
transforma un punct de vedere rational intr-un adevar axio- 
matic, ia nastere si isi trage puterea din faptul ca obtine sus- 
tinerea turmei pentru punctul de vedere individual. Ceea 
ce explică faptul că numeroase idei sunt atât de uşor de 
popularizat. 

„Principala calitate a turmei este omogenitatea.“ Sem- 
nificatia biologică a omogenitatii rezidă în ideea de supra- 
vietuire. Puterea unei haite de lupi este puterea combinată 
a membrilor săi. Punctul de vedere al „turmei“ este efectul 
omogenitatii. 

Unul dintre rezultatele psihologice ale omogenitatii este 
faptul că singurătatea fizică este o adevărată teroare pentru 
animalul gregar și că adeziunea la turmă are ca efect un sen- 
timent de securitate. La om, această teamă de singurătate 
creează o dorinţă de identificare cu turma în ceea ce priveş- 
te opiniile. Aici găsim — afirmă William Trotter — „impulsul 


1. W. Trotter, Instincts of the Herd in Peace and War. 

2. Ar trebui explicat de la bun început că William Trotter nu fo- 
loseste termenul „turmă“ cu un sens depreciativ. El abordează între- 
gul subiect din punctul de vedere al biologului şi compară instinctul 


gregar al omului cu același instinct al unor forme inferioare de viaţă. 

de neinlaturat pe care omenirea l-a arătat pentru împărţirea 
in clase. Fiecare dintre noi este constrâns, în opiniile si în com- 
portamentul său, în probleme de distracţie, religie și poli- 
tică, să obţină susţinerea unei anumite clase, a unei turme.“ 

În continuare, William Trotter afirmă: „Efectul acestui lu- 
cru va fi acela că doar doar sugestiile care vin din partea tur- 
mei vor fi acceptabile. Este foarte important de observat că 
această sugestibilitate a turmei nu este generală, ci se aplică 
doar acelor sugestii ale turmei care sunt certificate drept 
acceptabile de către acţiunea instictului, iar omul este, de 
exemplu, în mod limpede insensibil la sugestiile experien- 
tei. Istoria a ceea ce se numește, destul de pompos, progre- 
sul uman ilustrează acest lucru la fiecare pas. Dacă privim 
în urmă la dezvoltarea motorului cu abur, de pildă, nu se 
poate să nu fim uimiti de evidenţa extremă a fiecărui pas 
înainte și de obstinatia refuzului cu care a fost întâmpinată 
asimilarea acestuia, până când mașina aproape că s-a inven- 
tat singura.“? 

Instinctul gregar al omului influenţează adesea compor- 
tamentul într-un mod remarcabil de complex, dar este ca- 
racterizat de toate calităţile acţiunii instinctive. Un asemenea 
comportament este de obicei rationalizat, dar acest lucru nu 
îi ascunde adevăratul caracter. 

Putem crede sincer că votăm pentru republicani pentru 
că am analizat personal și obiectiv, cu maximă luciditate, 
problemele discutate în campania politică. Însă este la fel de 
probabil că îi votăm pe republicani pentru că am făcut ace- 
lași lucru si cu un an înainte sau pentru că platforma lor po- 
litică conţine declaraţii de principiu, indiferent cât de vagi, 
care ne trezesc o puternică reacţie emoţională sau pentru că 
vecinul, de care nu ne place, îi votează pe democrați. 


1. W. Trotter, op. cit., p. 32. 
2. Ibid. 

Walter Lippmann remarcă: „De obicei, întâi definim si 
abia după aceea vedem, nu invers. În lumea exterioară, ex- 
plozivă, zgomotoasă, confuză, alegem din dezordine ceea ce 
este definit deja pentru noi și tindem să percepem ceea ce 
cultura noastră ne-a arătat deja, într-o formă stereotipă.“ 

William Trotter citează câteva exemple de rationalizare: 
mecanismul care „îi permite doamnei din Europa care 
poartă cercei în urechi să zâmbească în faţa barbarismului 
femeii de culoare care poartă cercei în nas“? și procesul care 
îi permite englezului „amuzat de respectul unui șef de trib 
african faţă de joben ca un atribut esenţial al statutului să 
ignore faptul că el însuși se comportă identic atunci când 
merge la biserică purtând acelaşi simbol măreț“. 

Tendinţa gregară a omului, potrivit lui William Trotter, 
are cinci caracteristici comune la toate animalele gregare. 

1. „Este intolerant şi se teme de singurătate, fizică şi psihică.“* 
Același impuls care îl conduce pe un bizon în turmă și pe 
un om în oraș necesită din partea celui din urmă un simţ 
al identificării spirituale cu turma. Omul nu se simte în lar- 
gul său decât atunci când face parte dintr-o mișcare. 

2. „Este mai sensibil la vocea turmei decăt la orice altă influenţă.“ 
William Trotter ilustrează această trăsătură într-un paragraf 
care merită citat în întregime: „| Vocea turmei] îi poate inhiba 
sau stimula modul de a gândi și comportamentul. Ea este sur- 
sa codului său moral, a sancţiunilor etice și filosofice. Îi poate 
da energie, curaj și tărie, și i le poate lua la fel de ușor. ÎI poate 
face să-şi accepte propria pedeapsă și să-l imbratiseze pe exe- 
cutantul ei, să îndure sărăcia, să se supună tiraniei $i să su- 
porte foamea fără să se plângă. Nu numai că-l poate face să 
accepte greutăţile și suferinţa, dar îl poate face să accepte ca 


1. Public Opinion, p. 81. 
2. W. Trotter, op. cit., p. 38. 
3. Ibid., pp. 122 sqq. (s. m.). 

adevărată explicaţia potrivit căreia suferinţa sa, care putea fi 
prevenită, este cât se poate de dreaptă și blândă. Această cul- 
me a puterii pe care o are influenţa turmei este poate dovada 
cea mai incontestabilă a naturii profund gregare a omului.“ 

3. „Este supus pasiunilor mulțimii în violența sa şi pasiunilor 
turmei în panica sa.“ 

4. „Este remarcabil de susceptibil fata de conducere.“ William 
Trotter evidenţiază faptul că nevoia de conducere este ade- 
sea satisfăcută de o calitate care nu se supune analizei și care, 
prin urmare, satisface mai degrabă un anumit impuls decât 
cerinţele raţiunii. 

5. „Relaţiile cu semenii depind de recunoașterea sa ca membru 
al turmei.“ 

Tendinţa gregara, crede William Trotter, este fundamen- 
tala din punct de vedere biologic. El consideră că reacţia 
turmei nu este limitata la manifestarile publice precum pa- 
nica sau violenta colectiva, ci este un factor constant in toa- 
te sentimentele si judecatile umane. Analizand rezultatele 


sensibilităţii indivizilor fata de punctul de vedere al turmei, 
William Trotter afirmă, până la un punct, că „a crede tre- 
buie să fie o tendinţă naturală a omului imposibil de era- 
dicat, sau, altfel spus, o afirmaţie, pozitivă sau negativă, este 
acceptată mai uşor decât este respinsă, în afara cazului în 
care sursa sa este total disociată de turmă. Omul nu este, prin 
urmare, influent abil doar în anumite momente, nici măcar în pa- 
nică şi atunci când se află în mulțime, sub hipnoză şi asa mai de- 
parte, ci mereu, oriunde şi sub orice circumstanţe.“ 

Influentarea oamenilor de către idei care fac parte din 
standardele grupurilor lor nu a putut fi mai succint expri- 
mată decât prin vechiul dicton „Când esti la Roma să faci 
precum romanii“. 

Psihologii au definit pentru consilierul în relaţii publice 
instrumentele fundamentale ale gândirii individuale şi re- 
latia acesteia cu reacţiile grupului. Am văzut care sunt mo- 
tivaţiile gândirii individuale — motivațiile gândirii grupului. 

Am vazut care sunt caracteristicile individului si ale grupului 
in gandire si in actiune. Toate aceste lucruri au fost trecute 
in revista, chiar daca in treacat, deoarece constituie baza 
cunoașterii pentru consilierul in relaţii publice. Aplicarea lor 
va fi discutată mai târziu. 


CAPITOLUL VI 
Grupul si turma sunt mecanismele 


esentiale ale schimbarii publice 


Institutiile care modeleaza opinia publica continua sa se 
opuna unui fond care este un factor de control in sine. Vom 
vorbi despre adevarata trasatura a acestui fond de control 
mai târziu. Să examinam câteva exemple care ii demonstrea- 
ză existenţa, pentru a putea arunca apoi o privire asupra 
originii și standardelor sale. 

Insesi instituţiile care se presupune că ar trebui să contri- 
buie la formarea opiniei publice sunt controlate de standar- 
de puternice. Trebuie să înţelegem originea, funcţionarea 
şi puterea acestor instituţii pentru a înţelege instituţiile în 
sine și efectele lor asupra publicului. 

Urmărind interacţiunea dintre instituţii și public, obser- 
văm un adevărat cerc al supunerii şi conducerii (leadership). 
Presa, scoala si alti lideri de opinie funcţionează, de fapt, pe 
un teren pe care nu îl controlează în întregime. 

Să luăm din nou presa drept exemplu. 

Faptul că, adesea, aceasta nu este în stare să ajungă la un 
rezultat asupra căruia diverşii membri ai instituţiilor de pre- 
să să fie de acord în unanimitate evidenţiază faptul că ea 
însăşi funcţionează într-un mediu pe care nu îl poate con- 
trola în totalitate. Mottoul ziarului New York Times — ,,Toate 
ştirile care sunt potrivite pentru publicare“ — subliniază acest 
lucru. Standardele publicabilului pe care le au editorii ex- 
primă punctul de vedere al unei mase de cititori și le per- 
mit ziarelor să atingă si să menţină tiraje mari si să aibă 
succes financiar. 

Însuși faptul că ziarele trebuie să se vândă este o dovadă 
că acestea trebuie să satisfacă publicul și, într-o anumită mă- 
sură, să i se supună. În presă întâlnim o tendinţă — cât se 
poate de umană — spre compromis, între a da publicului 
ceea ce acesta dorește și a-i da ceea ce ar trebui să dorească. 
La fel se întâmplă în muzică, acolo unde artiști precum Mc- 
Cormack* sau Rahmaninov isi popularizează lucrările. Sau 
în teatru, acolo unde directorii, producătorii și dramaturgii 
colaborează la modificarea subiectului, a situaţiilor și fina- 
lurilor, astfel încât publicul să vadă ceea ce dorește să vadă. 
La fel se întâmplă si în artă, arhitectură, film. Este valabil si 
pentru conferinţe sau predicile din amvon. 

De exemplu, asa-zisii predicatori radicali reușesc de obi- 
cei să își transmită ideile radicale doar atunci când adep- 
tii lor sunt gata să le accepte viziunile. Reverendul Percy 
Stickney Grant a constituit o mare problemă pentru sustina- 
torii ordinii ecleziastice, doar pentru că exista un număr 
foarte mare de membri ai parohiei sale nerăbdători să-i au- 
dă și să-i accepte cuvântul. 

O altă dovadă a faptului că forţele care modelează opinia 
publică sunt puternic influențate de mediul exterior este 
modul în care ziarele selectează ştirile. Publicul cere, de fapt, 
ca anumite tipuri de fapte să fie omise. Problema majoră a 
oricărui ziar — selecţia ştirilor zilei dintr-un maldăr de ma- 
teriale care ajung pe birourile redacţiei — ilustrează nevoia 
de a examina motivațiile cărora li se supun redactorii în pro- 
cesul de selecţie. 

Într-o reclamă extrem de interesantă publicată de New 
York Tribune în 19 aprilie 1922, redactorii ziarului au expus 
problema cât se poate de limpede. Reclama se intitulează 
„Ce s-a mai întâmplat în acea zi?“ şi conţine următorul text: 


* John McCormack (1884-1945), tenor american de origine irlan- 
deză (n. tr.). 

„Doamna Caillaux a fost judecată la Paris pentru uci- 
derea lui Gaston Calmette. 

În Long Island, o femeie a fost impuscata în circumstanţe 
misterioase în timpul unei vizite nocturne în cabinetul unui 
doctor. 

Patruzeci si cinci de trăsuri au fost tâlhărite în Parcul 
Yelowstone de către doi bandiți mascaţi, care au jefuit 165 
de turiști. 

Crimă pasională, crimă misterioasă, crimă de aventură, 
un public avid — și până la urmă toate acestea au dispărut 
din ziare. Publicul le-a uitat. Ca ştiri, aceste evenimente par- 
că nici nu s-ar fi întâmplat. Altceva s-a întâmplat. 

În ziua în care doamna Caillaux a fost achitată, Austria 
a declarat război Serbiei. Rusia a mobilizat paisprezece cor- 
puri de armată la graniţa germană și preţul grâului în 
această tara a explodat. 

Toate ştirile publicate de un ziar sunt influențate de cele- 
lalte evenimente petrecute în acea zi. Dacă are loc un cu- 
tremur în ziua în care anunti logodna fiicei tale, fotografia 
ei poate să nu mai incapa în pagină. 

Jucătorul de golf care a nimerit gaura dintr-o lovitură în 
ziua meciului dintre Dempsey și Carpentiér a fost un ghi- 
nionist: pe pagina sportivă nu a mai fost loc si pentru el. 

Când apar știri importante, cele secundare trebuie să dis- 
pară. Când știrile importante sunt puţine, cele secundare 
revin pe prima pagină. Un om foarte important a ales seara 
de duminică pentru a participa la un eveniment monden. 
Ziua de luni este de obicei o zi slabă pentru ştiri, deşi unele 
evenimente importante, scufundarea Titanicului, de exem- 
plu, au fost telegrafiate duminică seara. 

Toate ziarele își doresc ştiri importante. Când acestea 
lipsesc, este cu adevărat nevoie de muncă de redactare pen- 
tru a le culege dintre ştirile mai puţin importante. 

Ceea ce citești în zilele fără stiri importante iti fixează 
opiniile despre tara ta si despre concetateni. Abia în știrile 

lipsite de senzational vezi lumea si judeci, corect sau gresit, 
adevărata valoare a persoanelor şi a evenimentelor. 

Importanţa pe care o acordă ziarul tău unei întâmplări 
iti afectează gândirea si caracterul, ca și gândirea și carac- 
terul copiilor tăi. Deoarece puţine obisnuinte zilnice sunt 
atât de puternice precum aceea de a citi ziarul.“ 


Toate subiectele menţionate în reclama din Tribune erau 
ştiri adevărate. Compararea ziarelor din acea zi va arăta in- 
contestabil mari diferenţe în ceea ce privește modul în care 
au fost tratate aceste subiecte și importanţa acordată fiecă- 
ruia. Baza selecţiei a fost în mod clar standardul general al 
cititorilor fiecărui ziar în parte. 

Și această selecţie a ideilor care urmează să fie prezen- 
tate are loc în orice mediu de comunicare conştientă. 

Existenţa acestei selecţii a fost recunoscută de mult 
timp. Astfel, într-un articol din Athlantic Monthly din februa- 
rie 1911, profesorul Hargar, fost decan al Departamentului 
de Jurnalism al Universităţii Kansas, atrage atenţia asupra 
acestui fenomen, în cazul ziarelor, și evidenţiază faptul că 
„domeniul ziarului este unul al selecţiei ştirilor. Ce anume 
va fi selectat din tot ce se întâmplă într-o zi? Materialele 
aruncate sunt mai numeroase decât cele care sunt folosite. 
Ziarul New York Sun este scris pentru un public tot atât de 
bine definit ca și acela al unei publicaţii tehnice. În afara şti- 
rilor zilei, el acordă atenţie faptelor care se încadrează în 
schema sa de abordare și, desi există atâtea stiri care îi pot 
umple coloanele cu materiale intersante, foarte multe eve- 
nimente sunt lăsate deoparte. New York Evening Post se adre- 
sează unui alt public si este redactat în consecinţă. Ziarele 
World şi Journal au structuri cu totul diferite și publică știri 
care sunt prezentate pe scurt sau ignorate de alte publicaţii. 
Jurnalistul trebuie să sorteze știrile, să aleagă dintr-un ma- 
terial bogat ceea ce cere tradiţia ziarului, şi atât de abun- 
dente sunt proviziile, încât poate cu ușurință să pregătească 

un festin fără a sărăci oferta pieţei. Fără să-şi dea seama, el 
devine un gurmand rafinat și știe că nu va trece nicio zi care 
să nu-i dea ocazia să se înfrupte după pofta inimii.“ 

Walter Lippman face aceeași observaţie. El afirmă: „Fie- 
care ziar este, atunci când ajunge la cititor, rezultatul unei 
întregi serii de selecţii în privinţa subiectelor care urmează 
a fi publicate, a locului pe care îl vor avea în ziar, a întin- 
derii lor si a importanţei pe care o vor avea. Nu există cri- 
terii obiective, ci convenţii. Luaţi două ziare apărute în 
acelaşi oraș, în aceeași dimineaţă. Un ziar va titra: «Marea 
Britanie promite ajutor Berlinului împotriva agresiunii fran- 
ceze. Franţa bate în retragere». Celălalt titreaza: «Iubirea se- 
cretă a domnului Stillman». Preferinta cititorului tine de 
gust, dar nu doar de gustul editorului. Tine de ceea ce acesta con- 
sideră că va atrage atenția unei anumite categorii de cititori pen- 
tru o jumătate de oră.” 

Scena americană se înclină întotdeauna în faţa cererilor 
publicului și îi atribuie în mod conștient acestuia schimbă- 
rile cărora li se supune. Caracterul reclamei ţine, cu sigu- 
ranta, de cererile publicului, și reclama falsă a fost eliminată 
aproape în întregime. Cinematograful a răspuns, de aseme- 
nea, gustului public şi presiunii publice, în ceea ce privește 
filmele prezentate și, chiar, în anumite situaţii, în ceea ce 
privește tipul de acţiune care poate fi tratat. 

De aceea, este evident că instituţiile care influenţează opi- 
nia publică sunt nevoite să se confrunte cu un background 
care constituie și un factor de control. Vom studia în con- 
tinuare care este adevărata natură a acestui background. 


1. Bleyer, The Profession of Journalism, p. 269. 
2. Public Opinion, p. 354. 


CaPITOLUL VII 
Punerea in practica a acestor principii 


William Trotter, Everett Dean Martin si alti autori pe care 
i-am citat confirmă ceea ce arată si experienţa consilierului 
în relaţii publice — şi anume că publicul la care consilierul 
vrea să ajungă și cauza pe care o reprezintă trebuie să aibă 
în comun o anumită reacţie de grup şi o anumită tradiţie. 
Această legătură este necesară pentru interacțiunea conju- 
gată dintre cele două. Din momentul în care există aceste 
baze comune, pot fi făcute multe pentru a le fructifica sau 
a le distruge. Este la fel de neadevărat să considerăm că opi- 
nia publică este construită, pe cât este să considerăm că opi- 
nia publică guvernează instanţele care o modelează. 

Consilierul în relaţii publice trebuie să conștientizeze per- 
manent faptul că aceste limitări ale eficacitatii sale vor exis- 
ta întotdeauna. 

Chiar si „liderii“, oamenii care au fost selectaţi de mase 
pentru „a conduce națiunea“, sunt atenţi la cel mai mic 
semn de împotrivire din partea maselor. Predicatorii, con- 
siderati liderii morali ai parohiei lor, se supun si ei opiniei 
publice. 

Criticii care susţin aceste puncte de vedere extreme 
asupra opiniei publice confundă prea uşor cauza cu efectul. 
Legătura dintre orator și audienţă nu este una pe care o cre- 
ează oratorul. El poate să o intensifice sau, printr-un discurs 
lipsit de tact, să o rupă, dar nu o poate crea din nimic. 

Margaret Sanger, un lider al luptei pentru educaţia în 
privinţa planificării familiale, este entuziastă când se adre- 
seaza unui public aprobator. Când, dimpotrivă, încearcă să-şi 
impună punctul de vedere în faţa unui public care are o aver- 

siune preconceputa fata de aceste idei, ea poate fi agresata, 
chiar si fizic. Tot astfel, un bărbat care ar vorbi despre refor- 
ma penitenciară atunci când publicul este răscolit de un val 
de crime deosebit de grave nu ar reuşi să provoace reacţia 
dorită. Pe de altă parte, atunci când Marie Curie, co-descope- 
ritoarea radiumului, a venit în America, a găsit o ţară pre- 
gătită să o întâlnească, datorită efortului intens al unei mari 
corporaţii din industria radiumului si al unui comitet de fe- 
mei condus de Marie B. Meloney de a informa publicul în 
legătură cu importanţa vizitei sale. Dacă ar fi venit cu doi ani 
mai devreme, nimeni nu ar fi fost interesat, în afara câtorva 
oameni de ştiinţă. 

Un incident istoric care ilustrează interacţiunea dintre 
lider și public este răsturnarea de situaţie căreia a trebuit să-i 
facă faţă contraamiralul Dewey. Deși era un erou al războiu- 
lui dintre Spania si America, el a pierdut simpatia populară 
oferindu-i soţiei sale o casă care îi fusese dăruită de niște ad- 
miratori. Dintr-un motiv sau altul, publicul nu a putut ac- 
cepta ratiunile firești ale contraamiralului. 

Astfel, nu putem spune, asa cum au afirmat cu destulă 
vehementa anumite persoane, că opinia publica poate fi 
controlată de consilierul în relaţii publice. Consilierul în 
relaţii publice nu are nevoie să convingă oamenii să isi 
schimbe punctul de vedere sau să continue să împărtășească 
punctul de vedere dominant. Punctul de vedere dominant 
devine dominant prin faptul că satisface anumite nevoi uma- 
ne, reale sau presupuse. 

Alături de scenarist, de predicator, de politician, de dra- 
maturg, consilierul în relaţii publice contribuie la formarea 
gândirii publicului. La fel de adevărat este faptul că publicul 
formează modul de a gândi al jurnalistului, al pamfletaru- 
lui, al scenaristului, al predicatorului și al politicianului. Ade- 
sea, principala direcţie a gândirii publice este de neschimbat 
pentru lideri. 

În cartea sa Istoria omenirii (Story of Mankind), Hendrik 
Van Loon creioneaza un tablou al acţiunii si interacțiunii 
dintre Napoleon I si publicul său într-un mod care poate 
demonstra ideea noastră. Când Napoloen i-a condus pe oa- 
meni în direcția pe care aceştia o doreau, spre democraţie 
şi egalitate, el a fost un lider de succes şi un erou, afirmă Van 
Loon. Când, spre sfârşitul domniei sale, s-a îndreptat spre 
un scop cu care publicul nu era de acord si pe care dorea 
să-l uite, și anume apropierea de casa de Bourbon, Napoleon 
a întâlnit o rezistenţă de neînfrânt. 

Piesa Damaged goods a putut să-i facă pe americani să ac- 
cepte cuvântul „sifilis“, deoarece consilierul în relaţii publice 
le-a proiectat ideea igienei sexuale acelor grupuri și sectoare 
ale publicului care erau gata să o accepte. 

Opinia publica este rezultatul interacțiunii a două forte. 

Acest lucru ne-ar putea ajuta să vedem mai clar poziția 
pe care consilierul în relaţii publice o deţine în raport cu 
lumea în general și care sunt factorii care intră în domeniul 
său şi cu ajutorul cărora isi îndeplineşte munca. 

Ne-am ocupat mai îndeaproape de mecanismul funda- 
mental al gândirii individului si de relaţiile sale cu gândirea 
grupului, deoarece consilierul în relaţii publice, în munca 
sa în aceste domenii, trebuie să facă permanent apel la 
cunoștințele sale despre psihologia individuală si de grup. 
Consilierul în relaţii publice poate apărea, mai întâi, ca 
reprezentant al unor lucruri incetatenite atunci cand sigu- 
ranta lor se clatină sau cand este nevoie ca acestea să fie con- 
solidate, și apoi ca reprezentant al grupului care urmărește 
să se impună. 

Walter Lippmann afirmă că propaganda depinde de cen- 
zură. Din punctul meu de vedere, cei doi termeni se află mai 
degrabă într-o relație inversă. Propaganda este un efort di- 
rectionat și cu un scop precis, acela de a înfrânge cenzura 
— cenzura gândirii de grup şi reacţia turmei. 

Cetăţeanul obişnuit este cel mai eficient cenzor din 
lume. Propria sa gândire este cea mai puternică barieră din- 
tre el însuși şi fapte. Propriile sale „compartimente de rezis- 
tenta la logică“, absolutismul său sunt obstacolele care îl 
împiedică să vadă în termenii experienţei și gândirii, și nu 
în termenii reacției de grup. 

Pregătirea consilierului în relaţii publice îi permite aces- 
tuia să iasă din propriul său grup, pentru a putea avea o 
privire impartiala asupra unei anumite probleme și să-și fo- 
losească cunoștințele despre gândirea individului și a gru- 
pului, pentru a proiecta punctul de vedere al clientului său. 


PARTEA A III-A 


Tehnică şi metodă 


CAPITOLUL I 
Publicul poate fi atins doar prin medii 
de comunicare incetatenite 


Cand Statele Unite au fost create din mici grupuri sociale 
cu tradiţii comune si o arie geografică și socială restrânsă, 
a fost relativ simplu pentru cel care propunea un anumit 
punct de vedere să i se adreseze publicului său în mod di- 
rect. Dacă reprezenta o idee socială sau politică, el putea, 
în secolul al XVIII-lea, să-și difuzeze brosurile fără prea mari 
dificultăţi în întreaga Nouă Anglie. Putea convinge cu zia- 
rele si brosurile sale toate cele treisprezece colonii. Aceas- 
ta deoarece moștenirea acestor grupuri le făceau sensibile 
la aceiaşi stimuli. Un om, remarcă Walter Lippmann, putea 
să cristalizeze de unul singur voinţa comună a ţării sale în 
vremea lui. Astăzi, nici cel mai puternic supraom creat până 
acum de omenire nu poate avea aceleaşi rezultate în State- 
le Unite. 

Populaţia a crescut. Ariile geografice s-au extins. Lumea 
a devenit tot mai eterogenă. E foarte probabil ca un grup 
dintr-o zonă dată să nu aibă un trecut comun, tradiţii comu- 
ne și nicio coeziune în gândire. Din cauza acestor elemen- 
te, cel care propune un punct de vedere în zilele noastre 
trebuie să angajeze un expert care să îl reprezinte în faţa so- 
cietatii, un expert care să ştie cum să ajungă la grupuri cu 
totul diferite din punctul de vedere al idealurilor, obiceiu- 
rilor şi chiar al limbii. Această necesitate e cea care a dus la 
dezvoltarea profesiei de consilier în relații publice. 

Trebuie înţeles faptul că acela care propune un anumit 
punct de vedere, fie că acţionează singur, fie că e sfătuit de 

un consilier in relatii publice, trebuie sa utilizeze caile de 
abordare existente. Conditiile moderne sunt de o asa natura 
incat nu este posibila construirea unor organe independen- 
te. Inovatorii si inovatiile nu isi pot crea propriile canale de 
comunicare. Ei trebuie sa foloseasca in cea mai mare parte 
presa cotidiană, revistele, circuitul de conferinţe, mediile de 
reclamă, reţelele cinematografice și alte căi de comunicare 
a ideilor deja existente. Consilierul în relaţii publice, actio- 
nând în numele grupurilor pe care le reprezintă, trebuie să 
atingă diversele majorităţi $i minorităţi prin tipurile de abor- 
dări care le sunt specifice acestora. 

Dacă acest consilier în relaţii publice reuseste să prezinte 
ideile şi faptele în faţa publicului, în ciuda caracterului ete- 
rogen al societăţii, în ciuda multiplelor probleme psiholo- 
gice și geografice, a dificultății — financiare sau de altă natura 
— de a atinge şi de a influenţa populaţii de milioane de oa- 
meni, dacă poate trece peste aceste dificultăţi printr-o inte- 
legere abilă a situaţiei, profesia sa este valoroasă din punct 
de vedere social. 

Omogenitatea absolută, având ca rezultat uniformitatea 
totală a reacției publice şi individuale, nu este de dorit. Pe 
de altă parte, acordul asupra unor scopuri sociale largi este 
esenţial pentru progres. Acordul asupra unor scopuri eco- 
nomice generale poate fi la fel de benefic. Fără un aseme- 
nea acord, fără scopuri comune nu poate exista progres, iar 
unitatea se destramă. Cei care au reușit să menţină ridicat 
moralul naţional în timpul războiului nu au pierdut nicio- 
dată din vedere aceste nevoi fundamentale, fie că au îndem- 
nat întreaga naţiune să accepte rationalizarea şi să renunţe 
la zahăr, fie că au stimulat confecţionarea de haine pentru 
soldaţi sau activităţile Crucii Roșii şi donațiile. 

Walter Lippmann citează trei moduri de a obţine o coe- 
ziune a intereselor particulare și locale care creează unitate 
naţională si socială. Consilierul în relații publice se foloseşte 
doar de a treia. Prima metodă descrisă este cea a „finanţării 

şi subvenţiilor“. Este o metodă larg folosită, care se sprijină 
pe anumite organe legislative pentru a menţine coeziunea. 
De exemplu, cercetarea metodelor folosite în paralel cu ta- 
xele menite să sprijine construirea unor oficii poștale locale 
sau amenajarea unor porturi fluviale pare a evidenția fap- 
tul că reprezentantul unei comunități promite de obicei aju- 
torul reciproc membrului unei alte comunităţi dacă acesta, 
în schimb, va fi de acord cu el în altă problemă. Această 
metodă întărește sentimentul că toţi cei implicaţi colaborea- 
ză, deşi ei pot să nu acţioneze pentru interesele fundamen- 
tale ale ţării. Tot astfel, primarul unui oraș poate lua anumite 
măsuri pentru a-i mulțumi pe profesori. El se va aștepta ca 
profesorii să îl susţină cu altă ocazie, în alt proiect. 

A doua metodă citată de Walter Lippmann este „guver- 
narea prin teroare si supunere“. 

A treia metodă este „guvernarea bazată pe un sistem de 
informare, analiză și responsabilitate atât de dezvoltat, încât 
«cunoaşterea circumstanțelor şi a ratiunilor de stat» este ge- 
nerală. Sistemul autocrat se află în declin. Sistemul bazat pe 
susţinerea voluntară este la începuturile dezvoltării sale și, 
astfel, calculând perspectivele asocierii în grupuri largi de 
oameni, într-o ligă a naţiunilor, în sisteme de cooperare eco- 
nomică sau în uniuni federale de state, gradul de coagulare 
a unei conștiințe comune determină măsura în care coope- 
rarea depinde de forță sau de alternative mai blânde, cum 
ar fi sprijinul financiar şi diversele avantaje. Secretul mari- 
lor oameni de stat, precum Alexander Hamilton*, este acela 
că ei știu cum să calculeze aceste principii.“ 

Metoda educării prin informare, pe care Statele Unite, 
de exemplu, s-au bazat în mare măsură, s-a evidenţiat prin 


1. Public Opinion, p. 292. 

* Alexander Hamilton (17572-1804), om de stat si comandant mi- 
litar american, care a elaborat politica fiscală a Statelor Unite în pe- 
rioada de după Războiul de Independenţă (n. tr.). 


138 CRISTALIZAREA OPINIEI PUBLICE 


crearea, in timpul razboiului, a unor institutii precum 
Comitetul Informării Publice. Consilierul în relaţii publice 
i-a prezentat publicului, în mediile alese de el, informaţia 
necesară pentru a înţelege scopurile si idealurile nationale 
legate de război. George Creel si organizaţia sa au atins 
grupuri mari, reprezentând toate segmentele naţiunii, prin 
toate metodele moderne de comunicare. Dar nici chiar în 
Statele Unite nu s-a renunţat la celelalte două metode de 
obţinere a coeziunii. 

De fapt, metoda cel mai puţin folosită în oricare dintre 
țările beligerante a fost aceea a „guvernarii bazate pe un sis- 
tem de informare, analiză şi responsabilitate atât de dez- 
voltat încât «cunoașterea circumstanțelor si a ratiunilor de 
stat» să fie generală“. 

Acest eşec nu s-a produs în grupurile mici, organizate 
ineficient, ci în rândul reprezentanţilor structurilor sociale 
celor mai avansate. 

Dacă așa s-a întâmplat în cazul celor mai bine organizate 
grupuri sociale, să ne gândim la problemele cu care se con- 
fruntă grupurile sociale, economice, educaţionale sau poli- 
tice în timp de pace, atunci când încearcă să atragă atenţia 
publicului asupra unor idei noi. Nenumărate exemple scot 
la iveală dificultăţile cu care se confruntă orice grup atunci 
când încearcă să obţină acceptarea ideilor sale. 

Dezvoltarea Statelor Unite până la întinderea și diversi- 
tatea din prezent a sporit dificultatea coagulării unei voințe 
comune asupra oricărui subiect, deoarece a sporit tendința 
naturală a oamenilor de a se împărţi în mulțimi cu puncte 
de vedere opuse. Această dificultate este sporită şi mai mult 
de faptul că, adesea, aceste mulţimi trăiesc în lumi cu tra- 
ditii, morală si credinţe diferite. Dificultatea fizică a co- 
municării face ca distanţa dintre diferitele grupuri să fie şi 
mai mare. 

Concluziile lui William Trotter din studiul său asupra in- 
stinctului gregar sunt revelatoare in această privinţă. El afir- 

mă că „puterea enormă pe care o are omul de a reacţiona 
într-un mod variat implică, pentru folosirea la maximum a 
tuturor avantajelor gregarităţii, o putere de intercomunicare 
de o precizie fără precedent. Este clar că nu au apărut încă 
decât dovezi minime ale unei asemenea puteri și că acestui 
defect i se datorează acele trăsături ale societăţii care atrag 
nemulţumirea omului de știință şi dezgustul filantropului.“ 

Pe vremea când muncitorul avea aceeași origine ca si 
patronul său, problemele legate de muncă, de exemplu, 
puteau fi discutate în termeni care erau intelesi de ambele 
părţi. Astăzi, United States Steel Corporation trebuie să de- 
pună un efort imens pentru a-și prezenta punctul de vedere 
în faţa miilor de angajaţi de origine sud-europeană, nord- 
europeană sau americană. 

În timpul Conferinţei de Pace, Cehoslovacia dorea să 
facă apel la cehii și slovacii din America, dar aceștia formau 
un grup vag și risipit în multe orașe din întreaga tara. Con- 
silierul în relaţii publice care a fost angajat pentru a atinge 
această populaţie risipită a trebuit, de aceea, să-și adapteze 
mesajele astfel încât să fie înţelese logic si emotional de către 
cei instruiți si de către cei neinstruiti, de către cei din orașe 
şi de către cei de la tara, de către muncitori si profesioniști. 

Cu aceeași problemă, sub un aspect diferit, s-a confrun- 
tat consilierul în relaţii publice care a trebuit să promoveze 
grupul rus de balet Diaghilev, care nu era cunoscut de către 
public. A fost nevoit, prin urmare, să învingă dificultăţile ge- 
nerate de tradiţiile și gusturile diferite din punct de vedere 
geografic si artistic, de indiferența fata de noutate si de in- 
teresul pe care îl prezentau deja alte forme de distracţie. 

Grupurile dominante din zilele noastre se află într-o po- 
zitie mult mai sigură decât cel mai puternic autocrat de 
acum câteva sute de ani, deoarece astăzi inertia care trebuie 


1. Instincts of the Herd in Peace and War, p. 62. 

infranta pentru a disloca aceste grupuri este cu mult mai 
mare. Pentru ase putea obtine un rezultat, trebuie abordati 
si adusi la consens foarte multi oameni, cu tot atatea puncte 
de vedere. Consensul poate fi asigurat doar prin gasirea ce- 
lui mai important numitor comun, iar acest lucru este difi- 
cil in cazul unui grup mare si neomogen. 

O campanie de atingere a publicului foarte simplă si larg 
difuzată a fost angajată recent de către căile ferate. Au fost 
folosite afişe foarte explicite care să trezească instinctul de 
precauţie la traversarea liniilor de cale ferată. Atunci cand 
guvernul a încercat să obţină locuri de muncă pentru foştii 
combatanți, consilierul în relaţii publice a trebuit să li se 
adreseze eficient şi rapid atât angajatorilor, cat si foştilor sol- 
daţi, găsind punctele comune din câmpul lor vast de in- 
terese. A ales să facă apel la sentimentele fundamentale de 
loialitate, corectitudine și patriotism, pentru a fi înţeles şi a 
obţine rezulatate efective. 

Dominarea nu mai este un produs al armatelor, al flotelor, 
al bogăției sau al unei anumite politici, ci se bazează pe ob- 
ţinerea unităţii, pe de o parte, și pe faptul că opoziţia este, 
adeseori, dezbinată, pe de altă parte. Alegerea reprezentan- 
tilor în Congres este o instituţie atât de puternic incetatenita, 
încât nicio forţă din zilele noastre nu o poate înlătura. Mai 
exact, de ce oare au rămas cele două partide, cel republican 
şi cel democrat, forţele dominante atât de mult timp? Doar 
administraţia preşedintelui Theodore Roosevelt a părut să 
le eclipseze pentru un timp, iar evenimentele petrecute de 
atunci încoace au arătat că Roosevelt a fost cel care a repur- 
tat succesul, şi nu partidul său. În ciuda unor campanii des- 
fasurate în ani de zile, Partidul Fermierilor și Muncitorilor si 
Partidul Socialist nu au reuşit să devină nici măcar opozanți 
notabili ai grupurilor institutionalizate. Dezbinarea forţelor 
care încearcă să înlăture grupurile dominante poate fi obser- 
vată zilnic în orice domeniu al vieţii noastre — politic, moral 
şi economic. Un punct de vedere nou, deși se confruntă cu 

dificultatea de a unifica un grup pentru o voinţă sau acţiune 
concertată, rareori poate institui medii noi prin care să ajun- 
gă la acei oameni care trebuie să primească mesajele. 

E posibil ca reclamele si brosurile să acopere întreaga 
tara, cu anumite costuri. Instituirea unui nou serviciu de 
conferinţe pentru a atinge publicul ar fi scumpă si ar avea 
un succes limitat. Înfiinţarea unui post de radio indepen- 
dent pentru a transmite o idee ar fi dicifilă şi probabil mult 
prea scumpă. Producerea unui film și înființarea unei firme 
de distribuţie ar dura prea mult și ar fi foarte dificilă și 
scumpă, admițând că ar fi posibilă. 

Dificultatea instituirii și creării unor canale noi de abor- 
dare a publicului poate fi înţeleasă cel mai bine prin exami- 
narea principalelor medii accesibile consilierului în relaţii 
publice care dorește să directioneze gândirea publica spre 
problemele grupului pe care îl reprezintă. 

Pentru a ne da seama de dificultatea instituirii unui nou 
mediu pentru reprezentarea unui punct de vedere, va tre- 
bui să schitam o imagine a situaţiei ziarelor şi revistelor din 
Statele Unite în zilele noastre. Americanii s-au obișnuit cu 
servicii foarte bune din partea presei. Ei cer standarde ridi- 
cate nu numai în privinţa aspectului ziarelor, ci şi în privin- 
ta informaţiilor. Cotidianul trebuie să le furnizeze subiecte 
locale, nationale şi internaţionale interesante și importante. 
În activităţile complexe ale vieţii moderne, ziarul trebuie să 
găsească şi să selecteze subiectele care îi interesează pe citi- 
torii săi. Trebuie, de asemenea, să le ofere știri proaspete. 
Oricât de vagă poate fi definiţia ştirilor în sine, o trăsătură 
general admisă este aceea că ele trebuie să fie proaspete. 

Costurile înfiinţării unui ziar de mare circulaţie, care va 
avea puterea de a obţine știri, de a le tipări şi de a le difuza, 
sunt atât de mari, încât diversele grupuri nu mai pot avea 
propriile lor instituţii de exprimare. Biserica Științei Creştine 
nu se bazează pe publicaţia ei, admirabilă, de altfel, Chris- 
tian Science Monitor, pentru aşi aborda propriul public si 

pentru a cuceri publicuri noi. Chiar si atunci cand subiec- 
tul tratat ar avea nevoie de un ziar partizan, precum in cazul 
unui partid politic, rezultatele obtinute printr-un demers 
atat de costisitor si de laborios justifica rareori acest efort. 
În cartea sa Making a Newspaper (Alcătuirea unui ziar), 
John L. Given evidenţiază costurile mari pe care le implică 
publicarea unui cotidian central. În raport cu aria lor de 
acoperire şi venitul potenţial, cotidianele mici se confrun- 
tă, fără îndoială, cu aceleași probleme economice. Given 
afirmă că „puţine persoane care nu au avut de-a face cu ela- 
borarea unui ziar știu cât de mari sunt costurile necesare 
pentru a crea o publicaţie sau pentru a continua tipărirea 
unei publicaţii deja existente. Numai utilajele si serviciul de 
distribuţie ar putea necesita o investiție de mai multe sute 
de mii de dolari — un ziar din New York a avut nevoie de un 
milion de dolari pentru utilaje —, materia primă necesită 
bani permanent, iar salariile implică multi bani pentru mult 
timp. Pentru un ziar nou, bugetul de salarii al redacţiei este 
extraordinar de mare, deoarece redactorii și reporterii care 
sunt angajaţi la publicaţii solide își schimbă greu locul de 
muncă şi pot fi atrași doar de un salariu substanţial. O mare 
parte dintre ziarele nou înfiinţate dispar destul de repede, 
şi acelea care se autofinanteaza sunt mai puţine decât se 
crede in general. Trei milioane de dolari este o sumă care 
cu greu poate acoperi astăzi cheltuielile înfiinţării unui ziar 
de primă mărime în New York, cu două ediţii pe zi, într-un 
tiraj de 75 000 de exemplare fiecare, şi care să fie și profi- 
tabil. Apărând pe o piaţă în care există deja ziare puternice 
şi neavând trăsături care să le recomande publicului în mod 
special, cele două ediţii ar putea să continue să piardă bani 
timp de douăzeci de ani. Dacă ţinem seama de faptul că în 
New York există manageri care sunt obligaţi să estimeze chel- 
tuieli săptămânale de aproape 50 000 de dolari, putem în- 
telege posibilitatea unor pierderi mari. Ar mai fi de adăugat 

şi faptul că in New York există ziare al căror pret poate ajun- 
ge la 10 milioane de dolari.“ 

Tratând același subiect, Oswald Garison Villard observă 
scăderea numărului de ziare în marile orașe şi evidenţiază 
pericolul iminent al apariţiei unui monopol al ştirilor în 
Statele Unite. El afirmă: „Mulţi analişti sunt îngrijoraţi de 
faptul că situaţia presei, caracterizată de costurile ridicate si 
de această tendinţă de monopol, îi va împiedica pe oamenii 
manati de pasiune si sentiment să înfiinţeze ziare noi. Ce pot 
spera susţinătorii unor reforme radicale și nepopulare dacă 
nu-și pot permite să-și înfiinţeze propriile publicaţii, aşa cum 
au procedat abolitionistii sau fondatorii Partidului Repu- 
blican, într-un răstimp foarte scurt si cu bani putini?“? 

Consilierul în relaţii publice trebuie să-și segmenteze în 
permanenţă mesajul către public şi să-l prezinte prin inter- 
mediul unor canale cât mai diverse. Faptul că aceste canale 
trebuie să fie cele existente deja reprezintă atât o limitare, 
cât si un avantaj. 

Oamenii acceptă faptele care le parvin prin canalele exis- 
tente. Doresc să audă lucruri noi pe căile cu care sunt obis- 
nuiti. Nu au nici timpul, nici dispoziţia de a căuta fapte care 
nu le sunt imediat accesibile. Prin urmare, expertul trebuie 
să-şi ofere sfaturile în primul rând în legătură cu tipul de 
acţiune care îl poate ajuta pe clientul său şi, în al doilea 
rând, trebuie să folosească mediile de comunicare incetate- 
nite pentru a-i prezenta publicului un anumit punct de ve- 
dere. Acest lucru se aplică fie că este vorba de o majoritate 
sau de o minoritate, de o personalitate veche sau nouă, de 
instituţii sau grupuri care doresc să schimbe, prin modifi- 
care sau sporire, bagajul de cunoștințe sau opinia publicului. 


1. John L. Given, Making a Newspaper, pp. 306-307. 
2. „Press Tendencies and Dangers“, Atlantic Monthly, ianuarie 1918. 


CAPITOLUL II 
Grupurile sociale care se intrepatrund, 


deplasarea continua a grupurilor, 
schimbarea conditiilor 
si flexibilitatea naturii umane 
vin cu toate in ajutorul consilierului 
in relatii publice 


Consilierul în relaţii publice lucrează cu opinia publică. 
Opinia publică este produsul mintilor individuale. Gândi- 
rea individuală formează gândirea de grup. Iar ordinea în- 
cetatenita a lucrurilor este menţinută de inertia grupului. 
Trei factori îi permit consilierului în relaţii publice să în- 
frângă această inerție. Aceștia sunt: faptul că societatea este 
alcătuită din grupuri care se întrepătrund, deplasarea con- 
tinuă a grupurilor şi schimbarea condiţiilor fizice la care 
reacţionează grupurile. Toate acestea sunt rezultatul unei 
flexibilitati inerente a naturii umane individuale. 

Societatea nu este împărţită în două, așa cum consideră 
multi. Unii văd societatea modernă împărţită in capital si 
muncă. Feministele văd lumea împărțită în bărbaţi și femei. 
Cei flămânzi văd bogaţi și săraci. Misionarul vede păgâni si 
credincioși. Dacă societatea ar fi împărţită în două grupuri, 
şi nu mai multe, atunci schimbările nu s-ar putea petrece 
decât prin acţiuni violente. 

Să presupunem, de exemplu, că avem de-a face cu o so- 
cietate împărţită în capital și muncă. La o minimă analiză, 
se poate vedea că acesta dintâi nu este un grup omogen. 
Există o diferenţă între punctele de vedere si interesele lui 

Elbert H. Gary* si ale lui John D. Rockefeller Jr., pe de 
o parte, si cele ale proprietarilor de mici magazine, pe de 
alta parte. 

De asemenea, apar imprejurari in care chiar si in inte- 
riorul unui grup există divergente mari si o situaţie de con- 
curenta. 

În grupul capitalului, în problema taxelor vamale, de 
exemplu, comerciantul cu un venit net de zece mii de dolari 
pe an poate avea o poziţie radical diferită fata de producă- 
torul cu un venit comparabil. În anumite privinţe, capitalis- 
tul este un consumator. În alte privinţe, el este un muncitor. 
Multe persoane sunt muncitori și capitalisti în același timp. 
Un exemplu este muncitorul foarte bine plătit care mai are 
venituri și din obligaţiuni sau din diverse acţiuni la corpo- 
ratii industriale. 

Pe de altă parte, așa-numiții muncitori nu formează un 
grup omogen, cu absolut aceleași interese. Situaţia econo- 
mică pe care o oferă munca fizică poate să nu difere de cea 
pe care o oferă munca intelectuală. Totuși, există o diferenţă 
tradiţională de puncte de vedere, care desparte aceste două 
grupuri. Din nou, câmpul mai îngust al muncii fizice, grupul 
reprezentat de Federaţia Americană a Muncii (American 
Federation of Labor), este deseori opus în afinități şi interese 
grupului reprezentat de Muncitorii Industriali din Întreaga 
Lume (Industrial Workers of the World). Chiar și în cadrul 
Federaţiei Americane a Muncii există mai multe grupuri. 
Mecanicul de locomotivă, care face parte din unul dintre 
cele mai mari sindicate, are interese diferite de cele ale mi- 
nerului care aparţine Sindicatului Minerilor din America. 

Fermierul face parte dintr-o clasă în sine. Totuși, el poa- 
te fi, pe rând, arendas, proprietarul unui teren întins sau a 
unei parcele mici. 


* Elbert Henry Gary (1846-1927), om de afaceri american, preşe- 
dinte și fondator al Federal Steel Company (n. tr.). 

Acel grup numit atât de vag „publicul“ este format din 
oameni de toate felurile si situatiile, in functie de punctul 
de vedere al individului care priveste sau clasifica. Acest lu- 
cru se aplica si subdiviziunilor mai mari sau mai mici ale 
publicului. 

Consilierul în relaţii publice trebuie să tina cont de fap- 
tul că există multe grupuri și că există o întrepătrundere 
foarte clară a grupurilor. De aceea, el poate folosi multe 
tipuri de mesaje pentru a atinge unul sau altul dintre gru- 
puri, pe care le subdivide pentru a-și îndeplini cat mai bine 
scopurile. 

Federaţia pentru Susținerea Ajutorării Evreieşti a orga- 
nizat recent o campanie care urmărea să strângă milioane 
de dolari pentru un fond numit United Building. Directorii 
campaniei ar fi putut subdivide societatea în două grupuri, 
grupul evreilor si cel al neevreilor, sau ar fi putut considera 
că există oameni bogaţi care pot dona şi oameni săraci care 
nu pot dona. Dar ei au observat că grupurile pe care vor să 
le abordeze se întrepătrund. Au analizat atent aceste grupuri 
şi le-au împărţit în grupuri care au interese de afaceri co- 
mune. De exemplu, au format un grup de medici stomato- 
logi, un grup de bancheri, un grup de agenţi imobiliari, un 
grup de croitori, un grup de proprietari de case de film și 
de teatre şi așa mai departe. 

Abordând fiecare grup în parte cu cel mai puternic mesaj 
la care membrii săi ar fi putut răspunde, organizaţia a primit 
susţinerea indivizilor care formau grupurile. Au fost valori- 
zate aspiraţiile sociale ale grupului, ambițiile de a conduce 
grupul, dorinţa de competiţie și tendinţele filantropice ale 
indivizilor care făceau parte din aceste grupuri. 

Faptul că aceste grupuri se întrepătrund i-a oferit, de ase- 
menea, consilierului în relaţii publice posibilitatea de a-i 
aborda pe toţi indivizii prin apeluri care erau orientate nu 
numai către calitatea lor de membri ai grupului profesional 
în care fuseseră încadraţi, ci si către calitatea lor de membri 

ai altor grupuri. De exemplu, către calitatea de filantrop, de 
cetăţean interesat de problemele publice sau de evreu prac- 
ticant. Datorită acestei întrepătrunderi a grupurilor, orga- 
nizatia și-a putut atinge scopul cu mai mult succes. 
Societatea este formată dintr-un număr aproape infinit 
de grupuri, ale căror diverse interese și dorinţe se suprapun 
şi se influenţează reciproc în mod inevitabil. Acelaşi om 
poate fi în același timp membru al unei secte religioase mi- 
noritare, susținător al partidului politic dominant muncitor 
— în sensul că își câștigă existenţa prin munca sa — și capi- 
talist — în sensul că are venituri din investiţii imobiliare sau 
financiare. Într-o problemă care implică secta religioasă din 
care face parte, se va solidariza cu un anumit grup. Într-o 
situaţie care implică alegerea președintelui Statelor Unite, 
el se va solidariza cu un alt grup. Într-o problemă economică 
ce opune capitalul și munca ar fi aproape imposibil să anti- 
cipăm care-i va fi poziţia. Progresul rezultă din interacțiunea 
continuă a acestor grupuri și a intereselor lor conflictuale, 
iar consilierul în relaţii publice ţine seama tocmai de acest 
lucru atunci când susţine o cauză. O mișcare numită „The 
Go-Getters“ („Descurcăreţii“), fondată de o revistă, atât pen- 
tru a se menţine în atenţia publicului, cât și pentru a stimula 
activitatea comercială, a obţinut o acceptare rapidă în întrea- 
ga ţară datorită faptului că a abordat comercianţi de toate 
felurile, pentru că fiecare grup avea membri care aparţineau, 
de asemenea, unui grup mai mare, cel al comercianților. 
Să analizăm grupul celor care închiriază loje la Opera 
Metropolitană. El este format din oameni bogaţi, dar această 
clasificare economică nu este singura posibilă, doarece se 
presupune că bărbaţii și femeile care merg acolo sunt me- 
lomani. Dar putem, din nou, să adâncim această clasificare 
şi să descoperim că grupul cuprinde şi iubitori de artă. Cu- 
prinde sportivi. Cuprinde comercianţi si bancheri. Sunt si 
filosofi. Sunt și automobilisti și fermieri de plăcere. Cand Ba- 
letul Rus a venit în America, cea mai mare parte a acestui 

grup a asistat la spectacole, dar, urmarindu-si publicul, con- 
silierul in relatii publice s-a bazat pe intrepatrunderea 
grupurilor si a abordat intreaga audienta posibila prin 
interacţiunea diferitelor interese de grup. Iubitorul de arta 
a fost stimulat prin faptul că a auzit despre balet prin inter- 
mediul grupului său de iubitori de artă sau prin publicati- 
ile de artă si prin faptul că i-au fost prezentate imagini ale 
costumelor si decorurilor. Iubitorul de muzică, al cărui in- 
teres putea fi stimulat prin prezentarea unor fotografii, a 
mai fost influenţat și citind despre muzică. 

Fiecare a auzit despre Baletul Rus în termenii unuia sau 
mai multor mesaje si a avut o reacţie fata de balet datorită 
acestor mesaje. Este greu de spus care dintre ele a avut un 
efect mai mare asupra gândirii individuale. Fără îndoială că, 
datorită faptului că societatea este alcătuită din grupuri în- 
trepatrunse, au fost abordati și influenţaţi mai multi indivizi 
decât dacă baletul ar fi fost prezentat doar ca un act artis- 
tic bine executat. 

Folosirea acestei caracteristici a societăţii a fost ilustrată 
recent de reprezentanţii unei fabrici de textile care dorea 
să sporească interesul publicului fata de mătase. Ei au înţeles, 
desigur, că femeile reprezintă potenţialul public cumpără- 
tor, dar au înţeles și că femeile care formau publicul erau 
şi membre ale altor grupuri. Prin urmare, mătasea le-a fost 
prezentată membrelor cluburilor de femei ca un simbol al 
modei. Femeilor care vizitau muzee mătasea le-a fost prezen- 
tată ca artă. În şcoli, aceasta a devenit subiectul unei lecţii 
despre viermii de mătase. Pentru cluburile de artă, mătasea 
a devenit culoare și design. Pentru ziare, evenimentele care 
aveau loc în filaturi au devenit subiecte importante de stiri. 

Fiecare grup de femei a fost abordat din perspectiva in- 
teresului său principal. Profesoara a fost abordată în clasă 
ca educator, iar în afara școlii ca membru al unui club de 
femei. A citit reclamele la mătase în calitatea ei de cititor de 
ziare şi a admirat mătasea ca membru al grupului de femei 

care viziteata muzee. Femeia care stătea acasă a intrat in con- 
tact cu mătasea prin intermediul copilului ei. Toate aceste 
grupuri alcătuiau piaţa potenţială pentru mătase, abordată 
astfel în termenii mai multor mesaje individuale. Acestea 
sunt implicaţiile de care trebuie să ţină seama consilierul în 
relaţii publice, care, în demersul său, nu trebuie piardă din 
vedere întrepătrunderea și interacţiunea dintre diversele 
grupuri. 

Din punctul de vedere al societăţii, această situaţie im- 
plică faptul că progresul se produce rareori prin aceea că 
un grup renunță la vechile idei de către în favoarea unora 
noi; progresul are loc mai degrabă prin reorientarea gândirii 
indivizilor din aceste grupuri în raport cu ceilalți membri 
şi în raport cu toți membrii societăţii. 

Tocmai această intrepatrundere a grupurilor — varietatea, 
inconsecventa angajamentelor mentale, sociale și psihologice 
ale omului obişnuit — face ca trecerea de la o stare de lucruri 
la alta sau de la un mod de a vedea lucrurile la altul să se 
petreacă treptat. Puţini oameni fac parte dintr-un singur 
grup pe durata întregii lor vieţi. Omul obișnuit este mem- 
bru temporar al unui număr mare de grupuri. Aceasta este 
una dintre cele mai puternice forţe care contribuie la progre- 
sul societăţii, deoarece are ca efect receptivitatea si spiritul 
deschis. Modificarea rezultată din inconsecventa angaja- 
mentelor indivizilor poate fi accelerată și directionata prin- 
tr-un efort intenţionat. Aceste schimbări, atât de subtile încât 
sunt observate abia după mult timp la nivelul societăţii, pot 
fi folosite pentru obţinerea unor rezultate în direcţia dorită. 

Consilierul în relaţii publice trebuie să tina neapărat sea- 
ma de condiţiile externe, care se schimbă permanent. 

Asemenea schimbări implică modificarea intereselor și 
punctelor de vedere ale celor pe care îi afectează. Poate fi 
astfel modificată reacţia grupului și a individului. Consilierul 
în relaţii publice poate, de asemenea, să modifice rezultatele 

condiţiilor externe care s-au schimbat, atrăgând atenţia asupra 
lor si interpretandu-le în funcţie de interesele celor afectați. 

Radioul poate fi luat ca exemplu. Din punctul de vedere 
al muncii consilierului în relaţii publice, radioul este un 
mediu nou de abordare a unui segment enorm al publicu- 
lui. Consilierul în relaţii publice trebuie să poată estima, de 
asemenea, ce diferenţă de viziune va induce sau a indus 
radioul în fiecare secţiune a publicului la care ajunge. Va tre- 
bui să ţină cont, de exemplu, de faptul că, datorită radioului, 
fermierul obișnuit se află într-un contact mult mai strâns 
decât înainte cu ceea ce se întâmplă în lume. 

De asemenea, în cazul în care clientul său ar fi, de exem- 
plu, un mare producător de aparate de radio care dorește 
să accelereze modificarea condiţiei externe pentru a-și ex- 
tinde afacerea, consilierul în relaţii publice ar putea lărgi 
câmpul, sfera de activitate şi eficienţa radioului. Sau ar putea 
să sublinieze importanţa acestui nou instrument şi să-i spo- 
rească prestigiul, îndeplinindu-și astfel mult mai bine misi- 
unea prin modificarea condiţiilor. 

Condiţiile care au suferit schimbări pot induce modi- 
ficări ale punctului de vedere al publicului, lucru ce poate 
fi ilustrat de o campanie a băncilor de economii pentru 
încurajarea depozitelor bancare. Această campanie a avut 
succes la acea vreme tocmai datorită faptului că inflația a 
obligat publicul să înţeleagă înţelepciunea mesajului difuzat 
şi să acţioneze în consecinţă. 

Un alt exemplu de modificare a punctului de vedere al 
publicului datorită unei condiţii care a suferit schimbări este 
solicitarea adresată guvernului de către Comitetul Executiv 
al Camerei de Muncă și Comerţ din New York de a prelua 
căile ferate. Proprietatea publică a fost un subiect preferat 
al discuţiilor de catedră pentru mai mult de două decenii, 
dar rareori a atras atenţia marelui public. Totuși, greutăţile 
create de ultima grevă a feroviarilor au dus la o receptivi- 
tate mai mare a spiritului public fata de aceasta idee. 

Avionul devine, treptat, un factor important in viata de 
zi cu zi a oamenilor. Nu putem decât să banuim ce va insem- 
na pentru psihologia populaţiei faptul că navetistii se vor 
putea stabili pe arii aflate la distanţe de sute de kilometri de 
orașe. Orașele ar putea înceta să existe, rămânând simple 
centre industriale. Vor exista grupuri mai mari si interese 
mai largi. Vor fi mai puţine bariere geografice. 

Când a fost folosit pentru prima dată automobilul, con- 
ducerea acestuia era un sport periculos și palpitant. Astăzi 
constatăm că automobilul a modificat concepţia fundamen- 
tală asupra vieţii de zi cu zi a mii de oameni, atât din mediul 
urban, cât si din cel rural. Datorită lui, multe dintre zonele 
de la tara nu mai sunt izolate. A sporit posibilitatea de sco- 
larizare în aceste zone. A determinat construirea a milioane 
de kilometri de șosele foarte bune. 

Ca importanţă şi semnificaţie, condiţiile modificate pot 
fi naţionale, precum introducerea peste noapte a legii pro- 
hibitiei, sau locale, precum decretul unui căpitan de poliţie 
din Coney Island care le interzice femeilor să se scalde fără 
ciorapi. Însă consilierul în relaţii publice trebuie să ţină sea- 
ma de toate aceste condiţii modificate, dacă ele privesc fie 
şi în cea mai mică măsură publicul său specific. 

Elementele fundamentale ale naturii umane — dorinţele, 
instinctele și tendinţele înnăscute — sunt predeterminate. 
Dar direcţiile în care acestea pot fi orientate printr-o influen- 
tare abilă sunt infinite. Natura umană se supune uşor mo- 
dificărilor. Multi psihologi au încercat să delimiteze părţile 
componente ale naturii umane și, deși terminologia lor nu 
este aceeași, ei se încadrează, mai mult sau mai puţin, între 
aceleași coordonate. 

Printre instinctele universale întâlnim instinctul de con- 
servare, care include nevoia unui adăpost, nevoile sexuale 
şi de hrană. E de ajuns să răsfoim paginile oricărei reviste 
pentru a vedea modul în care afacerile moderne se folo- 
sesc de aceste trei nevoi fundamentale pentru a constrânge 

publicul pe care il abordeaza. Reclama companiei American 
Radiator, cu acel camin cconfortabil, cu familia stransa in 
jurul radiatorului, in timp ce afara furtuna se dezlantuie, 
apeleaza in mod clar la nevoia universala de adapost. 

Reclamele Gulden Mustard, înfățișând niște gustări reci 
şi un pahar îmbietor care conţine ceva ce se presupune a fi 
bere, fac apel, fără îndoială, la simţul nostru gustativ. 

In ceea ce priveşte apelul la sex, reclamele pentru să- 
punuri se întrec acest sens. Sloganul Woodbury — „pielea pe 
care iti place să o atingi“ — este un exemplu clar. 

Instinctul de conservare, unul dintre cele mai importan- 
te, este cel mai influentabil. Distribuitorii de stafide, urmând 
sfatul unui expert în opinia publică, au adoptat următorul 
slogan pentru a face apel al acest instinct: „Ţi-ai luat portia 
de fier pe ziua de azi?“, presupunându-se că fierul îl întărește 
pe om și îi sporește rezistenţa. Acest mesaj i se adresează 
aceleiași persoane care va fi influenţată de discursul care 
încearcă să o convingă că o poliţă de asigurare o poate aju- 
ta în vremuri grele. 

O importantă companie producătoare de plase pentru 
păr dorea să-și mărească volumul vânzărilor. Consilierul în 
relaţii publice a făcut apel la instinctul de conservare al unor 
mari segmente de public. A pus problema conservării refe- 
rindu-se la igiena celor care gătesc sau la siguranţa femei- 
lor care lucrează în preajma unor utilaje periculoase. 

Același instinct de conservare care l-ar putea face pe un 
muncitor să renunţe la hrana necesară pentru a economisi 
ceva bani il va îndemna să depună bani într-un fond mutu- 
al dacă i se explică faptul că și aceasta este o măsură de pro- 
tectie. 

Consilierul in relatii publice extrage din cauza clientu- 
lui sau ideile care vor exploata anumite instincte fundamen- 
tale ale celor pe care încearcă să îi atingă şi apoi va începe 
să-i proiecteze publicului aceste idei. 

Psihologul William MacDougall delimiteaza sapte instinc- 
te primare, cu emotiile care le corespund. Acestea sunt 
fuga-frica, repulsia—dezgustul, curiozitatea—uimirea, comba- 
tivitatea—mAnia, stima de sine—euforia, autoinjosirea—supu- 
nerea, dragostea parinteasca—tandretea. Consilierul în relaţii 
publice se folosește de aceste instincte pentru a dezvolta idei 
şi a induce emoţii care vor modifica opiniile și comporta- 
mentul publicului. 

Încercarea oficialilor din domeniul sănătăţii publice de 
a atrage atenţia asupra posibilităţii apariţiei unei epidemii 
este eficientă deoarece face apel la frică și prezintă posibili- 
tatea de a preveni răspândirea epidemiei. Desigur, în această 
situaţie elementul fugă nu este implică mișcarea, ci dorinţa 
de a scăpa de pericol. 

Consilierul în relaţii publice face apel arareori la instinc- 
tul de repulsie, cu emoția de dezgust, care îi corespunde. 

Pe de altă parte, curiozitatea şi uimirea sunt folosite per- 
manent. În munca guvernamentală, în special, demnitarul 
care trebuie să facă un anunţ depune permanent eforturi 
pentru a spori interesul public înaintea anunţului propriu- 
zis. Publicului îi sunt transmise adesea aluzii pentru a-i stârni 
curiozitatea. 

Este interesant de notat, de asemenea, faptul că până si 
editorii se bazează pe elementul uimire, numit „suspans“ în 
literatură, pentru a spori numărul cititorilor si pentru a cres- 
te vânzările. Reclamele deja faimoase de genul „Ce anume 
nu se potriveşte în această imagine? şi al celor folosite pen- 
tru cărţile lui O. Henry* sunt ilustrative din acest punct de 
vedere. 

Combativitatea, cu emoția de mânie care îi corespun- 
de, este o trăsătură umană constantă. Consilierul în relaţii 


* O. Henry, pseudonim al lui William Sydney Porter (1862-1910), 
scriitor american, celebru pentru povestirile sale cu intrigă complicată 
şi final neaşteptat (n. tr.). 

publice organizeaza tot felul de manifestari care fac apel la 
acest instinct. Și, de aceea, este nevoit să creeze dispute şi 
controverse. Pune în scenă lupte împotriva răului în care ad- 
versarul este personificat. Pentru a reduce rata deceselor 
provocate de tubeculoza, municipalitatea New York-ului isi 
angajează anual cetăţenii într-o luptă împotriva acestei boli 
anunțând numărul victimelor. În aceste rapoarte este folosit 
un limbaj beligerant. Acest lucru poate fi probat prin expri- 
mări precum ,ucideti microbii“, „striviţi musca“. Publicul 
reacţionează in fata unei lupte altfel decât fata de sfatul de 
a se îngriji sau de a-și face datoria cetateneasca. 

Bazându-se pe combativitate, consilierul în relaţii publi- 
ce foloseşte tehnica testelor si concursurilor. Everett Dean 
Martin a observat, în experienţa sa de coodonator al Coop- 
er Union Forum, că, de obicei, unitatea este cel mai ușor 
creată prin dispută, indiferent de ce fel. 

Pe de o parte, afirmă Martin, „am văzut cum în New York 
s-au făcut eforturi de a se organiza adunări pentru a lua în 
discuţie probleme de cea mai mare importanţă și am obser- 
vat că, dacă subiectul luat în discuţie nu poate naște o con- 
troversă, asemenea eforturi nu trezesc decât interesul câtorva 
persoane direct implicate, indiferent de calitatea promovării 
de care a beneficiat întâlnirea. Pe de altă parte, dacă subiec- 
tul luat în discuţie suscită o atitudine partizană si o indignare 
populară — dacă se leagă de realizarea personală deosebită 
a unei persoane cunoscute, mai ales dacă e înfăptuită în pofi- 
da greutăților — sau dacă situaţia permite acţiuni de protest, 
discutarea unor greșeli, denuntarea unui anumit tip de 
afacere sau formularea de reproșuri la adresa «duşmanilor 
umanităţii», atunci putem fi siguri de o participare nume- 
roasă. Conflictul joacă, direct sau indirect, un rol copleșitor 
în psihologia oricărei mulțimi. Ideea de competiţie asigură 
popularitatea baseball-ului. O dezbatere va atrage mai mult 
public decât o prelegere. Unul dintre secretele publicului 
numeros prezent la forum este faptul că se poate discuta 

(publicul se poate adresa interlocutorului) acest lucru fiind 
chiar incurajat. Cu siguranta, predicatorul Sunday* atrage 
un public numeros deoarece lumea se așteaptă ca el să in- 
sulte pe cineva. Nimic nu atrage atenţia generală sau duce 
la formarea unei mulțimi atât de ușor precum un concurs. 
Membrii mulţimii se identifică inconștient cu un concurent 
sau altul. Succesul îi oferă mulțimii câștigătoare ocazia de 
a jubila în faţa învinșilor. O asemenea situaţie capătă valoare 
simbolică și eul se simte astfel mai important.“ 

Pentru consilierul în relaţii publice, instinctul combativ 
este o armă puternică în încercarea de a obţine susținerea 
sau opoziţia publică fata de un anumit punct de vedere. În 
acest sens, el își va formula cauza, dacă va putea, ca o dis- 
pută și va atrage de partea sa forţele disponibile. 

Această metodă prezintă si pericole, iar ele trebuie recu- 
noscute si avute în vedere. Combativitatea poate fi folosită 
în scopuri decente și pentru progres. Cel care adoptă acest 
punct de vedere va fi de acord cu Joseph Pulitzer, marele 
jurnalist, care spunea: „faptul că oamenii și presa ar trebui 
să fie mai interesaţi de polemică decât de banalitati, de acu- 
ze, decât de vândutul de castraveți la grădinari, de atacuri, 
decât de laude inutile, nu este nici extraordinar, nici repro- 
babil.“ Pe de altă parte, instinctul combativ poate fi folosit 
pentru a reprima și a oprima. Din punctul de vedere al con- 
silierului în relaţii publice, care este interesat zilnic de obti- 
nerea unor rezultate clar stabilite în anumite probleme, 
pericolele pe care le implică această metodă nu se deosebesc 
de pericolele pe care le implică orice armă, fizică sau psiho- 
logică, cunoscută. 


* William Ashley Sunday (1863-1935), jucător de baseball care, 
după retragerea din sport, a devenit predicator, dobândind notorietate 
pentru stilul său spectaculos (n. tr.). 

1. The Behavior of Crowds, pp. 23-24. 

In acest punct, trebuie mentionat ca un ziar foloseste 
aceleasi metode de atragere a interesului ca si alte instante. 
New York Times promova interesul public fata de aparatele 
de zbor mai grele decat aerul, organizand concursuri spor- 
tive între aviatori, în care contau înălţimea atinsă, autono- 
mia de zbor, distanţa zborului și aşa mai departe. 

Iată cum analizează Walter Lippmann această trăsătură: 

„Însă, atunci când nu se face apel la combativitate, aceia 
dintre noi care nu sunt direct implicaţi își păstrează cu greu 
interesul. Cei care sunt implicaţi pot fi destul de absorbiți 
de subiect, chiar dacă nu este vorba despre o dispută. Pot 
fi manati de simpla plăcere fata de acea activitate sau de o 
rivalitate ori o născocire subtilă. Însă, în cazul acelora pen- 
tru care subiectul nu are nicio însemnătate, aceste instincte 
sunt foarte greu activate. Pentru ca aceștia să fie cât de cât 
interesaţi, trebuie să le fie cultivată plăcerea pe care o dau 
conflictul, suspansul și victoria.“ 

Trebuie să fim partizani. Trebuie să fim în stare să fim 
partizani. În adâncul fiinţei noastre, ne dorim să ieşim din 
mulţime și să urcăm pe scenă, pentru a lupta eroic ajutând 
binele să învingă răul. Trebuie să ne proiectăm alegoric pro- 
pria existenţă. 

Un grup filantropic a fost sfătuit recent să organizeze o 
gală de lupte în scopuri caritabile. Acest lucru a însemnat 
o recunoaştere a importanţei principiului combativitatii. 
Rămâne de discutat dacă sfatul a fost greşit sau de prost gust. 
The Consumer Committee of Women s-a angajat deschis în 
lupta împotriva unor taxe prezentate de președintele Ame- 
rican Valuation, Fordney. Liga Lucy Stone, un grup care mi- 
litează pentru ca femeile căsătorite să isi poată păstra mai ușor 
numele de fată, a accentuat importanţa luptei sale, organi- 
zând o dezbatere în cadrul banchetului său anual. 


1. Walter Lippmann, Public Opinion. 

Consilierul in relatii publice foloseste foarte des motivul 
stimă de sine-euforie si atrage atenţia publicului asupra anu- 
mitor membri ai grupului, pentru a le spori interesul fata de 
activitatea pe care o întreprind. Adesea, atunci când un om 
manifesta un atașament moderat fata de o mișcare, iar 
atașamentul său este recunoscut si prețuit public, persoana 
respectivă devine un factor important al mișcării. De aceea, 
consiliile spitalelor numesc saloane sau paturi după numele 
donatorilor lor. Este și unul dintre motivele pentru care multe 
dintre organizaţiile filantropice au antete atât de expresive. 

Rareori se face apel la autoinjosire si la supunere — emo- 
tia care îi corespunde. Pe de altă parte, dragostea părintească 
şi tandretea sunt exploatate neîncetat: de exemplu, imaginea 
unui candidat politic care sărută un copil sau încercarea de 
a promova o marcă de mătase cerându-i unui copil să-i în- 
mâneze unui veteran de război un steag de mătase la o cere- 
monie publică. Toate mișcările caritabile de după război s-au 
folosit de această coardă sensibilă. Infatisind un orfan bel- 
gian, armean, austriac sau german infometat, toate campani- 
ile pe aceasta tema au avut succes. Chiar si problemele a caror 
tema principala nu era copilul au facut apel la acest instinct. 

Alte patru instincte sunt enumerate in aceasta clasificare 
— cel gregar, individualismul, instinctul de proprietate și cel 
creator, de construire. Am vorbit deja pe larg despre primul 
dintre ele. 

Instinctul gregar al omului îl ajută cel mai mult pe con- 
silierul în relaţii publice în munca sa. Fiecare grup sau tur- 
mă are un lider, care, datorită anumitor calităţi si trăsături 
pe care turma le consideră importante, se evidenţiază şi este 
ascultat mai mult sau mai puţin implicit de către ceilalți 
membri. 

Un lider are o asemenea putere, încât i se dă ascultare 
chiar și în probleme care nu au nimic de-a face cu grupul 
sau turma pe care le conduce. 

Aceasta trasatura a oamenilor fi da consilierului in relatii 
publice o libertate extrema. 

Un lider al unei anumite cauze îi va face pe cei care îl 
ascultă să își însușească o nouă cauză. Dacă, de exemplu, un 
republican cunoscut este un adept al Ligii Naţiunilor, el îi 
va face pe multi alti membri marcanţi ai partidului repu- 
blican să adere la această cauză. 

Tipul de conducere cu care are de-a face consilierul în 
relaţii publice este restricţionat doar de tipul de grup pe 
care dorește să-l abordeze consilierul. După o analiză a pro- 
blemei, acesta trebuie să facă niște subdivizări. Acţiunea sa 
depinde de capacitatea sa de selecţie și de posibilităţile de 
abordare a liderilor. Aceştia pot reprezenta o mare varietate 
de interese — pot fi lideri sociali, lideri politici, lideri ai fe- 
meilor sau lideri ai sportivilor, lideri locali, lideri ai unor ca- 
tegorii de vârstă, ai vorbitorilor unei limbi sau ai unor 
oameni cu o anumită educaţie. Aceste subdiviziuni sunt atât 
de numeroase, încât în Statele Unite există companii mari 
care se ocupă cu furnizarea de liste ale grupurilor și ale li- 
derilor de grup din diferite domenii. 

Același mecanism funcţionează în multe alte cazuri. În 
căutarea liderilor de grup, consilierul în relaţii publice tre- 
buie să tina cont de faptul că unii lideri deţin o autoritate 
variată și mai puternică decât alţii. Un lider poate reprezen- 
ta idealuri şi idei ale mai multor grupuri. Cooperarea sa 
într-o anumită problemă ar putea însemna și implicarea al- 
tor grupuri, pe care le reprezintă din raţiuni diferite. 

Consilierul în relații publice obţine, să presupunem, 
susţinerea unei persoane, președinte a două asociaţii: una 
economică si una filantropică. Problema este una pur eco- 
nomică. Însă, datorită faptului că le este preşedinte, mem- 
brii asociaţiei de binefacere i se alătură cu același interes ca 
şi cei ai asociaţiei economice, care sunt mult mai motivaţi 
în demersurile lor. 

Am dat un exemplu ipotetic, nu unul concret. Princi- 
piul care guverneaza intrepatrunderea si schimbarea con- 
tinua a grupurilor guverneaza si instinctul gregar. 

Individualismul, un alt instinct, il insoteste pe cel gregar. 
Dorinta de exprimare personala este intotdeauna o trasa- 
tură a indivizilor care formează grupul. Apelul la individua- 
lism merge mână în mână cu alte instincte, cum ar fi stima 
de sine. 

Instinctele de proprietate si cel de a crea, de a construi, 
nu prezintă o importanţă prea mare pentru munca obisnu- 
ită a consilierului în relaţii publice. Exemple de acest tip de 
apel ne vin uşor în minte: campaniile „Fii proprietarul ca- 
sei tale“ si ,Construieste-ti o casă“. 

Tendinţele înnăscute sunt receptivitatea la sugestie, imi- 
tatia, obisnuinta si jocul. Receptivitatea la sugestie și imitatia 
pot fi subsumate instinctului gregar, despre care am vorbit 
deja. 

Obisnuinta include o trăsătură foarte importantă a omu- 
lui de care consilierul în relaţii publice se folosește continuu. 
Mecanismul produs de obisnuinta și care îi permite con- 
silierului în relaţii publice să folosească obisnuinta este ste- 
reotipul, asupra căruia ne-am oprit deja. 

Obisnuintele mentale creează stereotipuri, așa cum obis- 
nuintele fizice creează anumite reflexe. Aceste stereotipuri 
sau imagini reflexe îi sunt extrem de utile consilierului în 
relaţii publice. 

Aceste „scurtături“ spre reacţie fac ca o minte obișnuită 
să deţină un număr mult mai mare de impresii decât ar fi 
avut în absenţa lor. În același timp, stereotipurile sau clișeele 
nu sunt neapărat imagini fidele ale lucrurilor pe care le 
reprezintă. Ele sunt determinate atât de stimulii externi la 
care a fost expus individul, cât și de conţinutul gândirii sale. 

De exemplu, pentru cei mai mulţi dintre noi, stereotipul 
generalului este un gentleman tantos, în uniformă, cu trese 

aurii, cel mai adesea călare. Sterotipul fermierului este un 
bărbat sleampat, in salopetă, cu un pai în gură si o pălărie 
de paie. Ne așteptăm să fie foarte priceput în legătură cu tot 
ceea ce priveşte ferma sa și ignorant în probleme de cultură. 
Îi disprețuiește pe „orășeni“. Toate acestea sunt conotatiile 
cuvântului „fermier“. 

Consilierul în relaţii publice folosește uneori stereotipu- 
rile comune, alteori le combate sau creează altele noi. Pen- 
tru a le folosi, își abordează publicul prin stereotipuri deja 
cunoscute, la care adaugă ideile sale noi. Astfel, le consoli- 
dează pe cele din urmă și le dă o putere mai mare de sem- 
nificare. De exemplu, consilierul în relaţii publice ar putea 
sfătui Austria, care în gândirea publică reprezintă încă un 
stat agresor, să aducă în centrul atenţiei alte stereotipuri 
legate de această tara, și anume stereotipul valsului si ste- 
reotipul „Dunărea albastră“. În acest caz, apelul pentru aju- 
tor ar veni dinspre ţara îndrăgitului vals al Dunării, ţara 
Dunării albastre — o tara veselă şi fermecătoare. Noua idee 
le va fi oferită celor care au acceptat stereotipurile ce le erau 
familiare. 

Combaterea stereotipurilor este ilustrată de lupta con- 
silierului în relaţii publice împotriva Planului american de 
evaluare. Cei care au formulat acest plan l-au numit „Eva- 
luarea americană“, pentru a valorifica stereotipul „ameri- 
can“. Luptând contra planului, oponenții săi au pus 
cuvântul „american“ între ghilimele atunci când se refereau 
la acest subiect, tocmai pentru a pune sub semnul întrebării 
folosirea adecvată a acestui stereotip. Astfel a fost înlăturat 
patriotismul dintr-o problemă care era evident economică 
şi politică. 

Consilierul în relaţii publice creează stereotipuri noi. 
Roosevelt, fiind propriul său consilier, a fost un bun creator 
de asemenea stereotipuri, impunând noi concepte general 
acceptate. 

Stereotipurile devin uneori vetuste si isi pierd puterea pe 
care o aveau. „Sută la sută american“ a dispărut pentru că 
a fost folosit prea mult. 

Consilierul în relaţii publice folosește adesea cu mare 
succes obiectele concrete cu valoare de stereotip pentru 
a produce o anumită impresie. Astfel se întâmplă atunci 
când pe podiumul pe care se află un orator este arborat un 
steag naţional. Imaginea unui om de ştiinţă trebuie neapărat 
să fie suprapusă cu cea a instrumentelor sale. Un chimist nu 
este perceput ca atare de către public dacă nu are lângă el 
eprubete. Un doctor trebuie să aibă o trusă medicală sau, 
mai mult, să poarte barbișon. În imaginile cu fabrici de ali- 
mente, albul este un stereotip pentru curăţenie si puritate. 
De fapt, toate emblemele si mărcile sunt stereotipuri. 

Există un pericol legat de folosirea stereotipurilor de 
către consilierul în relaţii publice. Acesta constă, datorită 
substituirii faptelor prin vorbe, în apariţia demagogiei în 
orice domeniu al relaţiilor sociale. 

Jocul, ca o tendinţă nativă, este folosit de către consilierul 
în relaţii publice ori de câte ori este posibil. Când un comitet 
de caritate este sfătuit să organizeze un târg de vechituri pen- 
tru a strânge bani, comitetul este de acord cu ideea. Când 
un consiliu local organizează focuri de artificii, când un ziar 
metropolitan organizează concursuri sau jocuri, tendita lu- 
dică a societăţii umane găsește un mod de exprimare, iar ini- 
ţiatorii evenimentului găsesc simpatizanți. 


CaPITOLUL III 
Scurta prezentare a metodelor care pot 


fi folosite pentru a modifica punctul 
de vedere al unui grup 


In ceea ce priveste instrumentele pe care se bazeaza consi- 
lierul în relaţii publice pentru a-și atinge scopul, se pot scrie 
volume întregi fără a epuiza subiectul. Prezentarea deta- 
liată este practic infinită. Pot fi umplute pagini întregi cu 
exemple de stimuli la care răspund bărbaţii și femeile, cu 
circumstanţele în care vor răspunde favorabil sau nefavora- 
bil și cu aplicarea în particular a fiecărui stimul în condiţii 
concrete. O asemenea evidentiere ar avea o mai mică im- 
portanță decât o subliniere a fundamentelor, din moment 
ce circumstanţele se modifică permanent. 

Aceste principii constau, în mare, în fundamente deja 
definite, la care a recurs consilierul în relaţii publice, la fel 
ca politicianul, jurnalistul, predicatorul, oratorul si toţi cei 
implicaţi în încercarea de a modifica opinia sau comporta- 
mentul public. 

Cum abordează consilierul în relaţii publice o problemă? 
În primul rând, el trebuie să analizeze problema clientului 
său si obiectivul acestuia. Apoi trebuie să analizeze publicul 
la care încearcă să ajungă. Trebuie să elaboreze un plan de 
acţiune pe care clientul îl va urma și să stabilească metodele 
şi căile de comunicare necesare abordării publicului. În sfar- 
sit, consilierul trebuie să facă o estimare a interacțiunii din- 
tre publicul vizat și clientul său. Ce impact va avea cauza 
clientului asupra gândirii publicului? Prin gândirea publicu- 

lui intelegem aici acele segmente ale publicului care trebuie 
convinse. 

Să luăm ca exemplu un consilier în relaţii publice care 
se confruntă cu problema modificării sau influentarii atitu- 
dinii publicului fata de o lege a taxelor. O lege a taxelor re- 
prezintă, desigur, în primul rând aplicarea teoriei economice 
la o situaţie economică concretă. Consilierul în relaţii pu- 
blice trebuie, în analiza sa, să se considere simultan membru 
al unor publicuri diferite. Trebuie să se vadă în rolul produ- 
cătorului, al comerciantului, al importatorului, al angajatu- 
lui, al muncitorului, al finantistului și al politicianului. 

În interiorul acestor grupuri, consilierul trebuie să se 
pună în situaţia unui membru al diferitelor subdiviziuni ale 
acestora. De exemplu, ca membru al unui grup de producă- 
tori care contractează materia primă din interiorul Statelor 
Unite şi, în acelaşi timp, ca membru al unui grup de pro- 
ducători care importă mare parte din materia primă nece- 
sară și ale căror importuri ar putea fi afectate negativ de taxe 
fluctuante. Trebuie să se pună atât în situaţia unui fermier, 
cât si în aceea a unui mecanic dintr-un mare centru indus- 
trial. Trebuie să se pună în situaţia proprietarului unui ma- 
gazin și a unui cumpărător. Trebuie să aibă abilitatea de a 
generaliza, pe cât de mult posibil, plecând de la aceste punc- 
te de vedere, pentru a pune accentul pe un mesaj sau un 
grup de mesaje care va influenţa cât mai multe secţiuni ale 
societăţii.! 


1. Descrierea făcută de John L. Given competenţelor unui reporter 
bun se aplică în mare măsură şi competenţelor unui bun consilier în 
relaţii publice. „Există, cu siguranţă, o mare doză de adevăr în afir- 
matia potrivit căreia te nasti, $i nu devii reporter bun. Cineva poate 
învăţa cum să obţină un anumit gen de ştiri şi cum să le redacteze 
corect, dar, dacă nu sesizează esentialul într-un incident şi nu poate 
exprima ceea ce vede astfel încât și ceilalți să vadă ce a văzut el, pro- 
ductiile sale, chiar si fără greșeli vizibile, nu vor purta marca adevăratei 

Sa presupunem ca problema noastra este cresterea pres- 
tigiului unui hotel. Problema pe care o are consilierul in 
relatii publice este de a crea in gandirea publica o relatie 
strânsă între hotel si un număr de idei care reprezintă lucru- 
rile cu care hotelul doreşte să fie asociat în gândirea publică. 

Prin urmare, consilierul sfătuieşte hotelul să organizeze 
o celebrare a celei de-a treizecea aniversări, a cărei dată se 
apropie, și îi sugerează directorului alcătuirea unui comitet 
aniversar format din oameni de afaceri care reprezintă cre- 
ma orașului. Acest comitet va include persoane întruchi- 
pând un anumit număr de stereotipuri care vor facilita 
obţinerea unui impact inevitabil asupra gândirii publicului. 
Din comitet vor mai face parte, de asemenea, un bancher 
important, sefa unui comitet de femei, un avocat cunoscut, 
un preot influent şi așa mai departe, astfel încât să fie re- 
prezentate cele mai importante activităţi ale orașului. Ste- 
reotipul își are efectele sale, si eventuala impresie neclară 
iniţială a fost astfel consolidată și concretizată. Hotelul păs- 
trează un loc important în gândirea publică. Stereotipurile 
au contribuit la obţinerea acestui loc important. Cauza a fost 
prezentată publicului prin identificarea cu diferite stereo- 
tipuri de grup. 

Iată un alt exemplu. O firmă producătoare de mezeluri 
dorește să impună în gândirea publică o sinonimie între nu- 
mele produsului său și șuncă. Consilierul în relaţii publice 
recomandă organizarea unui concurs pentru comercianţi cu 
tema „Duceţi acasă sunca Beech-Nut“; comercianții din 
toată ţara au ca obiectiv cea mai mare vânzare pe luna au- 
gust. Dar si aici este nevoie de un stereotip pentru a-i face 


excelente; şi, dacă ne gândim bine, este o mare diferenţă între un lu- 
cru care nu conţine greșeli si un lucru care are multe aspecte bune. 
Calitățile necesare unui ziarist trebuie, în opinia multor jurnalişti, să 
existe de la bun început. Dar atunci când acestea există, ele pot fi dez- 
voltate, indiferent de câte obstacole trebuie depășite. 

pe posibilii concurenti sa identifice cauza producatorului. 
Juriul concursului trebuie sa fie de fapt un comitet format 
din comercianti cunoscuti pe plan national, iar succesul ime- 
diat este asigurat. Mii de comercianti vor concura pentru 
premiu. Stereotipul a garantat valoarea concursului. 

Consilierul în relaţii publice poate încerca să conducă la 
această identificare apelând la dorinţele și instinctele ana- 
lizate în capitolul precedent si folosind caracteristicile di- 
vizării în grupuri a societăţii. Utilizarea acestor principii de 
bază va fi un avantaj continuu si eficient pentru el. 

Consilierul trebuie să-i faciliteze publicului alegerea su- 
biectului său din marea masă de subiecte. Totodată, el are 
misiunea de a contracara ceea ce este descris ca „tendinţa 
publicului spre inconstanta și «relaxare»“. Trebuie să inde- 
plinească pentru gândirea publică rolul pe care îl are ziarul, 
prin titlurile sale, pentru cititori. 

Discuţiile abstracte si faptele concrete stau la baza teoriei 
sau analizei sale complexe, dar acestea trebuie oferite publi- 
cului doar într-o formă simplificată și dramatizata. Subtili- 
tatea explicatiei si nuanțele emoționale nu pot avea efect 
asupra unui public numeros. 

Când se poate face un apel atât de puternic la instincte, 
încât să garanteze acceptarea într-un mediu de transmitere 
a informaţiei, în ciuda intereselor aflate în competiţie, 
avem de-a face cu ceea ce se numește o știre. 

Prin urmare, consilierul în relaţii publice este un creator 
de ştiri pentru mediul pe care îl alege pentru ai transmite 
ideile. Datoria sa este de a crea știri indiferent de mediul 
prin care transmite această ştire. Interesul pentru ştiri face 
ca ideile sale să circule şi să obţină reacţia favorabilă a in- 
stinctelor la care face apel. Vom defini știrea în sine ulterior, 
când vom analiza „relaţiile cu presa“. Dar cuvântul „știre“ 
este destul de cunoscut ca să pot vorbi aici despre el. 

Pentru a face apel la instinctele si emoţiile fundamentale 
ale publicului, analizate în capitolele anterioare, consilierul 

în relaţii publice trebuie să creeze știri în jurul ideilor sale. 
Știrile, datorită interesului pe care îl prezintă, vor atrage aten- 
tia pe piaţa ştirilor, care la rândul ei urmăreşte permanent 
să capteze atenţia publicului. Consilierul în relaţii publice tre- 
buie să selecteze din ansamblul subiectului său aspecte de- 
osebite și să le prezinte ca stiri. Trebuie să delimiteze ideile 
şi să le dezvolte în evenimente, astfel încât acestea să fie mai 
ușor înţelese şi să atragă atenţia ca ştiri. 

Titlurile si desenele sunt la fel de importante pentru ziar, 
precum este analiza consilierului în relații publice pentru 
o problemă. 

Titlul este o simplificare concisă și clară a unor subiecte 
complicate. Desenul asigură o imagine vizuală care se sub- 
stituie gândirii abstracte. În același mod, analiza pe care o 
face consilierul în relaţii publice scoate în evidenţă punctele 
importante, interesante și ușor de înţeles pentru a atrage in- 
teresul. 

„Calitățile umane sunt, la rândul lor — afirmă Walter 
Lippmann -, vagi și inconstante. Cel mai bine sunt reţinute 
printr-un semn concret. Prin urmare, calitățile umane pe 
care avem tendinţa să le atribuim numelor impresiilor 
noastre au la rândul lor tendinţa să fie vizualizate în me- 
tafore concrete. Englezii şi istoria Angliei devin Anglia, iar 
Anglia devine John Bull, care este jovial si gras, nu prea in- 
teligent, dar care poate să-și poarte de grijă. Migrarea unui 
popor poate fi văzută de unii ca serpuirea unui râu, iar de 
alţii ca o inundație devastatoare. Curajul oamenilor poate 
fi reprezentat ca o stâncă, scopul lor ca un drum, îndoielile 
lor pot fi vizualizate ca răscrucile unui drum, dificultăţile ca 
gropi şi pietre, progresul ca o vale fertilă. Dacă își mobi- 
lizează armata, dezgroapă securea războiului. Dacă armata 
capitulează, înseamnă că sunt la pământ. Dacă sunt opri- 
mati, se află sub jug sau în lanţuri.“ 


1. Public Opinion, p. 160. 

Probabil ca cea mai mare contributie pe care consilierul 
in relatii publice o aduce publicului si clientului sau este 
abilitatea sa de a intelege si analiza tendintele ascunse ale 
gândirii publice. E adevărat că mai întâi analizează proble- 
ma clientului său, dar apoi analizează gândirea publică; el 
foloseşte mediile de comunicare dintre cei doi, dar mai în- 
tâi el trebuie să-și folosească propria experienţă și cunoaștere 
pentru a aduce cei doi factori la un numitor comun. Capa- 
citatea sa de a cristaliza tendinţele nedefinite ale gândirii 
publice, înainte de a ajunge la o expresie definită, îl face atât 
de valoros. 

Contribuțiile sale sunt capacitatea de a crea simbolurile 
la care gândirea publică poate să răspundă, capacitatea de a 
cunoaște și analiza reacţiile pe care le poate induce publicul, 
capacitatea de a găsi stereotipurile individuale și comunitare 
care duc la un răspuns favorabil, capacitatea de a vorbi pe 
înţelesul audienței si de a avea o receptare favorabilă. 

Metoda de bază prin care el obţine rezultate este apelul 
la instincte şi la dorinţele universale. 


PARTEA A IV-A 


Relatii etice 


CAPITOLUL I 
O analiza a presei si a altor medii 


de comunicare cu care lucreaza 
consilierul in relatii publice 


Cand s-a pus pentru prima data problema scrierii $i pu- 
blicării acestui volum, editorii le-au scris câtorva sute de 
oameni importanţi întrebându-i ce cred despre interesul 
probabil al publicului fata de o lucrare ce tratează subiec- 
tul relaţiilor publice. Din grupul interogat făceau parte edi- 
tori si redactori de ziar, directori ai unor mari întreprinderi 
şi ai unor corporaţii de servicii publice, filantropi, rectori de 
universităţi şi decani de școli de jurnalism, asemenea altor 
oameni importanţi. Răspunsurile lor sunt foarte interesan- 
te, atrăgând atenţia asupra accentului din ce în ce mai mare 
pe care liderii din toate domeniile vieţii americane îl pun 
pe relaţiile publice. Aceste răspunsuri arată de asemenea o 
înţelegere tot mai mare a nevoii de servicii specializate în 
acest domeniu al problemelor specializate. 

Deosebit de interesante sunt comentariile pe care le-au 
trimis editorii și redactorii de ziar ca răspuns la ancheta 
domnului Liveright. Acestea surprind cel mai bine modul 
în care sunt percepute relaţiile publice de către cei care, în 
general, sunt suspectaţi că nu-i acordă prea multă valoare 
în plan social și economic. 

Care e raportul consilierului cu diferitele medii pe care le 
poate folosi pentru a-și promova mesajul? Cel mai important 
mediu este, desigur, presa. Urmează filmele, conferințele, 
reclama, adresarea prin posta, scena — teatrul si muzica —, 
zvonurile, amvonul, sala de clasă, parlamentul. Consilierul 

în relaţii publice are relaţii diferite cu fiecare dintre aces- 
te medii. 

În timp ce privește amuzat masinatiile așa-numitului 
„agent de presă“, jurnalistul din zilele noastre apreciază va- 
loarea serviciului pe care i-l poate oferi consilierul în rela- 
tii publice. 

Pentru ziare, consilierul în relaţii publice este un furnizor. 

Deoarece face o selecţie a ştirilor publicate, ziarul joacă 
un rol important în viaţa americană. Situaţia nu a fost aceeași 
dintotdeauna, deoarece accentuarea importanţei ştirilor este 
un fapt recent. Iniţial, numele de ziar li se potrivea cu greu 
instituţiilor presei americane. Așa-numitele ziare erau, de 
fapt, căi de exprimare a opiniilor propriilor editori. Conti- 
neau puţine ştiri sau chiar niciuna, așa cum este înţeles cu- 
vântul astăzi, în principal deoarece, din cauza dificultăţilor 
de comunicare, era imposibilă obţinerea unor subiecte de in- 
teres în afara celor locale. Publicul era obișnuit să caute în 
presă mai degrabă opiniile redactorului preferat în legă- 
tură cu subiecte de interes curent decât simpla prezentare 
a faptelor. 

Astăzi, pe de altă parte, exprimarea opiniei editoriale este 
o funcţie secundară a unui ziar, iar mii de oameni citesc zia- 
re cu a căror politică editorială nu sunt catusi de putin de 
acord. Această situaţie ar fi fost aproape imposibilă pe vre- 
mea lui Horace Greeley*. 

Nevoia pe care trebuie să o satisfacă presa americană de 
astăzi este nevoia de stiri. „Un ziar — afirmă John L. Given’ 
— poate avea succes fără să publice editoriale care merită 
citite şi fără a avea un alt scop decât profitul, dar nu se poate 
dezvolta fără ştiri publicate într-o formă multumitoare si 
atractivă.“ 


* Horace Greeley (1811-1872), ziarist american, întemeietor al New 
York Tribune (n. tr.). 
1. John L. Given, Making a Newspaper. 

Având o îndelungă experienţă de jurnalist, Will Irvin 
ajunge la concluzia că „știrea este cel mai important lucru 
pentru ziarele americane; pentru lumea modernă, este atât 
o nevoie intelectuală, cât si o nevoie comercială. În psiholo- 
gia populară, a devenit o nevoie primară a minţii, aşa cum 
este foamea pentru corp. Când pilotul se urcă la bord, după 
o cursă lungă, marinarii cer ziarele înainte de a cere, așa 
cum făceau înainte, fructe proaspete si legume. În timpul 
etapelor mai recente ale cuceririi Vestului, de fiecare dată 
când noi, americanii, stabileam o tabără minieră, un ziarist, 
cu maşina de scris atârnând în spatele unui măgăruș, sosea 
o dată cu misionarii, ca un propovăduitor al civilizaţiei. Cea 
mai elocventă ilustrare a acestui lucru este cutremurul din 
aprilie 1906 din San Francisco. În dimineaţa zilei de 20 
aprilie 1906, populaţia orașului s-a adunat în parcuri si pieţe 
— oameni care isi pierduseră casele, terorizati de perspecti- 
va lipsei hranei şi a apei. Editorii celor trei ziare matinale, 
animați de un spiritul ostășesc care îi caracterizează pe cei 
mai devotați membri ai acestei profesii, şi-au mutat redac- 
tile în suburbia orașului Oakland si acolo, la tipografia 
ziarului Tribune, au publicat un număr combinat Call-Chron- 
icle-Examiner. La final, când ziarul a fost tipărit, un redactor 
şi un reporter au luat tirajul într-o mașină și l-au distribuit 
oamenilor cuprinși de panică din parcuri. Au fost pur şi sim- 
plu asaltati, fiind nevoiţi să conducă cu viteză maxima, im- 
prastiind exemplarele la întâmplare. Întârzierea pâinii şi a 
păturilor nu a produs nici pe jumătate o agitaţie atât de mare 
precum sosirea ştirilor. Avem nevoie de ele, le cerșim; acest 
nerv al lumii moderne se transmite prin şi emană din creie- 
rul umanităţii către muşchii săi; organismul complex al so- 
cietatii moderne nu poate funcţiona fără ele, aşa cum omul 
nu se poate mișca fără ţesuturi. Din punct de vedere comer- 
cial și practic, chiar și omul cu o afacere mică trebuie să ci- 
tească zilnic ştirile din ziare pentru a fi informat în legătură 
cu miile de activităţi din structura socială care îi influenţează 

afacerea. Din punct de vedere intelectual si spiritual, ele 
reprezinta — daca nu tinem cont de biserica — principalul 
nostru contact cu o inteligenţă superioară. Rezultatele legis- 
lativului, ale universităţii, ale studiului și amvonului ajung, 
în primă si în ultimă instata, la omul de rând sub formă de 
ştire. Activitatea obositoare de alfabetizare din școală a de- 
venit în primul rând o pregătire pentru meseria de consu- 
mator de ziare. Mai avem mult de urcat pe scara culturală 
ca să obţinem intelecturi care datorează mai mult educaţiei 
riguroase din şcoală şi din facultate decât educaţiei haotice 
a ştirilor.“! 

Cât de mult teren a cedat componenta de comentariu 
editorial în fata importanţei ştirilor se poate vedea si din 
anecdota relatată de Will Irvin: „Ziarul Philadelphia North 
American s-a declarat în favoarea comercializării băuturilor 
distilate. Un comitet al berarilor, reprezentanţi ai celor mai 
importanţi producători, s-a întâlnit cu redactorul-sef. «Îți 
dăm un ultimatum — au spus ei. Trebuie să iti modifici po- 
litica editorială dacă vrei să nu ne retragem reclama. Nu îţi 
cerem prea mult. Nu vrem să schimbi politica editorială, dar 
trebuie să opreşti publicarea ştirilor legate de permiterea comercia- 
lizării băuturilor spirtoase în alte zone.» [s. m.] Astfel, cei mai 
inversunati inamici ai politicii oferă un exemplu concret al 
«puterii presei» în forma sa modernă.“ 

Cred că, dacă producătorii de bere din Philadelphia ar 
fi fost bine consiliati, în loc să încerce influențarea politicii 
ziarului North American, ar fi trebuit să aducă la cunoștința 
ziarului North American cazurile în care încercarea de a lua 
decizii locale de comercializare a băuturilor distilate nu a 
avut succes. Ziarul ar fi publicat, fără îndoială, ambele as- 
pecte ale subiectului, în măsura în care ambele aspecte con- 
stituiau știri. 


1. „What is News“, in Collier's, 18 martie 1911, p. 16. 

Deoarece consilierul în relaţii publice acţionează în re- 
laţia cu presa ca un furnizor de stiri adevărate, corecte, care 
pot fi probate, jurnalistul are o atitudine favorabilă fata de 
el. Rolul său este menţionat si în Codul etic (Code of Ethics) 
adoptat recent la Washington de către o conferință natio- 
nală a editorilor. Ca și alte medii de difuzare a informaţiei 
— mergând de la conferinţă până la radio —, presa așteaptă 
de la consilierul în relaţii publice informaţii despre cauzele 
pe care acesta le reprezintă. 

Din moment ce știrile reprezintă coloana vertebrală a 
unui ziar, este evident că un consilier în relaţii publice tre- 
buie să aibă o definiţie foarte clară a termenului de ştire. Si 
aceasta deoarece munca sa nu presupune doar furnizarea 
ştirilor, ci si crearea acestora. Funcţia de creator de stiri este 
chiar mult mai importantă decât celelalte funcţii ale sale. 

Am fost intrigat mereu de faptul că știrea nu are o de- 
finitie concisă si care să integreze toate aspectele sale. Orice 
om de presă ştie instinctiv ce este o ştire, in special în ceea 
ce priveşte nevoile propriului său ziar. Dar o definiţie a știrii 
este aproape la fel de dificilă ca descrierea unei scări în spi- 
rală, fără a face cu mâna un gest care să o imite sau ca de- 
finirea unui concept metafizic abstract cum ar fi spaţiul, 
timpul, realitatea. 

Ceea ce pentru un ziar reprezintă o ştire poate să nu aibă 
nicio importanţă sau să fie de foarte mică importanţă pen- 
tru alt ziar. Există tot atâtea definiţii ale ştirii câţi jurnalişti 
care își pun problema definirii acesteia. Anumite caracte- 
ristici ale știrii pot fi, cu siguranţă, ușor sesizate, iar definiti- 
ile ştirii în general constau în accentuarea în mod deosebit 
a uneia sau alteia dintre aceste caracteristici. John L Given 
remarcă faptul că „știrea era odată definită ca «informatie 
proaspătă despre un eveniment petrecut de curând»...“ 


1. Making a Newspaper, p. 168. 

Autorul acestei definitii pune accentul pe elementul tempo- 
ral. Fara indoiala ca acest element trebuie sa caracterizeze 
majoritatea stirilor. Totusi, ar fi gresit sa afirmam ca orice 
ştire trebuie să conţină acest element, asa cum nu orice lu- 
cru care este caracterizat de elementul temporal este ştire. 
Evident că aproape toate evenimentele ce au loc in viata de 
zi cu zi in intreaga lume sunt caracterizate de elementul 
temporal, in măsura in care au importanţă pentru mediul 
în care se petrec, dar puţine dintre ele devin vreodată stiri. 

Will Irwin definește știrea ca „o deviere de la ordinea 
existentă“. Astfel, conform lui Irwin, orice delict este știre, 
deoarece este o deviere de la ordinea existentă si, în același 
timp, o manifestare deosebită a fidelității, curajului si ones- 
titatii reprezintă şi ea o știre, din același motiv. 

„Prin educaţia pe care o primim în legătură cu ordinea 
existentă — afirmă Will Irwin — suntem învăţaţi că marea masa 
a oamenilor nu se poate conforma pe deplin idealurilor or- 
dinii respective. Un eveniment care ne atrage atenţia asupra 
unei deosebite adeziuni fata de religie, virtute și adevăr este 
în sine o deviere de la regulă si, prin urmare, o știre. Faptul 
că angajaţii sunt constiinciosi si că majoritatea rămân mult 
timp în slujba aceluiași angajator nu este o ştire. Dar acorda- 
rea unei medalii de către un comitet de femei casnice unei 
menajere care a lucrat într-un singur loc timp de cincizeci de 
ani este o știre, deoarece ne aduce la cunoștință un caz de 
atașament deosebit fata de idealurile ordinii existente. Fap- 
tul că omenirea va fi atrasă de o cantitate foarte mare de stiri 
despre delicte și devieri de la ordine este o dovadă că omul 
obișnuit este optimist, că el crede că lumea este sinceră, solidă 
şi că progresează. Delictele si scandalurile îl interesează cel 
mai mult, deoarece alterează în cea mai mare măsură imagi- 
nea sa asupra ordinii existente. 

Acest lucru stă, prin urmare, la baza unei ştiri. Puterea 
de a sesiza ştirea, pe care trebuie să o aibă orice reporter bun, 
se bazează doar pe sensibilitatea dobândită sau instinctivă 

fata de acest principiu, la care se adaugă capacitatea de a 
observa ceea ce majoritatea oamenilor ar considera drept 
o deviere de la ordinea existentă. În piesa The Stolen Story 
(Subiectul furat) de Jesse Lynch William, a cărei acţiune se pe- 
trece în lumea jurnalistică, putem citi următorul fragment: 

«(Intră Tânărul reporter; se îndreaptă entuziasmat către re- 
dactia de ştiri.) 

TÂNĂRUL REPORTER (profund marcat): Ştire mare. Trei ita- 
lieni morți în explozia unui cazan! 

REDACTORUL DE ȘTIRI (citind materiale. Nu isi ridică pri- 
virea.): Zece rânduri. (Continuă să citească materiale. ) 

"TÂNĂRUL REPORTER (surprins și dezamăgit. Se îndreaptă spre 
birou. Apoi se întoarce către redacţia de ştiri. Pe un ton obişnuit): 
Apropo! Ciudat. Un bebeluș se afla într-un cărucior la cinci- 
sprezece metri de explozie, însă nu a patit nimic. 

REDACTORUL DE ȘTIRI (ridică privirea cu un interes profesio- 
nal): Asta face cât o duzină de macaronari morţi. Scrie juma- 
tate de coloană. 

(Tânărul reporter arată şi mai surprins. Brusc, îi vine ideea. 
Se îndreaptă spre birou, se așază, începe să scrie.) » 

Amândoi au văzut o ştire, dar redactorul a văzut mai mult 
decât reporterul. Deoarece cazurile de italieni uciși de ex- 
plozia unui cazan sunt un lucru obișnuit, dar o explozie 
monstruoasă care ucide un om în toată firea, însă nu afec- 
tează un copil este un lucru cu totul neobișnuit.“ 

Este clar că Will Irwin a scos în evidenţă una dintre trăsă- 
turile generale ale ştirii, fără să ne ofere o definiţie cuprinză- 
toare sau restrictivă. 

Pornind de la regula sa generală conform căreia ştirea 
este o deviere de la ordinea existentă, Will Irwin enumeră 
anumiţi factori comprehensivi care sporesc sau conferă va- 
loare unei ştiri. Îi citez aici deoarece mi se par indiscutabili. 
Pe de altă parte, analiza ârată că unele trăsături intră în con- 
tradictie directă cu principiul de bază, şi anume acela po- 
trivit căruia doar devierea de la ordinea existentă este o ştire. 


178 CRISTALIZAREA OPINIEI PUBLICE 


În opinia lui Irwin, cei patru factori comprehensivi care dau 
sau sporesc valoarea unei ştiri sunt următorii: 

1. „Preferăm să citim despre lucruri care ne plac.“ De aici 
rezultă — afirmă el — regula „Putere pentru bărbat, senti- 
mente pentru femei.“ 

2. „Interesul nostru fata de ştire creşte proportional cu 
gradul în care subiectul, cadrul și personajele sale ne sunt 
familiare.“ 

3. „Interesul nostru fata de ştire este direct proportional 
cu efectul acesteia asupra preocupărilor noastre.“ 

4. „Interesul nostru fata de știri creşte direct proportio- 
nal cu importanţa generală a persoanelor sau activităţilor pe 
care le afiectează.“ Un lucru atât de evident, încât nu mai are 
nevoie de comentarii. 

Ne putem face o idee despre diversitatea ştirilor dintr-un 
oraș pornind de la punctele pe care ziarele metropolitane 
le consideră surse permanente sau ocazionale de ştiri. John 
L. Given enumeră locurile din New York care sunt tot tim- 
pul în atenţia ziarelor: 

„— Sediul poliţiei, 

-judecătoria civilă; 

-judecătoria de instrucţie; 

— Curtea Supremă de Justiţie, Tribunalul din New York; 

— Bursa din New York; 

— Primăria, incluzând biroul primarului, consiliul local, 
biroul administrativ si biroul administraţiei Manhattan-ului; 

— administraţia financiară.“ 

Locurile care, în opinia lui John L. Given, sunt monito- 
rizate ocazional de către ziare sunt: 

„„— tribunalele (cazurile simple, minore); 

— curţile cu juri (delictele grave); 

— biroul procurorului districtual; 

— ușile camerelor in care se tin şedinţele Marelui Juriu 
(pentru rechizitorii $i audieri); 

— Curtea Federală de Justiţie; 

— Poşta; 

— birourile preşedinţilor de comisii ale Congresului Sta- 
telor Unite si birourile Serviciului Secret al Statelor Unite; 

— biroul procurorului general al Statelor Unite; 

— căpităniile, unde sunt anunţate sosirile si plecările va- 
selor; 

— birourile, unde sosesc imigranții; 

— birourile notariale, unde sunt încheiate testamentele 
şi sunt audiate declaraţiile legate de testamente; 

— sediile politice în timpul campaniilor electorale.“ 

În sfârșit, „următoarele sunt vizitate de către reporteri 
doar o dată sau de câteva ori pe zi: 

— secţiile de poliţie; 

—judecatoriile municipale; 

— Comitetul de sănătate; 

— sediul Departamentului Pompierilor; 

— sediul administraţiei parcurilor; 

— sediul Departamentului de Urbanism; 

— închisorile. 

— închisorile statale; 

— Monetăria Statelor Unite; 

— Biroul vamal portuar; 

— Biroul de Statistică al Statelor Unite; 

— spitalele; 

— hotelurile importante; 

— morga; 

— biroul serifului; 

— biroul guvernatorului orașului; 

— biroul Trezoreriei Municipale; 

— birourile fiscului.“ 

Exemplul broker-ului John Smith, oferit de John L. 
Given, ilustrează în totalitate ceea ce vreau să demonstrez. 
„Timp de zece ani — spune Given - şi-a urmat calea liniștit 
şi, cu excepţia clienţilor si a prietenilor săi, nimeni nu știa 
cine este. Nici nu există pentru ziare. Dar în al unsprezecelea 

an are piederi mari si, rămas fără resurse, îi cere avocatului 
său să demareze procedura de lichidare. Avocatul se prezin- 
tă la administraţia financiară și un funcţionar înregistrează 
dosarul. Aici intră în scenă ziarele. În timp ce funcţionarul 
consemnează falimentul afacerii lui Smith, un reporter 
trage cu ochiul si, câteva minute mai târziu, ziarele află de- 
spre problemele sale şi cunosc detaliile afacerii sale ca și cum 
un reporter ar fi fost la ușa lui zilnic în ultimii zece ani. Dacă 
Smith ar fi tăcut mâlc şi nu ar fi înregistrat falimentul, ziarele 
tot ar fi aflat despre el la judecătoria de instrucţie în loc de 
administraţia financiară; de fapt, deşi Smith nu știe, ziarele 
sunt pregătite să se ocupe de el indiferent ce face. Până şi 
la morgă veghează oameni care ar putea da de el. Smith este 
la adăpost doar atâta timp cât nu se abate de la calea sa și 
nu iese în evidenţă.“ 

Adesea este nevoie de un act vizibil pentru ca un eveni- 
ment sa devina stire. 

Comentand acest aspect al situatiei, Walter Lippmann 
analizează exemplul de mai sus al broker-ului John Smith 
şi al falimentului său ipotetic. „Acel act vizibil — afirmă 
Walter Lippmann -— «dezvăluie» știrea despre Smith. Daca 
ştirea va fi valorificată sau nu e altă discuţie. Important este 
că, înainte ca o serie de evenimente să devină ştire, acestea 
trebuie să iasă în evidenţă printr-un act vizibil. În general, 
un act vizibil brut. Poate că prietenii lui Smith cunoșteau de 
mai multi ani faptul că risca, poate că redactorul financiar 
auzise câteva zvonuri, dacă prietenii lui Smith erau guralivi. 
Dar, pe lângă faptul că nimic nu putea fi publicat pentru ca 
putea fi considerat calomnie, aceste zvonuri nu conţineau 
nimic clar care să stea la baza unui articol. Trebuia să se pe- 
treacă ceva ce nu putea fi negat sau interpretat: falimentul, 
un incendiu, un accident, o agresiune fizică, o revoltă pu- 


1. Making a Newspaper, p. 57. 

blică, o arestare, un denunt, intrarea în vigoare a unei legi, 
un discurs, un vot, o adunare, exprimarea opiniei unui ce- 
tatean foarte cunoscut, un editorial într-un ziar, o tranzac- 
tie, un stat de plată, o schimbare de tarif, propunerea de a 
construi un pod [...]. Trebuia să se întâmple ceva. Eveni- 
mentele trebuie să aibă un anumit curs și, atâta timp cât un 
aspect al problemei nu este un fapt împlinit, ştirea nu este 
altceva decât un adevăr posibil.“ 

Privind lucrurile din punctul de vedere practic al unui 
jurnalist, Will Irwin a aplicat această observaţie la modul în 
care este creată știrea zilei: „Afirm o platitudine atunci când 
spun că guvernarea de către popor este esenţa democraţiei. 
În teorie, oamenii privesc și cunosc; atunci când, în proce- 
sul evoluţiei sociale și industriale, văd un rău nou care iese 
la suprafaţă, au instituţii pentru a regla situaţia sau pentru 
a opri fenomenul. Nu pot vedea fără lumină, nu pot cu- 
noaste fără profesori. Ziarele, sau o forţă de acest fel, tre- 
buie să le aducă zilnic la cunoștință lucrurile şocante sau 
neplăcute pentru ca democraţia, în evoluţia sa lentă şi îm- 
pleticită, să perceapă și să corecteze. Este bine să știm că 
John Smith, sub influenţa alcoolului, a venit acasă și și-a ucis 
soţia. Surprinsi și socati, dar interesaţi de subiect, putem să 
urmărim cazul lui John Smith, să vedem că decizia în cazul 
său nu este influenţată de relaţiile politice ale acuzatului. 
Poate că, după destule cazuri de genul celui al lui John 
Smith, vom analiza principalele cauze și vom lupta împotri- 
va băuturii care îi ia minţile pe moment sau a opresiunii in- 
dustriale care l-a transformat într-un înapoiat subnutrit si 
irascibil. E bine să ştim că John Jones, un funcţionar, a fal- 
sificat un cec si a ajuns la pușcărie. Pentru că vom veghea 
nu doar să se facă dreptate în acest caz, ci vom ajunge să ne 
interesăm si de reţeaua de pariuri ilegale care l-a adus pe 


1. Public Opinion, pp. 339-340. 

acesta in situatia de a fura. Daca citim zilnic despre delictele 
din cartierul East Side al New York-ului si din portul Chicago, 
la un moment dat democratia va ajunge la cauzele ultime 
ale exploatării, subnutriţiei și suprapopulani. Nici o alta 
metodă nu are un efect atât de mare asupra publicului pre- 
cum exemplul care ilustrează o morală. Descrierea generală 
a condiţiilor grele nu reușește, din diferite motive, să impre- 
sioneze gândirea obișnuită. Chiar dacă s-ar striga zi de zi în 
Shreveport* că speluncile îi fac pe negri periculoși, nimeni 
nu ar lua atitudine împotriva acestor cârciumi. Dar după ce 
un negru, beat din cauza ginului ieftin consumat într-un 
asemenea local, a atacat-o și a ucis-o pe Margaret Lear, o 
elevă, locuitorii din Shreveport au votat pentru interzicerea 
acestor localuri.“ 

Pentru majoritatea activităţilor nu există nicio modalitate 
de ierarhizare. Adevărata problemă a presei este aceea de 
a stabili o ierarhie a acestor activităţi atunci când acestea se 
dovedesc importante. 

Consilierul în relaţii publice joacă un rol foarte impor- 
tant în acest domeniu. Treaba lui este să aducă în atenţia 
publică, prin intermediul presei şi al oricăror altor canale 
de care dispune, punctul de vedere, mișcarea sau problema 
pe care le reprezintă. Walter Lippmann a observat că toc- 
mai din acest motiv ceea ce numim „agentul de presă“ a de- 
venit un factor important în viaţa modernă. 

Observațiile lui Walter Lippmann în legătură cu acest 
subiect merită comentate. El afirmă: „Acesta este motivul 
care a dus la apariţia agentului de presă. Grupurile organi- 
zate de oameni şi-au dat seama că, daca vor să se bucure de 
publicitate sau să se ferească de ea, nu trebuie să lase la în- 
demâna reporterului imensa putere de a decide care fapte 
şi care impresii vor fi făcute publice. E mai sigur să angajeze 


* Oras din statul Louisiana (n. tr.). 
1. „All the News That's Fit to Print“, Collier's, 6 mai 1911, p. 18. 

un agent de presă care să intermedieze relaţia dintre grup 
si ziare.“ 

Funcţia cu adevărat importantă pe care o deţine con- 
slierul în relaţii publice, atât în raport cu presa, cât si în ra- 
port cu clientul său, depășește însă aceste considerente. El 
nu este doar un furnizor de ştiri, ci mai mai mult decât atât: 
creatorul de ştiri. 

Un amator poate să furnizeze un subiect bun unui ziar 
obișnuit și să fie apreciat, deşi sunt șanse mari să nu observe 
chiar acele trăsături ale subiectului care îi dau statutul de 
ştire si să teacă cu vederea chiar acele elemente ale subiec- 
tului care l-ar face interesant pentru ziarele pe care le abor- 
dează. 

Proprietarii de hotel din New York respectau legea pro- 
hibitiei, dar observau că anumite restaurante încălcau legea 
fără să suporte nicio consecinţă. Simtindu-se nedreptatiti, au 
creat un eveniment cu valoare de ştire, trecând peste auto- 
ritatile locale și telegrafiindu-i președintelui Harding pen- 
tru a-i cere respectarea legii. Aceast eveniment a devenit o 
ştire de prim rang. 

Inaugurarea unui magazin de către o femeie bine cunos- 
cută, ocazie cu care au fost făcute demonstraţii practice care 
să arate efectul taxelor asupra preţului imbracamintii pen- 
tru femei, a fost un eveniment creat pentru a spori intere- 
sul în legătură cu acest subiect. 

Ceremonia lansării unei nave de război, punerea unei 
pietre de temelie, prezentarea unei petiţii către guvern, de- 
monstratiile, petrecerile si banchetele sunt evenimente cre- 
ate datorită capacităţii lor de a atinge publicul prin diferite 
medii. 

Departamentele unui ziar modern ilustrează marea va- 
rietate de abordări posibile pe care presa le adoptă fata de 


1. Public Opinion, p. 344. 

orice subiect. Coreland aceasta situatie cu posibilele abor- 
dari ale oricărui subiect din perspectiva psihologiei umane, 
observăm diversitatea metodelor de care se poate folosi con- 
silierul în relaţii publice pentru a crea evenimente. 

De exemplu, în presa centrală există departamentul de 
ştiri, departamentul editorial, departamentul pentru cores- 
pondenta, departamentul pentru femei, departamentul so- 
cial, departamentul evenimentelor curente, departamentul 
de sport, departamentul imobiliar, departamentul pentru 
afaceri, departamentul financiar, departamentul naval, de- 
partamentul pentru capital, departamentul educaţional, 
departamentul fotografic, precum si secţiuni și jurnaliști cu 
atribuţii speciale, care diferă de la ziar la ziar, 

Într-un studiu valoros asupra „Obiceiurilor legate de lec- 
tura ziarelor ale directorilor și profesioniştilor din New 
York“, realizat de profesorul George Burton Hotchkiss, 
şeful catedrei de publicitate şi marketing de la New York 
University, şi de Richard B. Franken, conferenţiar în pu- 
blicitate, pot fi găsite mai multe tabele care descriu trăsă- 
turile ziarelor de dimineaţă și de seară preferate de către 
grupul căruia i-au fost trimise chestionarele si de către di- 
ferite grupuri mai mici din interiorul acestui grup. 

Consilierul în relaţii publice nu numai că știe care este 
valoarea de ştire, dar, cunoscând acest lucru, se află în situ- 
atia de a face ca ştirile să aibă loc în realitate. El este un creator 
de evenimente. 

O organizaţie care a dat un banchet cu scopul de a strân- 
ge bani pentru o construcţie a trimis invitatiile la banchetul 
respectiv lipite pe nişte cărămizi. Elementul de ştire în 
acest eveniment era expedierea cărămizilor. 

În această calitate, de furnizor şi creator de ştiri pentru 
presă, dar si pentru alte medii de răspândire a ideilor, con- 
silierul în relaţii publice nu poate reuși decât dacă actionea- 
ză conform celei mai înalte morale şi conform cu cerinţele 
tehnice ale celor cu care lucrează. 

Scriind despre profesia de consilier în relaţii publice, au- 
torul unui articol din New York Times afirmă că „redactorii 
ziarelor sunt cei mai suspicioși și mai cinici dintre muritori, 
dar pot face foarte ușor deosebirea dintre adevăr si fals“. El 
descrie, în continuare, un consilier în relaţii publice așa cum 
îl vede el, dându-i numele fictiv Swift, şi remarcă faptul că 
„indiferent de convingerile etice pe care le au, Swift și com- 
pania nu se vor angaja în afaceri dubioase. Ei știu că o ast- 
fel de eroare ar fi fatală. Publicul poate uita, dar redactorul 
nu o va face niciodată. În plus, nimeni nu-i obligă.“ 

Materialul pe care consilierul în relaţii publice îl furni- 
zează presei şi altor medii trebuie să conţină informaţii ade- 
vărate şi corecte. În plus, trebuie să îndeplinească criteriile 
oricărei ştiri — să fie de actualitate și să prezinte interes —, și 
nu trebuie să îndeplinească aceste criterii în general, ci să 
satisfacă nevoile pe care le are fiecare ziar în parte şi, mai 
mult decât atât, nevoile redactorului care răspunde de de- 
partamentul la care este trimis materialul spre publicare. 

În sfârșit, calitatea literară a materialului trebuie să în- 
deplinească cele mai înalte standarde jurnalistice. Textul tre- 
buie să fie bine scris, respectând regulile care caracterizează 
un subiect bine scris în viziunea fiecărui ziar în parte. 

Pe scurt, materialul care ajunge pe biroul editorului tre- 
buie să fie la fel de bine realizat si de atent verificat ca si cum 
editorul însuşi ar fi desemnat un reporter special să adune 
informaţiile și să redacteze subiectul. Doar prezentându-și 
ştirea într-o asemenea formă și într-un asemenea mod 
consilierul în relaţii publice poate spera să obţină, în cazul 
unui ziar, cel mai important lucru — încrederea redactoru- 
lui. Dar trebuie să fie clar că numai în anumite cazuri con- 
silierul în relații publice este un intermediar între ştire şi 


1. Charles J. Rosebault, „Men Who Wield the Spotlight“, Times Book 
Review and Magazine, 1 ianuarie 1922. 


186 CRISTALIZAREA OPINIEI PUBLICE 


presa. Evenimentul realizat de el, actiunea pe care a creat-o 
trebuie să-și găsească singure exprimarea in mediile care 
ating publicul. 

Posturile de radio constituie o modalitate foarte bună de 
abordare a publicului. Acestea sunt controlate de către or- 
ganizaţii private, mari companii furnizoare de electricitate, 
magazine, ziare, companii de telegrafie și, în unele cazuri, 
de către guvern. Programele lor le transmit celor care le re- 
ceptioneaza informaţii și divertisment. Aceste programe di- 
feră de la o localitate la alta. 

Consilierul în relaţii publice are la dispoziţie, prin inter- 
mediul programelor de radio, o mare varietate de modali- 
tati de abordare a publicului. În disputele în care pot fi 
banuiti de partizanat, cei care controlează postul de radio 
doresc să fie prezentate toate punctele de vedere pentru a 
îndepărta această bănuială. Prin urmare, consilierul în re- 
latii publice le poate sugera managerilor postului de radio 
ca un subiect care se întâmplă să îl intereseze să fie supus 
unei discuţii într-o emisiune. Sau, în cazul informaţiei, care 
nu prezintă pericolul bănuielii de partizanat, el poate să-și 
expună teza sub forma unui discurs ţinut de o persoană 
respectată şi cunoscută. 

In cazul evenimentelor la crearea cărora participa şi 
consilierul în relaţii publice, precum mitingurile, radioul 
devine o modalitate firească de adresare, așa cum este o ştire 
într-un ziar, şi difuzarea discursurilor către mii şi mii de 
oameni devine o consecinţă a evenimentului în sine. Un 
exemplu este difuzarea discursului ţinut de lordul Robert 
Cecil la un banchet pe tema Ligii Naţiunilor. 

De exemplu, multe reviste se folosesc de staţiile de radio 
pentru a furniza discursuri pe anumite teme. Astfel, revis- 
tele cu profil casnic le furnizează posturilor de radio infor- 
matii despre aspectele activităţilor femeilor. Revistele de 
modă fac același lucru în domeniul lor. Și își sporesc astfel 
prestigiul și autoritatea în rândul ascultătorilor. 

Folosirea telegrafului pe timpul războiului a fost un fac- 
tor important de transmitere către ţările inamice a infor- 
matiilor legate de scopurile războiului si de realizările de pe 
front. A fost folosit cu succes atât de către Aliați, cât si de 
către Puterile Centrale. A fost folosit chiar si de către guver- 
nul sovietic pentru a-şi difuza comunicatele. Această moda- 
litate de difuzare este foarte diferită de radio, la care ne-am 
referit mai sus, deoarece eficacitatea sa nu depinde de nu- 
mărul celor care recepționează, ci de ziarele şi celelalte 
medii care difuzează mai departe materialul transmis. De- 
sigur, telegraful a fost şi este un mediu important pentru 
consilierul în relații publice. 

Conferinţa constituie un alt mijloc încetățenit de comu- 
nicare a ideilor. 

Cuvântul rostit şi-a pierdut într-o anumită măsură efica- 
citatea, dacă ne referim doar la conferinţe. 

Folosirea conferinţelor este limitată de numărul celor 
care ascultă mesajul. Folosind cuvântul tipărit, filmul sau ra- 
dioul, poate fi atins un număr mult mai mare de oameni. 
Această limitare este rezultatul atât al puterii scăzute a vocii 
umane, cât si al numărului mic al locurilor dintr-o sală. 

Totuşi, conferinţa isi are importanţa sa pentru consilierul 
în relaţii publice, deoarece îi oferă posibilitatea de a vorbi 
în faţa unei audienţe, care dă mai departe valoare de ştire 
mesajului, sau pentru că îi permite să pună în scenă eveni- 
mente în așa fel încât să trezească interesul unei audienţe 
mai largi decât cea căreia i se adresează propriu-zis. 

Consilierul în relaţii publice poate folosi conferințele în 
mai multe moduri pentru a transmite informaţii sau idei. 
Mai întâi, există managerii şi agenţiile de conferinţe, care ac- 
tioneaza ca agenţi organizatori de conferinţe pentru diferite 
tipuri de public în întreaga ţară. Consilierul în relaţii publice 
îi poate sugera, de exemplu, clientului său să contacteze o 
personalitate cunoscută care, datorită interesului pe care îl 
are faţă de o anumită cauză, va fi bucuroasă să susţină un 

turneu de conferinţe. Apoi, o agenţie se poate ocupa de or- 
ganizarea turneului. În aceast tip de turnee se încadrează 
cele care au organizatori importanţi, precum Liga Natiuni- 
lor sau editorii unor scriitori cunoscuți. 

Domeniul conferinţelor oferă un alt mijloc de comuni- 
care şi prin faptul că îi permite consilierului în relaţii pu- 
blice să se adreseze direct unei serii de lideri de grup, cărora 
să le prezinte faptele și ideile pe care vrea să le susţină. Con- 
ferentiarii din Consiliile Educaţiei de pe întreg cuprinsul 
țării, cei care susţin conferinţe în şcoli si in alte instituţii de 
învăţământ si toţi cei care se adresează unor diverse audi- 
ente pot fi abordati direct, pentru a deveni purtătorii infor- 
matiei pe care consilierul vrea să o promoveze. 

Mitingurile sau demonstrațiile publice, la care oratori 
bine cunoscuți își exprimă opiniile asupra anumitor proble- 
me, presupun același tip de abordare. Desigur, scopul lor 
principal nu este atât acela de a atinge publicul care este de 
fata, cât acela de a trezi interesul miilor si milioanelor de oa- 
meni care nu sunt prezenţi, dar la care ecourile vocii ora- 
torului ajung prin intermediul altor canale. 

Reclama este, şi ea, un mediu deschis pentru consilierul 
în relaţii publice: termenul este folosit aici pentru a desem- 
na orice formă de spaţiu plătit disponibil pentru prezentarea 
unui mesaj. De la reclama de ziar până la panoul de afișaj, 
formele sale sunt atât de diverse, încât și-a dezvoltat propria 
literatură de specialitate, propriile principii şi propria prac- 
tică. Prin obiectivele sale și prin mediile prin care poate fi 
atins publicul, consilierul în relaţii publice consideră întot- 
deauna reclama printre cele mai importante mijloace de 
care dispune. 

Consilierul înţelept îi va cere sfatul asupra tipului anume 
de reclamă care trebuie utilizat într-o problemă dată unui 
agent de publicitate, care isi câştigă existenţa din aceasta 
competenţă. Consilierul în relaţii publice şi agentul de pu- 

blicitate rezolva apoi problema, fiecare in parte, in dome- 
niul sau specific. 

Pana acum, reclama a pus accentul pe crearea cererii $i 
a pietei pentru anumite bunuri. Ea este folosita la fel de efi- 
cient si pentru răspândirea ideilor. Este cu atât mai eficien- 
ta atunci cand este insotita de alte metode de promovare. 

Reclama controleaza exact cantitatea de spatiu fizic pe 
care îl ocupă în ochii publicului. Această caracteristică îi 
conferă o mare flexibilitate. Ea poate fi extinsă sau limitată 
după voie. Într-un anumit sens, această calitate oferă posi- 
bilitatea selectării precise a publicului $i a transmiterii di- 
recte a mesajului. 

Domeniul reclamei colective, plătite de mai multi clienţi 
din acelaşi domeniu de afaceri sau din cadrul aceleiași pro- 
fesii, de către guverne sau instituţii de stat, pentru un scop 
sau altul, are un potenţial deosebit. 

Scena îi oferă consilierului în relaţii publice o cale de 
abordare care trebuie privită atât din punctul de vedere al 
numărului de indivizi la care ajunge, cât si din cel al cer- 
curilor de influenţă pe care le creează, prin difuzarea din 
gură-n gură, de exemplu. De aceea, acest mijloc trebuie pri- 
vit cu mare atenţie. 

Prin colaborarea cu dramaturgii sau managerii, se poate 
ajunge ca o idee să fie reprezentată pe scenă, căpătând ast- 
fel o formă, vizuală si sonoră. 

Din punctul de vedere al consilierului în relaţii publice, 
filmul se împarte în două specii. Este vorba, în primul rând, 
de filmul artistic. Aici, orice utilizare directă a ideilor con- 
silierului trebuie obţinută pe cale indirectă; producătorul 
filmului trebuie să fi preluat ideea dintr-un alt organ de co- 
municare. El poate adopta, într-adevăr, ca subiect al unui 
film una dintre ideile pe care le-a promovat consilierul în 
relaţii publice. De exemplu, acel film recent în care era 
vorba despre traficul de droguri este, în mod limpede, un 

rezultat al acţiunilor desfăşurate pentru combaterea aces- 
tui flagel. 

Cea de-a doua specie poate fi folosită într-un mod mai 
direct. Filmele educative sunt turnate la comandă, pentru a 
ilustra aspecte specifice care tin de consumul public, de la 
prezentarea modului de fabricare a unui produs până la ex- 
punerea avantajelor metroului într-o metropolă. Aceste filme 
sunt proiectate, de obicei, în fata unui grup selectat de consi- 
lierul în relaţii publice sau în faţa oricărui alt grup interesat. 
Astfel, o cameră de comerț poate prezenta un film despre 
nevoia construirii unor facilități portuare mai bune. 

Unul dintre momentele acestor proiecţii este calupul de 
ştiri, care este controlat de o organizaţie privată și prezintă 
evenimente ce pot fi organizate de consilierul în relaţii pu- 
blice; acesta este un canal valoros de difuzare a ştirilor. 

Transmiterea din gură-n gură este, de asemenea, un ca- 
nal important. Ideile și faptele pot fi transmise foarte bine 
astfel. In acest caz, un rol foarte important îl joacă liderii 
grupurilor. Adesea, consilierul în relaţii publice le comunică 
liderilor de grup ideile pe care vrea să le răspândească. 

Campania prin corespondenţă directă și tipăriturile re- 
prezintă, pentru consilier, canale prin care poate tinti foarte 
exact publicul. Există mari companii care au la dispoziţie, 
în acest scop, liste de persoane ordonate în funcţie de 
nenumărate criterii. Există împărțiri geografice, profesio- 
nale, pe domenii de afaceri sau după religie, poziţia eco- 
nomica și asa mai departe. Această clasificare a publicului 
în grupuri care corespund unui anumit mesaj este una 
dintre cele mai importante funcţii ale consilierului în relaţii 
publice, după cum am mai spus. Metoda corespondenţei di- 
recte îi oferă excelente posibilităţi de a-și valorifica pregă- 
tirea si experienţa. Comunicarea telegrafică sau radio tine 
şi ea, desigur, de același tip de abordare. 


CAPITOLUL II 
Obligatiile fata de public 
in calitate de pledant 


Face parte din istoria profesiilor noi — și fiecare profesie a 
fost la un moment dat nouă — să fie acceptate de către pu- 
blic şi să devină pe deplin institutionalizate doar după ce au 
fost depășite două neajunsuri majore. Primul, destul de ciu- 
dat, rezidă chiar în opinia publică și constă în rezistenţa pu- 
blicului fata de conştientizarea unei dependențe, oricât de 
mici, de actele de conducere exercitate de un grup sau de 
o persoană. Medicina, chiar şi astăzi, se luptă cu această în- 
dărătnicie. Legea se luptă cu ea. Și totuși, acestea sunt pro- 
fesii institutionalizate. 

Al doilea neajuns este acela că fiecare profesie noua tre- 
buie să devină institutionalizata nu prin efortul şi acţiunile 
altora, care pot fi consideraţi impartiali, ci prin propriile sale 
forţe. 

Aceste neajunsuri sunt cu atât mai mari într-o profesie 
de consiliere (advocacy), deoarece este implicată în repre- 
zentarea partizană a unui punct de vedere. Avocatura este 
poate exemplul cel mai cunoscut, si astfel se poate face o 
comparaţie tranșantă între sala de judecată și noua profe- 
sie a consilierului în relaţii publice. 

Ambele profesii îi oferă publicului aproape aceleași ser- 
vicii — pregătire profesionistă, o înţelegere foarte bună a 
mediului din care trebuie obţinute rezultatele, o capacita- 
te extrem de dezvoltată de a analiza problemele în elemen- 
tele lor constitutive. Ambele profesii pot oricând să creeze 
disensiuni în interiorul mulţimii, deoarece adesea afișează 

o opoziţie deschisă si sincera fata de punctele de vedere in- 
guste, fixe, ale unuia sau altuia dintre numeroasele grupuri 
care compun societatea. Într-adevăr, acest aspect al muncii 
de consilier în relaţii publice constituie, neîndoielnic, fun- 
damentul dezaprobării acestei profesii de către o mare par- 
te a populaţiei. 

Chiar Everett Dean Martin, care în cartea sa condamnă 
dur ceea ce el numește propaganda, observă și admite fac- 
torii psihologici fundamentali care îi fac pe susținătorii unui 
punct de vedere să-i acuze pe susţinătorii unui alt punct de 
vedere că urmăresc scopuri greșite si imorale. El afirmă: 

„Atunci când este pus la îndoială lucrul în care crede, 
omul din mulţime se salvează de la falimentul spiritual, se 
apără, împiedică dezagregarea mulţimii doar prin opoziţie. 
Oricine înfruntă lucrurile în care crede mulţimea trebuie 
expulzat. Nu trebuie să i se permită să vorbească. Fiind un 
susţinător al altor valori, declaraţia sa trebuie ignorată. 
Semnificaţia dovezii pe care el o aduce trebuie discreditată 
prin minimalizarea martorului incomod. «Este un om rău, 
mulţimea nu trebuie să îl asculte.» Ratiunile sale sunt demo- 
nice, el este «vândut», este un personaj imoral, spune min- 
ciuni, nu este sincer, sau «nu are curajul să ia atitudine», sau 
«nu spune nimic nou». Piesa lui Henrik Ibsen Un dușman 
al poporului ilustrează foarte bine aceasta idee. Mulțimea 
votează ca doctorului Stockman să nu i se dea voie să vor- 
bească despre băi, adevăratul subiect în discuţie. Într-ade- 
văr, primarul anunţă oficial faptul că declaraţia doctorului 
că apa este nocivă este «nefondată și exagerată». Apoi Aso- 
ciatia Proprietarilor trimite o adresă prin care îl acuză pe 
doctor că, în secret, «doreşte revoluţia». Când, în final, doc- 
torul Stockman vorbeşte și le spune cetăţenilor care este ade- 
vărata motivaţie a comportamentului lor si emite câteva 
adevăruri simple despre «majoritatea compactă», mulțimea 
se salvează nu dovedind falsitatea afirmațiilor doctorului, ci 

huiduindu-l, numindu-l «dușman al poporului» si aruncan- 
du-i cu pietre în fereastră.“ 

Dacă analizăm exemplul particular al muncii consilieru- 
lui în relaţii publice, observăm mecanismul gândirii mul- 
timii, care a făcut foarte dificilă obţinerea aprobării publice. 
Să luăm din nou ca exemplu situaţia taxelor vamale. Este im- 
posibil pentru fiecare tabără implicată să obţină un punct 
de vedere impartial fata de cealaltă tabără. Importatorul 
spune că producătorul exagerează, îl acuză de egoism. El 
invocă în favoarea sa lucruri precum bunăstarea socială, si- 
guranta naţională, americanismul, preţuri mai mici pentru 
consumator și orice alte argumente de care se poate folosi. 
Fiecare ziar care pare a susţine sugestiile părţii adverse, fie 
prin faptele sale, fie prin modul de a scrie, este catalogat 
imediat ca mincinos, nenorocit, prost sfătuit. Importatorul 
ajunge la concluzia că publicaţia a fost inspirată de mași- 
naţiuni perfide din partea producătorilor. 

Dar are producătorul mai multă dreptate? Dacă ziarele 
publică ştiri nefavorabile intereselor sale, atunci acestea au 
fost „cumpărate“, „influențate“, sunt „partizane“ şi multe alte 
exagerări. Producătorul, asemenea importatorului, identi- 
fică lupta sa cu lupta pentru standarde fundamentale pe 
care le are la îndemână: un salariu decent, preţuri mai mici 
pentru consumator, standardul american de angajare, corec- 
titudine, dreptate. Pentru fiecare, argumentele celuilalt nu 
pot fi luate în considerare. 

Să ducem această situaţie cu un pas mai departe, spre un 
punct în care este angajat consilierul în relaţii publice, de 
o parte sau de alta. Observăm cât de ușor fiecare parte și 
susţinătorii săi numesc „propagandă“ chiar şi faptele și sta- 
tisticile celorlati care pot fi probate. Dacă importatorii ar pre- 
zinta statistici care arată că salariile pot fi mărite şi preţul 


1. The Behavior of Crowds, pp. 128-129. 

catre consumator micsorat, sustinatorii lor ar fi satisfacuti, 
daca publicul ar fi informat si educat intr-o problema atat 
de importantă, și dacă ziarele ar fi atât de deschise încât sa 
publice aceste informaţii. Producătorii, pe de altă parte, ar 
numi astfel de materiale „propagandă“ și ar învinui orice 
ziar care ar publica asemenea statistici sau l-ar învinui pe 
economistul care le-a realizat sau pe consilierul în relaţii 
publice care a recomandat alcătuirea materialului. 

Singura diferenţă dintre „propagandă“ și „educaţie“ con- 
stă în punctul de vedere. Recomandarea unui lucru în care 
credem este educaţie. Recomandarea unui lucru în care nu 
credem este propagandă. Fiecare dintre aceste substantive are 
implicaţii sociale și morale. Educaţia este valoroasă, demnă 
de promovat, instructivă. Propaganda este vicleană, necin- 
stită, ascunsă, înșelătoare. Abia în zilele noastre observăm o 
ușoară schimbare a punctului de vedere asupra acestei pro- 
bleme, aşa cum arată articolul următor: 

„Relativitatea adevărului — afirmă Elmer Davis — este un 
lucru bine ştiut de către orice jurnalist, chiar şi de către cei 
care nu au studiat niciodată epistemologia și, dacă fraza o 
permite, adevărul este mai relativ la Washington decât ori- 
unde altundeva. Din când în când pot fi făcute declaraţii di- 
recte; cutare și cutare lege a trecut sau a fost oprită de una 
din camerele Congresului; administraţia a declarat cutare 
sau cutare lucru; preşedintele a aprobat cutare lege sau i s-a 
opus. Dar cele mai multe ştiri care au ca sursă Washington-ul 
sunt mai degrabă vagi, deoarece depind de declaraţiile po- 
liticienilor care nu doresc să fie citați după nume, și nici 
chiar după descriere. Acest lucru, mai mult decât orice altce- 
va, este de vină pentru un fel de ceaţă, un nor de emanatie 
rău mirositoare care însoțește știrile care vin de la Washing- 
ton. Știrile care au ca sursă Washington-ul pot reprezenta 
nu ceea ce este, ci ceea ce se poate afla sub o anumită in- 
certitudine, ceea ce s-ar putea dovedi a fi, ceea ce un anu- 

mit personaj spune ca este sau chiar ceea ce el doreste ca 
publicul să creadă că este atunci cand nu este.“ 

Cele mai multe subiecte în legătură cu care există o asa- 
numită opinie publică limpede sunt mult mai vagi și tulburi, 
mult mai complexe în fapte și ramificații decât ştirile de la 
Washington pe care le descrie istoricul ziarului New York Times. 
Gândiţi-vă, de exemplu, ce probleme complicate sunt expuse 
întâmplător de către cetăţeanul obișnuit. Un public neuni- 
form poate respinge o teorie medicală nouă pe baza unor 
considerente superficiale. Judecata sa este viciată sau de-a 
dreptul eronată, după cum o dovedeşte istoria medicală. 

Judecăţile politice, economice si morale sunt cel mai ade- 
sea, asa cum am văzut, expresii ale psihologiei de grup și ale 
reacției de turmă, iar nu rezultatul judecății calme. E greu 
de crezut că acest lucru nu este inevitabil. Opinia publică 
într-o societate ce cuprinde milioane de oameni, care cu 
toţii trebuie într-un fel sau altul să ajungă la colaborare cu 
ceilalţi, trebuie să găsească un nivel de uniformitate bazată 
pe inteligenţa membrului mediu al societăţii ca întreg sau 
al unui anumit grup. Pentru fiecare om în parte există o se- 
rie diferită de fapte în legătură cu un anumit subiect. Socie- 
tatea nu poate aștepta să găsească adevărul absolut. Nu poate 
să analizeze în amanuntime fiecare problemă înainte de a 
formula o judecată. Înseamnă că așa-numitele adevăruri pe 
care se întemeiază societatea sunt născute din compromi- 
sul dintre dorinţele conflictuale și din nenumărate interpre- 
tări diferite. Ele sunt acceptate şi menținute necondiţionat 
o dată ce au fost stabilite. In lupta dintre idei, singurul test 
este cel pe care l-a evidenţiat judecătorul Holmes de la Cur- 
tea Supremă — puterea ideii de a se face acceptată într-o 
competiţie deschisă. 

Noile idei se pot întruchipa doar prin acceptarea lor de 
către grupuri. Simpla pledoarie individuală va plasa adevărul 

in afara fondului general de cunoastere si credinte. Impul- 
sul de a suprima minoritatea sau punctele de vedere majo- 
ritare sunt contracarate partial de activitatea consilierului in 
relatii publice. 

Standardele consilierului in relatii publice sunt propriile 
sale standarde, și el nu va accepta un client ale cărui standar- 
de nu se vor apropia de ale sale. Chiar daca nu i se cere sa 
judece meritele cazului sau, asa cum niciun avocat nu e ne- 
voit să judece cazul clientului său, el trebuie să judece even- 
tualele rezultate ale muncii sale din punct de vedere moral. 

În justiţie, judecătorul şi juraţii deţin puterea de a decide. 
În opinia publică, consilierul în relaţii publice este judecă- 
tor și juriu, deoarece prin pledoaria sa într-un caz e proba- 
bil ca publicul să adere la opinia si judecata sa. Prin urmare, 
consilierul în relaţii publice trebuie să își analizeze atent ac- 
tiunile, evitând propagarea unor idei sau mișcări antisociale 
sau dăunătoare în alt fel. 

Fiecare consilier în relaţii publice s-a confruntat cu ne- 
cesitatea de a refuza clienţi ale căror cazuri ar fi valide în- 
tr-o sală de judecată, dar care pot fi puse la îndoială la curtea 
supremă a opiniei publice. 

Valoarea socială a consilierului în relaţii publice constă 
în aceea că aduce în fata publicului fapte şi idei de utilitate 
socială care nu ar fi acceptate atât de ușor în ale condiţii. 
Deși poate reprezenta oameni și indivizi care au fost deja ac- 
ceptati de gândirea publica, el poate apăra, la fel de bine, 
idei valoroase și noi, care nu au ajuns încă la deplina ac- 
ceptare sau la saturație. Acest lucru în sine îi demonstrează 
importanţa. 

În ceea ce priveşte relaţia dintre consilierul în relaţii pub- 
lice și clientul său, nu se poate spune mai mult decât o im- 
plică acel cod al decentei, prin care oamenii fac judecăţi 
morale și duc o viaţă respectabilă. Consilierul în relaţii pu- 
blice trebuie să dovedească fata de clientul său, desigur, 
constiinciozitate si să-i ofere servicii eficiente. Trebuie să res- 

pecte in relatia cu acesta toate indatoririle pe care le pre- 
supune o profesie in relatia cu cei pe care ii serveste. Mai 
importanta decat orice indatorire pozitiva este, in cazul con- 
silierului in relatii publice, indatorirea negativa fata de so- 
cietatea in care trăiește și muncește — faptul că nu trebuie 
să accepte un angajator sau să își asume o poziţie care pre- 
supun o îndatorire ce-i încalcă standardele de integritate. 

Europa ne-a oferit cel mai important studiu recent asu- 
pra opiniei publice și a efectelor sale sociale și istorice. Este 
un studiu interesant, pentru că indică un traseu al dezvoltării 
unei constientizari internationale a factorului esenţial din 
viața lumii care a devenit opinia publică. Cred că paragra- 
ful următor dintr-o lucrare recentă a profesorului Ferdinand 
Tonnies are o semnificaţie deosebită pentru toţi cei care 
consideră că modelarea conștientă a opiniei publice este o 
sarcină ce întruchipează idealuri înalte: 

„Viitorul opiniei publice este viitorul civilizaţiei. Puterea 
opiniei publice este, cu siguranţă, într-o continuă creștere 
şi va continua să crească. La fel de sigur este faptul că opinia 
publică este influenţată, modificată, agitată din ce în ce mai 
mult de impulsuri de jos. Pericolul acestei dezvoltări pen- 
tru înnobilarea continuă a societăţii umane și pentru înăl- 
tarea progresivă a culturii umane este evident. Este, prin 
urmare, limpede datoria pe care o are elita societăţii — cei 
cultivați, educați, experţii, intelectualii. Ei trebuie să insu- 
fle motivațiile morale și spirituale în opinia publică. Opinia 
publică trebuie să devină conștiința publică.“ 

Consider că misiunea cea mai înaltă a consilierului în re- 
laţii publice în societatea în care trăiește este crearea unei 
conștiințe publice. 


Pentru comenzi și informaţii vă rugăm contactaţi 
Editura COMUNICARE.RO 
SNSPA, Facultatea de Comunicare si Relaţii Publice 

Str. Povernei, nr. 6, sector 1 

010643, București 

România 

Tel.: 0372 177 150 

www.edituracomunicare.ro 
e-mail: difuzare Qcomunicare.ro 


Tiparul executat la S.C. Alpha MDN S.R.L. 


El a adus săpunul în mâinile 
copiilor, invatandu-i să-l folosească 
și să-l îndrăgească, a readus cărțile 
în mâinile cititorilor, micul dejun 
pe mesele americanilor, tigarile în 
poșetele doamnelor, a influenţat 
casele de modă în definirea 
idealului de frumuseţe, a ridicat și a 
coborât oameni politici, a consiliat 
trei președinți ai Statelor Unite — 
Calvin Coolidge, Herbert Hoover și 
Dwight D. Eisenhower, a declinat 
ofertele venite din partea lui Hitler 
si Franco, iar la vârsta de 98 de 
ani încă avea un cuvânt de spus în 
relațiile publice, domeniu pe care 
l-a inventat în 1919. 

— REMUS PRICOPIE 


Designul copertei: Andra Radu 
llustratia copertei: © Guliver/Getty Images/skynesher 


„Cred că paragraful următor dintr-o lucrare recentă a 
profesorului Ferdinand Tânnies are o semnificaţie 
deosebită pentru toți cei care consideră că modelarea 
conștientă a opiniei publice este o sarcină ce 
întruchipează idealuri înalte: «Viitorul opiniei publice 
este viitorul civilizaţiei. Puterea opiniei publice este, 
cu siguranţă, într-o continuă creştere si va continua să 
crească. [...] Este, prin urmare, limpede datoria pe care 
o are elita societăţii — cei cultivați, educați, experții, 
intelectualii. Ei trebuie să insufle motivațiile morale si 
spirituale în opinia publică. Opinia publică trebuie să 
devină conştiinţa publică.» Consider că misiunea cea mai 
înaltă a consilierului în relaţii publice în societatea în care 
trăieşte este crearea unei conştiinţe publice.” 

- EDWARD L. BERNAYS 


Edward L. Bernays a fost, probabil, unul dintre oamenii cei mai 
fascinanti, cei mai extraordinari, o personalitate sclipitoare şi 
extrem de inteligentă; a fost, mai presus de orice, un gânditor care 
a deschis drumuri noi şi un filosof al profesiei sale... 

— SCOTT M. CUTLIP, University of Georgia 


Edward L. Bernays a fost unul dintre cei mai influenţi pionieri ai 
relaţiilor publice din Statele Unite, o personalitate a cărei biografie 
a marcat profund înfăţişarea lumii în care trăim. 

— STUART EWEN, City University of New York 


ISBN: 978-973-711-624-6 


9 LII || 


comunicare @ ro 


